
Et  inspirerende 

budskab 


Af  ældste  JAMES  A.  CULLIMORE 

Vi  tror,  at  kirken  i  dag  har  en  levende 
profet  som  overhoved,  hvem  Herren 
åbenbarer  sin  vilje  og  de  retnings- 
linier til,  efter  hvilke  han  ønsker,  at 
kirken  skal  ledes,  og  vi  opretholder 
medlemmerne  af  De  tolvs  Råd  som 
profeter,  seere  og  åbenbarere,  de  er 
ligeledes  guddommeligt  udvalgte,  og 
inspireres  til  at  have  opsyn  med  kir- 
ken, og  de  er  særlige  vidner  for  Kri- 
stus; men  hvis  I  opretholder  jeres 
stavspræsident  og  jeres  biskop, 
jeres  missionspræsident  og  jeres 
grenspræsident  som  guddommeligt 
inspirerede  udpegede  repræsentan- 
ter, der  skal  præsidere  over  jer  i  det 
område,  hvor  I  bor,  og  I  så  ikke  ly- 
der deres  råd,  så  afskærer  I  jer  selv 
fra  at  opnå  evangeliets  velsignelser, 
de  personlige  velsignelser  og  den 
vejledning,  I  ellers  kunne  have  fået. 
De  råd,  som  kirkens  ledere  giver,  er 
sædvanligvis  bare  en  gentagelse  af 
evangeliets  love,  en  opmuntring  til  at 
følge  kirkens  lære,  til  at  overholde 
de  pagter,  som  vi  indgik,  da  vi  dik  i 
dåbens  vande,  og  da  vi  trådte  ind  i 
Herrens  hus. 

At' følge  disse  råd  han  i  den  sidste 
ende  resultere  i  lykke.  Hvis  vi  lader 
hånt  om  dem,  sker  det  i  virkeligheden 
kun  på  vor  egen  bekostning.  Det 
fører  ofte  til,  at  man  begynder  at 
finde  fejl,  bliver  mindre  og  mindre 
aktiv  i  kirken,  indtil  man  bryder  love- 
ne og  måske  endda  mister  sin  tro. 
Det  bedste  råd,  der  kan  gives  os,  er, 
efter  min  mening,  at  følge  de  rette 
kanaler  og  holde  sig  fra  yderligt- 
gående bevægelser  både  til  højre  og 
til  venstre,  og  at  adlyde  den  stadige 
ledelse,  som  Herren  giver  os. 
Dette  skal  være  mit  vidnesbyrd  i 
Jesu  Kristi  navn  Amen. 

I  denne  måned 


1  denne  måned  bringer  vi  de  konferencetaler,  som 
Det  første  Præsidentskab  holdt  ved  den  general- 
konference, hvor  de  blev  opretholdt.  (De  var 
tidligere  blevet  opretholdt  ved  en  konference,  der 
blev  holdt  i  Mexico  City  i  august  1972.)  I  dette 
nummer  bringer  vi  også  de  taler,  som  de  nye 
generalautoriteter,  som  blev  opretholdt  ved  sam- 
me møde,  holdt. 


Breve  og  forespørgelser 

Intet  blad  kan  eksistere  uafhængigt  af  læserne. 
Vi  må  nødvendigvis  vide,  hvilke  behov  og  ønsker 
læserne  har  med  hensyn  til  bladet.  Skriv  til  os, 
hvis  der  er  noget  særligt  i  bladet,  som  I  er  glade 
for,  og  fortæl  os  lidt  om,  hvad  I  gerne  vil  læse  om 
i  de  næste  numre.  Vi  bliver  såmænd  også  glade 
for  at  modtage  kritik.  Vi  får  naturligvis  af  og  til 
opfordringer,  som  vi  ikke  kan  efterkomme.  For 
Eksempel  modtager  vi  engang  i  mellem  tvivls- 
spørgsmål angående  kirkens  politik  og  lærdom- 
me. Vi  beklager,  at  vi  ikke  kan  besvare  sådanne 
spørgsmål;  dette  er  nemlig  ikke  bladets  formål. 
Biskopperne  og  grenspræsidenterne  er  særlig 
kaldede  til  at  være  åndelige  rådgivere  for  dem, 
som  de  præsiderer  over.  Det  er  dem,  vi  bør  gå 
til,  når  vi  har  tvivls-spørgsmål  eller  problemer. 
Vi  bør  støtte  disse  mænd,  og  gå  efter  de  linier, 
som  præstedømmet  har  udstukket  for  os.  Vi  bør 
også  studere  skrifterne  og  lære  så  meget,  som 
vi  kan,  om  evangeliet. 

Af  og  til  modtager  vi  opfordringer  til  at  lave  en 
spalte  i  bladet,  hvor  læserne  fra  hele  verden  kan 
udveksle  adresser  med  henblik  på  korrespon- 
dance. Det  er  klart,  at  der  ville  være  mange,  der 
ville  få  glæde  af  en  sådan  spalte,  men  efter  at 
have  overvejet  problemet  grundigt,  er  vi  blevet 
enige  om,  at  det  er  uigennemførligt. 

I  næste  nummer 

I  næste  måned  afslutter  vi  vor  serie  om  kirkens 
præsidenter  med  en  artikel  om  præsident  Harold 
B.  Lees  liv.  Artiklen  er  skrevet  af  ældste  Gordon 
B.  Hinckley.  Vi  bringer  også  en  artikel  om  præ- 
sident N.  Eldon  Tanner,  skrevet  af  ældste  Hugh 
B.  Brown,  og  en  artikel  om  præsident  Marion  G. 
Romney,  skrevet  af  præsident  Spencer  W.  Kim- 
ball. 

Et  budskab  fra  Det  første  Præsidentskab 

Præsident  N.  Eldon  Tanner 
fra  Det  første  Præsidentskab 


ELSK 

DIN  NÆSTE 


Da  jeg  overvejede,  hvilket  emne, 
jeg  skulle  tale  over,  kom  jeg  til 
at  tænke  på  de  forhold  i  verden, 
der  ligger  til  grund  for  så  megen 
uro  og  ulykke,  og  så  spurgte  jeg 
mig  selv:  „Hvad  har  vi  mest  brug 
for,  for  at  imødegå  disse  forhold, 
så  der  i  stedet  kan  arbejdes  for 
fred  og  glæde  her  i  verden? 
Mine  svar  herpå  synes  først  og 
fremmest  at  dreje  sig  om  to  af 
de  budskaber,  som  Kristus  gav  os 
som  en  del  af  sin  lære:  „Søg  først 
Guds  rige  og  hans  retfærdighed, 
så  skal  alle  andre  ting  blive  givet 
jer  i  tilgift,"  og  „Elsk  din  næste." 
I  disse  to  sætninger  findes  løsnin- 
gen til  alle  de  problemer,  som  lig- 
ger til  grund  for  så  megen  ulykke 
og  elendighed  for  den  enkelte,  ja 
for  de  enkelte  samfund,  for  na- 
tionerne og  verden.  Hvis  vi  ville 
acceptere  disse  to  læresætninger 
og  leve  efter  dem,  kunne  vi  opnå 
umådelig  glæde  både  her.  og  nu 
og  i  det  hinsides.  Det  er  disse 
velsignelser,  som  vi  alle  bør  stræ- 
be efter. 

Da  den  lovkyndige  spurgte  Jesus: 
„Mester,  hvilket  bud  i  loven  er 
det  største?"  Da  svarede  Jesus: 
„Du  skal  elske  Herren  din  Gud  af 
hele  dit  hjerte,  af  hele  din  sjæl  af 
hele  dit  sind. 


„Dette  er  det  største   og  første 
bud. 

„Der  er  et  andet,  som  er  dette 
ligt:  „Du  skal  elske  din  næste  som 
dig  selv."  (Matt.  22:36-39). 
Lad  os  aldrig  glemme,  at  Herren 
gav  os  disse  bud:  at  elske  Gud 
og  at  elske  vor  næste.  Dette  er 
den  gyldne  regel.  Vi  kan  ikke  el- 
ske vor  næste,  og  vi  kan  ikke  vir- 
kelig elske  vor  næste  uden  også 
at  elske  Gud.  Dette  gælder  for 
mig,  og  det  gælder  for  dig,  og 
hvis  vi  hver  især  anvender  denne 
regel,  så  behøver  vi  ikke  bekymre 
os  om,  hvad  de  andre  gør. 
Hvis  vi  skal  være  opfyldt  af  den 
kærlighed,  som  Frelseren  talte 
om,  og  som  han  understregede 
som  det  vigtigste  i  livet,  så  må  vi 
begynde  indenfor  hjemmets  fire 
vægge  og  bringe  følelsen  med 
derfra  ud  i  vort  daglige  liv.  Kær- 
lighed begynder  i  hjemmet.  Vis  of- 
fervilje. Gør  hinanden  lykkelige. 
Hvis  faderen  og  moderen  elsker 
hinanden,  så  vil  børnene  elske 
forældrene,  forældrene  vil  elske 
børnene  og  børnene  vil  have  kær- 
lighed til  hinanden.  Man  kan  ikke 
lægge  for  megen  vægt  på  at  være 
høflig,  venlig  og  hensynsfuld 
overfor  hinanden  i  hjemmet.  Hvor 
der  findes  oprigtig   og   fuldkom- 


men kærlighed  blandt  familiemed- 
lemmerne, er  der  ikke  brug  for 
at  minde  nogen  om  andre  bud, 
som  f.  eks:  „Ær  din  fader  og  mo- 
der," „Du  må  ikke  stjæle,"  „Du 
må  ikke  slå  ihjel"  og  „Du  må  ikke 
bære  falsk  vidnesbyrd  mod  din 
næste."  Disse  bud  vil  automatisk 
blive  overholdt. 

Hvis  vi  af  al  vor  magt  gør  brug  af 
den  gyldne  regel,  som  Frelseren 
gav  os,  vil  vi  finde  større  glæde 
og  tilfredsstillelse,  vi  vil  få  succes 
og  vinde  venner  i  livet,  og  andre 
vil  holde  af  os,  og  vor  himmelske 
Faders  Ånd  vil  elske  os.  Hvis  vi 
altid  vil  lede  efter  det  gode  i  vore 
venner,  vore  naboer,  vor  hustru, 
vor  ægtemand  og  i  vore  børn,  så 
vil  de  vise  sig  at  være  de  dejlig- 
ste mennesker  på  jorden.  Men 
hvis  vi  på  den  anden  side  lægger 
mærke  til  deres  svagheder  og 
fejl,  så  kan  de  samme  mennesker 
virke,  som  var  de,  de  mest  usle. 
Nogle  gange,  når  jeg  færdes  mel- 
lem mennesker,  bliver  jeg  næsten 
overbevist  om,  at  det  er  menne- 
skets natur  at  lægge  mere  vægt 
på  andres  svagheder  for  at  få  sine 
egne  svagheder  til  at  synes  min- 
dre. Vi  synger  disse  ord  i  en  af 
vore  salmer  (her  oversat  til  prosa, 
da  vi  ikke  har  den  på  dansk): 

„Lad  hver  især  lære  sig  selv  at 

kende; 
og  arbejde  for  at  vinde  indsigt, 
selv  stræbe  efter  at  rette  de  fejl, 
som  han  dadler  sin  næste  så 

hårdt  for. 
Hvor  eftergivende  ser  vi  ikke  på 

egne  fejl 
og  dulmer  vor  samvittigheds 

stemme? 
Hvor  hårdt  bedømmer  vi  ikke  de 
selvsamme  svagheder  hos  andre? 
Vi  låner  så  gerne  den  kappe, 
som  det  gode  eksempel  omgiver 

os  med. 
Derfor  ret  først  dine  egne  fejl, 
og  ret  så  din  næstes  i  morgen." 
(Nr.  91  i  den  engelske  LDS 
sangbog) 

Lad  os  altid  huske  på,  at  virkelig 
store  mennesker  ikke  behøver  at 
forklejne  andre  eller  understrege 
deres  fejl.  Faktisk  er  det,  der  gør 
dem  store,  netop  at  de  viser  kær- 
lighed og  interesse  for  deres  næ- 
ste. Når  vi  diskuterer  religion  og 
politik,  har  vi  især  en  tendens  til 
at  forklejne  hinandens  tro  og  prin- 
cipper. Det  er  enerverende  både 
at  læse  om  og  at  høre  en  offentlig 
person  blive  angrebet  fra  alle  si- 
der, at  se  deres  navn  blive  til- 
smudset og  deres  slægtninge  lide 
under  de  beskæmmelser,  der  reg- 
ner ned  over  dem. 
Hvor  meget  bedre  er  det  ikke  at 
holde  sin  debat  på  et  højt  plan, 
når  man  kæmper  for  et  eller  andet, 
og  undgå  at  kaste  snavs.  Faktisk 
beundrer  folk  et  menneske,  der 
holder  sig  til  principperne  og  af- 
holder sig  fra  personlig  kritik. 
Hvor  meget  bedre  er  det  ikke  at 
være  for  et  eller  andet,  end  at 
være  imod  alting. 
I  vort  forsøg  på  at  anvende  den 
gyldne  regel,  må  vi  gøre  os  klart, 
at  kærligheden  udelukker,  at  man 
føler  uvilje  overfor  nogen.  Uvilje 
fordærver  sjælen  og  truer  vor 
kærlighed  til  andre.  Vi  gør  os  selv 


fortræd  ved  at  nære  uvilje  overfor 
andre.  Vi  sårer  det  menneske,  som 
vi  omtaler  dårligt,  ja,  vi  ødelæg- 
ger måske  alting  for  ham.  Det 
kunne  ikke  falde  os  ind  at  stjæle 
fra  vore  venner,  bekendte  og  na- 
boer, eller  at  gøre  dem  fysisk 
fortræd,  men  vi  skader  dem  jo  i 
virkeligheden  mere  ved  at  tage 
deres  gode  navn  fra  dem. 
Det  er  ikke  ualmindeligt  at  høre 
folk  —  det  være  sig  ekspedienter 
i  stormagasiner,  sekretærer  i  sto- 
re firmaer,  medlemmerne  af  en 
menighed,  medlemmerne  i  en  klub 
eller  embedsmænd  indenfor  stat 
og  kommune  —  tale  dårligt  om 
hinanden,  kritisere  hinanden,  og 
understrege  hinandens  svagheder 
i  håbet  om,  at  deres  egne  svag- 
heder ikke  vil  træde  så  tydeligt 
frem. 

Hvis  vi  har  kærlighed  til  vor  næ- 
ste og  til  vor  himmelske  Fader  i 
vort  hjerte,  vil  vi  først  søge  det, 
der  hører  Guds  rige  og  hans  ret- 
færdighed til,  i  bevidstheden  om, 
at  alle  andre  ting  vil  blive  givet  os 
i  tilgift.  Det  er  min  erfaring  både 
indenfor  forretningslivet  og  inden- 
for den  offentlige  administration, 
at  det  menneske,  der  søger  Gud 
og  hans  retfærdighed,  er  lykke- 
ligere, har  mere  fred  i  sjælen,  re- 
spekteres mere  af  sine  kolleger, 
tager  større  del  i  samfundsnyttigt 
arbejde  og  sørger  be'dre  for  sin 
families  velfærd  og  lykke,  end  det 
menneske,  der  lader  disse  ting 
ude  af  betragtning. 
Jeg  er  ganske  enig  med  Abraham 
Lincoln,  som  udtalte:  „Gud  rege- 
rer verden.  Jeg  tror  fuldt  og  fast 
på,  at  Gud  ved,  hvad  han  ønsker, 
at  mennesket  skal  gøre,  for  at  be- 
hage ham.  Det  vil  aldrig  i  det  lan- 
ge løb  gå  et  menneske  godt,  der 
ikke  lytter  til  Guds  røst.  Uden 
hjælp  fra  det  himmelske  væsen, 
kan  jeg  intet  udrette.  Ved  at  følge 
ham  kan  jeg  ikke  fejle." 


Hvert  eneste  menneske,  som  jeg 
har  kendt,  hvert  eneste  samfund, 
jeg  har  levet  i,  og  hvert  eneste 
land,  som  jeg  har  læst  om  eller 
besøgt,  har  uden  nogen  som  helst 
tvivl  overbevist  mig  om,  at  der, 
hvor  folk  accepterer  Gud  og  lyder 
hans  bud,  er  de  også  lykkeligere 
og  kan  føle  sig  mere  trygge.  Det 
er  folkets  og  nationernes  gudløs- 
hed, der  ligger  til  grund  for  urolig- 
hederne i  verden  i  dag.  Hvis  blot 
alle,  der  bekender  sig  til  Kristus, 
ville  benytte  sig  af  denne  viden  i 
deres  daglige  liv,  så  ville  vi  kunne 
forhindre  disse  onder.  Lad  os  sky 
det  hykleriske  som  pesten  og  væ- 
re sande  kristne. 

Jeg  er  fuldt  overbevist  om,  at  hvis 
de  voksne  blot  ville  være  ærlige 
og  oprigtige  og  leve  efter  evan- 
geliets lære  og  være  gode  eksem- 
pler, så  behøvede  vi  ikke  bekymre 
os  for  ungdommen.  Vi  kan  sim- 
pelthen ikke  tillade,  at  vore  hand- 
linger skal  have  en  dårlig  indfly- 
delse på  et  andet  menneskes  liv, 
sådan  at  det  begynder  at  sætte 
spørgsmålstegn  ved  evangeliets 
sandhed,  frelsesplanen,  og  det 
store  offer,  som  Jesus  bragte,  for 
at  vi  kan  få  del  i  det  evige  liv  og 
ophøjelse.  Vi  bærer  et  tungt  an- 
svar, hvad  dette  angår. 
Lad  os  alle  indgå  en  pagt  om  at 
søge  Gud  og  leve  i  retfærdighed 
ved  at  adlyde  hans  love  og  leve 
på  en  sådan  måde,  at  ingen  vil 
kunne  komme  med  undskyldnin- 
ger, fordi  hans  forældre,  hans 
voksne  omgangskreds,  hans  læ- 
rere eller  nogen  anden,  som  han 
jævnligt  kommer  i  forbindelse 
med  gennem  deres  handlinger,  har 
fået  ham  til  at  slække  på  kravene 
til  sig  selv  og  gøre  noget,  der  kan 
få  forfærdelige  følger  i  form  af 
ulykkelighed  og  fiasko.  Lad  os 
leve  sådan,  at  vi  er  et  lys  og  et 
godt  eksempel  for  verden. 

O 

FØLG  BRØDRENE 


Af  ALMA  P.  BURTON 


Præsident  Wilford  Woodruff  fortalte  engang  til  et 
møde,  der  blev  holdt  i  Kirtland,  Ohio,  at  i  kirkens 
første  tid  var  der  en  af  lederne,  der  talte  til  en  gruppe 
af  brødrene  om  den  levende  Guds  talerør.  Denne 
bror,  som  talte,  havde  følgende  mening: 
„I  har  Guds  ord  her  i  Bibelen,  i  Mormons  Bog  og  i 
Lære  og  Pagter;  I  har  Guds  skrevne  ord,  og  I,  der 
giver  åbenbaringer,  bør  gøre  det  i  overensstemmel- 
se med  disse  bøger,  fordi  det,  der  står  skrevet  deri, 
er  Guds  ord.  Vi  bør  holde  os  til  dem."  (Conference 
Report,  oktober  1897,  side  22). 
Da  han  havde  talt  færdigt,  vendte  profeten  Joseph 
Smith  sig  mod  Brigham  Young  og  sagde: 
„,Bror  Brigham,  vil  du  gå  op  på  talerstolen  og  fortæl- 
le os  om  dit  syn  på  Guds  talerør  her  på  jorden  og 
hans  skrevne  ord.'  Bror  Brigham  gik  op  på  talestolen. 
Først  tog  han  Bibelen  og  lagde  den  foran  sig;  så  tog 
han  Mormons  Bog  og  lagde  den  foran  sig,  og  til  sidst 
Lære  og  Pagter,  og  så  sagde  han:  .Dette  er  Guds 
skrevne  ord  til  os  angående  hans  værk  fra  verdens 
begyndelse  og,  omtrent,  frem  til  vore  dage.  Og  dog,' 
sagde  han,  .indeholder  disse  bøger  ikke  Guds  ord 
talt  direkte  til  os  i  dag,  sådan  som  hans  ord  gennem 
profeten  eller  en  bærer  af  det  hellige  præstedømme 
gives  direkte  til  os  i  dag  til  vor  tids  generation . . .' 
Da  han  havde  talt  færdig,  sagde  bror  Joseph  til 
menigheden:  ,Bror  Brigham  har  talt  Herrens  ord  til 
jer,  og  han  har  fortalt  jer  sandheden.'"  (Samme 
værk) 

Den  kristne  verdens  præster  har  erklæret,  at  Gud  er 
ophørt  med  at  tale  til  os,  at  han  ikke  længere  åben- 
barer sig  for  menneskene.  Denne  påstand  har  sin 
grund  i,  at  de  har  misforstået  noget  Johannes  skri- 
ver i  Åbenbaringen,  nemlig: 

„For  enhver,  som  hører  de  profetiske  ord  i  denne 
bog,  vidner  jeg:  „Hvis  nogen  lægger  noget  til  dette, 
skal  Gud  lægge  på  ham  de  plager,  som  der  er  skrevet 
om  i  denne  bog. 
„Og  hvis  nogen  tager  noget  bort  fra  denne  profet- 


iske bogs  ord,  skal  Gud  fratage  ham  hans  del  i  livets 
træ  og  den  hellige  stad,  som  der  står  skrevet  om  i 
denne  bog."  (Joh.Åb.22:18-19). 
Johannes'  ord  er  naturligvis  fuldt  gyldige  og  kan  ikke 
fornægtes.  Men  læseren  må  huske  på,  at  Johannes 
kun  taler  om  Åbenbaringens  Bog  og  ikke  om  nogen 
andre  bøger  i  Bibelen,  hvad  enten  de  er  skrevet  af 
Johannes  selv  eller  af  andre. 

Da  Johannes  skrev  de  ord,  der  er  citeret  ovenfor,  var 
Det  nye  Testamentes  bøger  endnu  ikke  samlet  til  en 
enhed.  De  var  individuelle  bøger,  som  først  senere 
blev  samlet  til  det,  vi  i  dag  kender  som  Det  nye  Te- 
stamente. Det  var  ikke  meningen,  at  man  skulle  tro, 
at  Johannes'  ord  gjalt  for  andre  bøger  end  selve 
Åbenbaringen. 

Behovet  for  at  blive  ledet  af  Guds  talerør  her  på 
jorden,  blev  yderligere  understreget  af  præsident 
Woodruff,  da  han  sagde: 

„Vi  kan  tage  Bibelen,  Mormons  Bog  og  Lære  og 
Pagter  og  læse  dem  og  alle  andre  åbenbaringer,  der 
er  givet  os,  igennem,  og  alligevel  ville  det  knap  kun- 
ne lede  os  et  døgn  af  gangen.  Det  er  kun  de  ydre 
retningslinier,  der  er  nedskrevet;  det  er  meningen, 
at  vi  skal  ledes  af  Guds  levende  profeter."  (Journal 
of  Discourses  bind  9,  side  324). 
Herren  har  fordum  åbenbaret  sine  ord  for  sine  tje- 
nere, og  også  i  dag  åbenbarer  han  sin  vilje  for  pro- 
feterne. 

„Vi  tror  alt,"  skrev  profeten  Joseph  Smith,  „hvad 
Gud  har  åbenbaret,  alt,  hvad  han  nu  åbenbarer,  og 
vi  tror,  at  han  endnu  vil  åbenbare  mange  store  og 
vigtige  ting  angående  Guds  rige."  (9.  trosartikel). 
Disse  ord  vidner  om  fortsatte  åbenbaringer  fra  Gud 
og  fastslår  det  faktum,  at  vi  tror  på  alle  tidligere 
åbenbaringer  og  ser  frem  til  yderligere  åbenbarin- 
ger, efterhånden  som  Guds  sønner  og  døtre  har  brug 
derfor. 

Profeten  Joseph  Smith  lærte,  at  hvis  nogen  erklære- 
de, at  Gud  var  ophørt  med  at  åbenbare  sig  fra  Him- 

melen,  så  ville  det  kræve  andre  åbenbaringer,  end 
dem,  der  tidligere  er  givet  os  gennem  profeter  og 
apostle. 

Præsident  Harold  B.  Lee  har  fortalt  om  en  oplevelse, 
han  har  haft  i  forbindelse  med  fortsat  åbenbaring 
i  vore  dage: 

„Da  jeg  var  på  mission,  tog  jeg  engang  sammen  med 
missionspræsidenten  til  Carthage-fængslet.  Vi  var 
meget  bevægede  over  stemningen  på  det  sted,  hvor 
profeten  og  hans  bror,  Hyrum,  mødte  martyrdøden, 
jeg  bad  ham  fortælle  om  de  begivenheder,  der  gik 
forud  for  drabene.  Jeg  var  en  ung  mand  dengang,  og 
det  gjorde  et  stort  indtryk  på  mig,  da  missionspræsi- 
denten sagde:  ,Da  profeten,  Joseph  Smith  døde,  var 
der  mange,  der  i  ånden  døde  med  ham.  Og  det  har 
været  tilfældet,  hver  gang  Guds  rige  her  på  jorden 
har  skiftet  administrator.  Da  Brigham  Young  døde, 
var  der  mange,  der  døde  åndeligt  sammen  med  ham, 
og  det  samme  var  tilfældet  ved  John  Taylors  og  ved 
enhver  anden  af  kirkens  profeters  død.' "  (En  tale 
holdt  på  Brigham  Young  universitetet,  19.  april  1961). 


„Hold  godt  øje  med  kirkens  præsident,  brødre.  Hvis  han  siger, 
at  I  skal  gøre  noget,  der  er  galt,  og  I  så  gør  det,  så  vil  Herren 
velsigne  jer  herfor.  Men  der  er  ingen  grund  til  at  frygte  noget; 
Herren  ville  aldrig  tillade,  at  hans  talerør  her  på  jorden  førte 
hans  folk  den  forkerte  vej." 


Når  en  præsident  har  afsluttet  sit  arbejde  som  Her- 
rens repræsentant  her  på  jorden,  så  må  de  hellige 
rette  blikket  mod  Herrens  nye  profet,  seer  og  åben- 
barer. Hver  enkelt,  der  har  præsideret  over  denne 
kirke,  har  haft  et  bestemt  arbejde  at  udføre,  og  når 
hans  mission  har  været  opfyldt,  har  Herren  kaldt 
ham  hjem.  Når  en  profet  er  afgået  ved  døden,  viser 
Frelseren  gennem  den  nye  profet  og  præsident  kir- 
ken, hvilken  vej  den  skal  følge. 
Da  præsident  John  Taylor  talte  om  Herrens  åben- 
baringer til  sine  profeter,  understregede  han,  at  det 
er  nødvendigt,  at  kirken  stadig  får  åbenbaringer  alt 
efter  medlemmernes  øjeblikkelige  behov.  Han 
sagde: 

„.  .  .  vi  har  brug  for  et  levende  træ  —  en  levende 
grundvold  —  levende  viden  fra  præstedømmet  i 
Himlen,  som  gives  os  gennem  det  levende  præste- 
dømme på  jorden  . . .  lige  fra  den  tid,  hvor  Adam 
modtog  budskaber  fra  Gud  og  til  den  tid,  hvor  Johan- 
nes hørte  Guds  ord  på  øen  Patmos,  eller  Joseph 


Smith  så  Himlene  åbne  sig,  har  der  altid  været  brug 
for  nye  åbenbaringer,  afpasset  efter  særlige  om- 
stændigheder, hvori  kirken  eller  den  enkelte  befandt 
sig.  Åbenbaringen  til  Adam  kunne  ikke  give  Noah 
bud  om  at  bygge  sin  ark;  ejheller  kunne  åbenbarin- 
gen til  Noah  give  Lot  bud  om  at  forlade  Sodoma;  og 
ingen  af  disse  åbenbaringer  omtalte  Israels  børns 
flugt  fra  Ægypten.  De  fik  alle  de  åbenbaringer,  de 
havde  brug  for,  og  det  var  også  tilfældet  med  Esajas, 
Jeremias,  Ezekiel,  Jesus  . . .  Johannes  og  Joseph,  og 
vi  har  også  brug  for  åbenbaringer,  hvis  vi  ikke  skal 
fare  vild."  (Millenial  Star  bind  9,  side  323). 
Ældste  Joseph  F.  Merrill  rådede  også  de  hellige  til 
at  følge  brødrene: 

„Hvis  kirkens  medlemmer  med  sikkerhed  ønsker  at 
vide,  hvad  de  bør  gøre,  så  er  det  dette:  Forbliv  i  har- 
moni med  denne  kirkes  præsidentskab,  antag  og 
følg  den  lære,  som  præsidenten  gør  sig  til  talsmand 
for,  og  de  råd,  han  giver.  Ved  hver  konference  ræk- 
ker vi  hænderne  i  vejret  og  opretholder  præsidenten 
som  profet,  seer  og  åbenbarer.  Er  der  nogen  fornuft 
i  at  gøre  dette,  og  lade  hånt  om  de  råd,  han  giver? 
Er  der  nogen,  der  er  så  naiv  at  tro,  at  han  tjener  Her- 
ren, hvis  han  er  i  modstrid  med  kirkens  præsident? 
Selvfølgelig  er  præsidenten  ikke  ufejlbarlig,  det  har 
han  heller  aldrig  påstået.  Men  når  han  i  kraft  af  sin 
stilling  udtaler  sig  om  kirkens  lære  og  råder  kirkens 
medlemmer  angående  deres  pligter,  så  kan  man  ikke 
tvivle  om  rigtigheden  deraf  og  samtidig  behage  Her- 
ren. 

„Men  lad  mig  give  jer  et  råd,  som  I  kan  benytte  jer 
af.  Hvis  I  er  i  tvivl  om  noget,  så  knæl  ydmygt  ned  med 
et  åbent  sind  og  et  rent  hjerte  og  med  oprigtigt  ønske 
om,  at  Herrens  vilje  vil  ske,  og  bed  . . .  indtil  I  får  et 
svar,  der  fylder  jeres  bryst  med  glæde  og  velvære. 
Så  vil  I  have  fået  Guds  svar.  Hvis  I  er  lydige  overfor 
dette  svar,  så  vil  I  også  altid  handle,  som  præsiden- 
ten råder  jer  til.  På  denne  måde  vil  I  ikke  kunne  kom- 
me til  at  gøre  noget  galt."  (Conference  Report,  april 
1941,  side  51). 

Ældste  Orson  Pratt  omtaler,  hvordan  man,  hvis  man 
ikke  agter  på  Guds  levende  talerør,  i  virkeligheden 
tilsidesætter  Guds  åbenbaringer  fra  fordums  tid,  og 
han  understreger,  at  vi  vil  blive  dømte  efter  det 
skrevne  ord,  hvis  vi  ikke  adlyder  de  levende  profeter. 
Vi  bør  omhyggeligt  studere  kirkens  standardværker 
og  de  profeters  ord,  som  levede  før  i  tiden,  men  vi 
bør  også  se  til  vor  levende  profet,  seer  og  åbenba- 
rer, så  vi  kan  få  nye  åbenbaringer,  nye  fortolkninger 
af  skriften,  hvor  det  er  nødvendigt,  nye  hellige  skrif- 
ter og  læresætninger,  som  skal  lede  kirken,  så  den 

kan  opfylde  sin  mission  i  dag.  Når  vi  er  tilbøjelige 
til  at  kritisere  brødrene,  så  lad  os  huske  på  det  prin- 
cip, som  George  Q.  Cannon  lærte  os: 
„Gud  har  udvalgt  sine  tjenere.  Han  har  ret  til  at  for- 
dømme dem,  hvis  de  skal  fordømmes.  Han  har  ikke 
givet  den  enkelte  ret  til  at  veje  for  eller  imod  dem. 
Intet  menneske  —  og  det  er  ligegyldigt,  hvor  stærk 
han  er  i  troen,  eller  hvor  højt  hans  præstedømme  er 
—  har  ret  til  at  tale  dårligt  om  Herrens  salvede.  Man 
kan  ikke  kritisere  Guds  autoritet  her  på  jorden,  uden 
at  udsætte  sig  for  Guds  vrede.  Den  Helligånd  vil 
trække  sig  bort  fra  sådan  et  menneske,  og  han  vil 
snart  komme  til  at  vandre  i  mørke.  Når  det  er  tilfæl- 
det, ser  I  da  ikke,  hvor  forsigtige,  vi  må  være?  Hvor 
svært  det  end  er  for  os  at  forstå  grunden  til  kirkens 
autoriteters  handlinger,  så  bør  vi  være  meget  var- 
somme med  at  sætte  spørgsmålstegn  ved,  om  de 
har  ret,  eller  måske  ligefrem  sige,  at  de  tager  fejl." 
(Gospel  Truth,  side  278,  ed.  Jerrald  L.  Newqvist). 
Præsident  Spencer  W.  Kimball  har  skrevet,  at 
brødrene  ofte  oplever,  hvorledes  kirken  ledes  af  vor 
Herre  Jesus  Kristus  gennem  profeten,  seeren  og 
åbenbareren. 

„Når  der  på  torsdagsmødet  i  templet,  efter  at  der 
er  blevet  bedt  og  fastet,  tages  vigtige  beslutninger, 
og  oprettes  nye  missioner  og  stave,  og  man  påbe- 
gynder nye  programmer  og  tager  stilling  til  hvilken 


sets  stråler  stadig  så  klare  som  nogensinde.  Lyden 
af  Herrens  stemme  høres  som  en  stadig  melodi,  en 
torden,  der  opfordrer  til  omvendelse.  I  næsten  halv- 
andet århundrede  har  der  intet  brud  været."  (In- 
structor,  august  1960,  side  257). 
Og  præsident  Harold  B.  Lee  sagde:  „Præsident 
Grant  plejede  at  sige  til  os  . . .  ,Hold  øje  med  kirkens 
præsident,  brødre.  Hvis  han  siger,  at  I  skal  gøre 
noget,  der  er  galt,  og  I  så  gør  det,  så  vil  Herren  vel- 
signe jer  herfor.  Men  der  er  ingen  grund  til  at  frygte 
noget;  Herren  ville  aldrig  tillade,  at  hans  talerør  her 
på  jorden  førte  hans  folk  den  forkerte  vej.' "  (Tale 
holdt  på  Brigham  Young  universitetet,  april  1961). 
Intet  medlem  af  denne  kirke  vil  nogen  sinde  forlade 
den  eller  være  i  opposition  til  dens  lære  eller  til  de 
levende  profeters  seeres  og  åbenbareres  ord,  hvis 
han  blot  følger  den  levende  Guds  profet.  Guds  pro- 
fet er  valgt  af  Herren  og  opretholdt  af  kirkens  med- 
lemmer som  vor  Herre,  Jesu  Kristi  talerør  overfor 
jordens  indbyggere.  Det  er  gennem  ham,  at  åben- 
baringerne vil  blive  givet  til  kirkens  medlemmers 
velsignelse,  ja  til  alle  jordens  indbyggeres  vel- 
signelse. 


„Da  profeten  Joseph  Smith  døde,  var  der  mange,  der  i  ånden 
døde  med  ham.  Og  det  var  været  tilfældet,  hver  gang  Guds  rige 
her  på  jorden  har  skiftet  administrator." 


holdning,  kirken  bør  indtage  i  bestemte  forhold,  så 
tages  meddelelsen  herom  ganske  roligt,  som  om 
det  blot  drejede  sig  om  ganske  almindelige  men- 
neskelige beslutninger,  men  for  dem,  der  sidder  i 
inderkredsen  og  hører  profetens  bønner  og  vidnes- 
byrd; for  dem,  der  hører,  med  hvor  megen  klog- 
skab, han  argumenterer,  og  den  fine  dømmekraft, 
der  giver  sig  udslag  i  hans  beslutninger,  for  dem  er 
han  virkelig  en  profet.  At  høre  ham  afslutte  samta- 
len om  planerne  til  et  vigtigt,  nyt  program  med  dybt 
alvorlige  ord  som:  .Herren  frydes';  Det  er  det  rigti- 
ge'; og  vor  himmelske  Fader  har  talt',  er  det  samme 
som  at  vide  det  med  sikkerhed. 
„Linien  er  ubrudt  fra  genoprettelsens  profet  til  vo- 
re dages  profet,  autoriteten  er  kontinuerlig,  og  ly- 


Bror  Burton,  som  underviser  i  kirkens  historie  og  lærdomme  på 
Brigham  Young  universitetet,  har  skrevet  adskillige  artikler  så 
vel  som  bøger  om  disse  emner.  Han  er  for  tiden  præsident  for 
Sharon-staven. 

VISDOMSORDET 


KENDETEGNET 
PÅ  ET 
SÆRLIGT 
FOLK 

Af  EDWIN  B.  FIRMAGE 


Indtil  for  ganske  nylig,  hvor  ganske 
særlige  begivenheder  fik  det  til  at  gå 
op  for  mig,  stod  det  mig  ikke  helt  klart, 
hvor  stor  en  andel  Herrens  sundheds- 
lov, visdomsordet,  har  i  at  vise  kirkens 
ansigt  udadtil  som  en  modsætning  til 
verden  i  al  almindelighed. 
Engang  sidste  år  var  jeg  i  Geneve  for 
at  overvære  nedrustningsforhandlin- 
gerne der.  Mine  pligter  bestod  blandt 
andet  i,  at  jeg  personligt  skulle  tale 
med  de  fleste  af  de  amssadører,  der 
repræsenterede  de  fireogtyve  lande, 
der  deltog  i  forhandlingerne.  Før  vi 
skulle  begynde  den  mere  alvorlige  del 
af  samtalen,  tilbød  ambassadøren  mig 
som  regel  en  eller  anden  form  for  spi- 
ritus eller  en  kop  kaffe.  Det  ville  virke 
meget  uhøfligt  blot  at  afslå  uden  at 
komme  med  en  forklaring,  så  jeg  væn- 
nede mig  til  at  forklare,  at  min  religion 
forbød  mig  at  indtage  sådanne  drikke. 
Skønt  jeg  ikke  fandt  det  passende  på 
det  tidspunkt  at  udbrede  mig  yderlige- 


re om  min  tro,  så  skete  det  næsten 
hver  gang,  at  min  vært  velvilligt  spurg- 
te mig  ud  om  grundene  til  dette  reli- 
giøse forbud.  Dette  førte  sædvanlig- 
vis til  en  samtale  om  min  religion,  der 
gik  meget  længere  end  til  visdomsor- 
det, så  vi  fik  talt  om  Mormons  Bog, 
om  grundlaget  for  den  mormonske  re- 
ligion osv. 

Dette  gentog  sig  atter  og  atter,  først 
i  Geneve,  og  senere  i  Moskva,  Lenin- 
grad, London  og  København,  efter- 
hånden som  jeg  rejste  rundt  til  disse 
byer  for  at  følge  forhandlingerne  op. 
Jeg  havde  for  eksempel  to  lange  sam- 
taler med  en  meget  lærd,  kendt  rus- 
ser i  Moskva.  Hver  gang  tog  samta- 
lerne deres  udgangspunkt  i  visdoms- 
ordet.  Og  næsten  altid  forblev  min  re- 
ligion emnet  for  samtalerne  i  meget 
længere  tid,  end  jeg  selv  havde  håbet 
med  henblik  på  de  egentlige  forhand- 
lingers vigtighed,  simpelthen  fordi  min 
vært  insisterede  på  at  få  mere  at  vide. 


Det  endte  hver  gang  med,  at  jeg  blev 
bedt  om  at  sende  dem  en  Mormons 
Bog,  når  jeg  kom  tilbage  til  De  forene- 
de Stater. 

Jeg  havde  været  ude  for  noget  lignende 
før  i  forbindelse  med  mit  arbejde  i 
Washington,  D.  C.  Men  aldrig  havde 
jeg  været  ude  for,  at  det  skete  så 
ofte  som  nu,  nemlig  adskillige  gange 
om  ugen,  og  derfor  gik  det  for  første 
gang  op  for  mig,  at  visdomsordet  må- 
ske havde  endnu  et  formål,  som  jeg 
ikke  før  havde  tænkt  på. 
Selv  er  jeg  vokset  op  i  kirken,  og  har 
derfor  aldrig  haft  lejlighed  til  at  undre 
mig  over  visdomsordet.  Jeg  har  sim- 
pelthen altid  haft  for  vane  at  efterleve 
det,  og  har  aldrig  følt  mig  særlig  fris- 
tet til  at  bryde  det.  Jeg  gik  simpelthen 
ud  fra,  at  det  var  nødvendigt  at  over- 
holde det,  fordi  det  var  en  lov,  der 
gavnede  legemet,  og  at  dets  velsignel- 
ser var  så  indlysende,  at  man  ikke  på 
nogen  måde  behøvede  at  forsvare  det 

eller  i  det  hele  taget  at  tænke  nær- 
mere derover.  Min  nye  opfattelse  for- 
andrer naturligvis  ikke  dette.  Men  alli- 
gevel havde  jeg  fået  en  —  for  mig  i 
hvert  fald  —  ny  indsigt,  i  et  andet  af 
de  formål,  som  Herren  havde  i  tanker- 
ne, da  han  indstiftede  visdomsordet. 
Tanken  om,  at  hans  disciple  skulle 
adskille  sig  fra  verden,  har  altid  været 
fremherskende  i  Herrens  åbenbarin- 
ger. I  sit  første  almindelige  brev  til 
kirken,  mindede  Peter  de  første  kristne 
om,  at  de  var  udvalgt  af  Gud  til  at  ud- 
føre bestemte  ting,  der  var  af  betyd- 
ning for  hans  frelsesplan  for  men- 
neskene. Ligesom  israelitterne  forhen 
havde  indgået  pagt  med  Herren  om  at 
påtage  sig  en  bestemt  rolle  indenfor 
planens  udførelse,  og  på  den  måde 
var  et  udvalgt  folk,  således  har  Jesu 
nuværende  efterfølgere  gennem  då- 
ben indgået  en  lignende  pagt.  Den 
første  kirke,  som  besad  det  sande 
præstedømmes  magt,  havde  en  mis- 
sion at  udføre  indenfor  frelsesplanen, 
som  ikke  kunne  udføres  af  andre. 
Peter  sagde  til  de  første  kristne,  at  de 
var:  „en  udvalgt  slægt,  et  kongeligt 
præsteskab,  et  helligt  folk,  et  ejen- 
domsfolk, for  at  I  skal  forkynde  hans 
guddomskraft,  som  kaldte  jer  fra  mør- 
ket til  sit  underfulde  lys."  (1.  Peter 
2:9). 

En  vis  adskillelse  synes  at  være  nød- 
vendig for  at  opfylde  de  missioner, 
som  det  gamle  Israel  og  senere  den 
kristne  kirke,  skulle  opfylde.  Igen  og 
igen  er  Israel  blevet  opfordret  til  at: 
„forlade  Babylon."  De  kristne  blev  op- 
fordret til  ikke  at  være  af  verden, 
selvom  de  var  i  den.  Roms  og  Jerusa- 
lems verdslighed  blev  af  de  første 
kristne  sammenlignet  med  Babylon 
og  Sodoma.  Der  blev  sagt  til  kirkens 
medlemmer,  at  de  skulle  holde  sig 
uplettede  af  verden. 
Forholdet  mellem  kirken  og  den  øvrige 
verden    har   altid,    selv    når   det   var 


bedst,  været  præget  af  en  vis  spæn- 
ding; når  forholdene  var  værst,  blev 
kirken  forfulgt,  når  den  søgte  at  udføre 
det  arbejde,  der  var  pålagt  den.  Men 
enten  det  nu  forholder  sig  på  den  ene 
eller  den  anden  måde  —  enten  for- 
holdene er  tålelige,  eller  kirken  bliver 
forfulgt  —  så  kan  den,  så  længe  den 
bevarer  sin  særegenhed,  vedblivende 
opfylde  sin  mission.  Faren  for  at  den- 
ne mission  eventuelt  ikke  skulle  blive 
opfyldt,  ligger  ikke  i  forfølgelse  eller 
mangel  på  popularitet,  men  snarere  i 
den  mulighed,  at  Israel  eller  kirken 
lige  så  stille  skulle  forene  sig  med 
verden  og  fjerne  det  skel,  der  er  nød- 
vendigt for  dens  missions  opfyldelse. 
Profeterne  og  apostlene  har  tordnet 
imod  enhver  tendens  til,  at  kirken  eller 
Israel  skulle  forenes  med  verden  og 
miste  deres  særegenhed. 
Og  således  var  jeg  i  Geneve  blevet 
til  en  person,  som  alle  vidste,  hvem 
var.  Hver  eneste  delegation  var  klar 
over,  hvilken  religion,  jeg  tilhørte.  Det 
ville  have  været  umuligt  for  mig  ube- 
vidst at  forene  mig  med  verden  og  — 
for  en  tid  —  aflægge  min  religion.  Den- 
ne ubevidste  forening  var  umulig- 
gjort næsten  udelukkende  på  grund 
af  visdomsordet.  Og  den  selvsamme 
lov,  der  havde  forhindret  mig  i  at  blive 
til  et  med  verden,  åbnede  også  mulig- 
hederne for  at  give  andre  budskabet 
om  evangeliets  genoprettelse. 
Senere,  da  jeg  var  kommet  tilbage  til 
ministeriet,  fortalte  jeg  en  ung,  jødisk 
advokat,  der  også  arbejdede  i  mini- 
steriet, om  nogle  af  mine  oplevelser. 
Han  sagde,  at  han  altid  havde  været 
af  den  opfattelse,  at  de  dele  af  den 
mosaiske  lov,  der  drejede  sig  om  mad, 
var  blevet  givet  hans  folk  af  samme 
grund  —  nemlig  for  at  forhindre  den 
ubevidste  forening  med  resten  af  ver- 
den. 

Der  kan  vanskeligt  tænkes  noget,  der 
er  bedre  egnet  til  at  gøre  et  folk  mere 


bevidst  om,  at  de  er  adskilte  fra  ver- 
den, end  befalingen  i  forbindelse  med 
indtagelsen  af  spise  og  drikke  —  no- 
get, der  jo  gøres  regelmæssigt  og  for- 
holdsvis offentligt,  idet  det  er  umuligt 
at  holde  en  så  almindelig  ting  skjult. 
Rent  personligt  forstår  jeg  nu  Peters 
ord  til  de  første  kristne  bedre,  når 
han  siger,  at  de  skal  være:  „et  ejen- 
domsfolk," et  folk,  der  har  en  bestemt 
opgave  at  udføre,  nemlig  at  prædike 
evangeliet. 


Dr.  Firmage,  som  er  juraprofessor  ved 
Utah-universitetet  og  præsident  for  en 
studentergren,  overværede  sidste  år  ned- 
rustningsforhandlingerne i  Schweits  som 
en  af  repræsentanterne  for  U.S.A.S  Coun- 
cil  of  Foreign  Relations. 

Præsident  HAROLD  B.  LEE 


MATTE  GUDS  RIGE 
HAVE  FREMGANG 


På  denne  dag,  som  er  mit  livs 
højdepunkt,  står  jeg  uden  ord  til 
at  udtrykke  mine  inderste  følelser. 
Det,  jeg  siger,  vil  derfor  være  til- 
skyndet af  Herrens  Ånd,  for  at  I 
mine  søskende  og  den  højeste 
Guds  elskede  børn,  må  fornemme 
dybden  og  selvransagelsen  i  mine 
ord  ved  denne  historiske  lejlighed. 
Imedens  jeg  sammen  med  jer,  mi- 
ne søskende,  har  gennemlevet 
dette  højtidelige  møde,  står  betyd- 
ningen af  den  begivenhed  i  1835, 
hvor  Herren  gav  kirken  den  store 
og  betydningsfulde  åbenbaring, 
mere  og  mere  klart  for  mig.  I  den 
åbenbaring  gav  Herren  tydelige 
anvisninger  på,  hvorledes  præste- 
dømmet skulle  organiseres  med 
henblik  på  styrelsen  af  kirken  og 
Guds  rige. 

I  denne  åbenbaring  påpeger  Her- 
ren nødvendigheden  af  fire  for- 
skellige ting,  når  Det  første  Præsi- 
dentskab, eller  præsidentskabet 
for  Det  melkisedekske  Præste- 
dømme, eller  kirkens  højere  præ- 
stedømme, som  Herren  kalder  det, 
skal  oprettes.  (L.  &  P.  107:22) 
For  det  første  er  det  nødvendigt, 
at  der  er  tre  præsiderende  høj- 
præster. 

For  det  andet  skal  de  være  valgt 
af  samfundet  (hvilket  man  udlæg- 
ger som  værende  De  tolv  Apost- 
les Kvorum). 
For  det  tredie  skal  de  være  be- 


skikket og  ordineret  af  det  samme 
samfund  —  De  tolvs  Kvorum. 
For  det  fjerde  skal  de  opretholdes 
af  kirkens  tillid,  tro  og  bønner. 
Alle  disse  ting  er  sket,  for  at  Det 
første  Præsidentskab  kunne  blive 
dannet,  så  det  kunne  præsidere 
over  kirken. 

Alt  dette  foregik  ved  et  helligt  mø- 
de, de  tolv  apostle  holdt  i  templet 
den  7.  juli,  1972;  på  det  møde  blev 
det  bestemt,  hvem  det  nye  præsi- 
dentskab skulle  bestå  af. 
I  dag  har  jeg  som  aldrig  før  for- 
stået betydningen  af  den  fjerde 
ting,  som  forlanges:  nemlig  at 
præsidentskabet  for  at  sige  det 
med  Herrens  ord,  bliver  opretholdt 
af  kirken  ved  tillid,  tro  og  bønner 
—  hvilket  naturligvis  betyder,  at 
alle  medlemmerne  skal  oprethol- 
de dem. 

For  kort  tid  siden  var  vi  vidner  til 
en  sådan  udgydelse  af  kærlighed 
og  samhørighedsfølelse  til  den 
store  konference,  som  vore  sø- 
skende, de  hellige  blandt  lamanit- 
terne fra  Mellemamerika  og  Mexi- 
co City,  holdt  i  august.  Over  16.000 
hellige  var  til  stede  i  den  store 
hal,  hvor  de  opretholdt  deres  ge- 
neralautoriteter. 

Også  der,  overfor  denne  kæmpe- 
forsamling var  jeg  mere  bevæget, 
end  ord  kan  udtrykke,  fordi  jeg 
følte  den  sande  kærlighed  og  bro- 
derskabets   ånd.    Og    ligesom    vi 


gjorde  der,  har  vi  her  følt  den 
overvældende  ånd,  der  uden  tvivl 
er  et  tegn  på,  at  vi  har  synlige  og 
usynlige  personer  fra  det  høje 
blandt  os.  Hvem  ved,  om  ikke  vor 
Herre  og  Mester  er  til  stede  ved 
en  lejlighed  som  denne,  for  vi  må 
aldrig  glemme,  at  dette  er  hans 
kirke,  og  at  det  er  under  hans 
vældige  ledelse,  vi  skal  arbejde! 
Lad  mig  minde  jer  om,  hvad  Her- 
ren sagde  ved  en  lignende  konfe- 
rence, som  de  hellige  i  Fayette, 
New  York,  holdt,  noget,  som  han 
måske  også  synes,  vi  bør  høre  i 
dag.  Herren  sagde:  „Men  se,  san- 
delig, sandelig  siger  jeg  jer:  Mine 
øjne  hviler  på  jer.  Jeg  er  midt 
iblandt  jer,  men  I  kan  ikke  se  mig." 
(L.  &  P.  38:7). 

Ved  det  hellige  møde  for  tre  må- 
neder siden,  hvor  jeg  begyndte  at 
føle,  hvor  stort  et  ansvar  jeg  nu 
må  påtage  mig,  gik  jeg  ind  i  temp- 
let. Der  mediterede  og  bad  jeg, 
og  jeg  betragtede  billederne  af  de 
gode  mænd  —  Guds  sande  adel 
—  som  havde  haft  dette  kald  før 
mig. 

For  nogle  få  dage  siden  sad  jeg  i 
de  tidlige  morgentimer  på  mit  kon- 
tor derhjemme  og  tænkte  over 
tingene.  Jeg  læste  også  de  rosen- 
de ting,  som  de,  der  har  arbejdet 
nært  sammen  med  de  forskellige 
præsidenter,  har  nedskrevet  om 
dem. 


188 


Herren  ophøjede  Joseph  Smith  og 
gav  ham  guddommelig  myndig- 
hed, allerede  da  Joseph  var  dreng. 
Gud  lærte  ham  de  ting,  som  han 
måtte  vide  for  at  kunne  modtage 
præstedømmet  og  for  at  kunne 
bygge  grundvolden  til  Guds  rige 
i  de  sidste  dage. 

Det  var  præsident  Brigham  Young, 
som,  før  denne  verden  blev  til, 
blev  forudordineret  til  det  helli- 
ge kald,  det  var  at  lede  de  forfulg- 
te hellige  bort  fra  pøbelens  vrede, 
der  truede  dem  på  deres  første 
opholdssteder  i  Missouri  og  Illi- 
nois, og  til  at  være  foregangs- 
mand under  opbygningen  af  dette 
samfund  her  i  disse  skønne  om- 
givelser for  at  opfylde  Guds  hen- 
sigter. 

Når  man  ser  på  præsident  Taylors 
ansigtstræk,  forstår  man  med  det 
samme,  at  her  var  et  menneske, 
der  —  for  at  sige  det  med  præsi- 
dent Joseph  F.  Smiths  ord:  „var  et 
af  de  mest  uskyldsrene  menne- 
sker, jeg  nogensinde  har  kendt..." 
Da  jeg  betragtede  præsident  Wil- 
ford  Woodruffs  helliggjorte  ansigt, 
blev  jeg  klar  over,  at  her  så  jeg  en 
mand  som  datidens  Natanael,  der 
ikke  kendte  til  svig,  og  som  var  lyd- 
hør over  for  de  tilskyndelser,  som 
Herrens  Ånd  måtte  tilhviske  ham. 
Han  syntes  altid  at  lade  sig  lede  af 
dens  lys,  idet  han:  „aldrig  vidste 
på  forhånd,  hvad  han  ville  gøre." 
Skønt  præsident  Lorenzo  Snow 
kun  var  præsident  i  ganske  kort 
tid,  så  havde  han  dog  en  ganske 
særlig  mission,  nemlig  at  bygge  et 
bedre  fundament  under  de  hellige 
rent  timeligt,  ved  med  fast  hånd  at 
indarbejde  offerloven  og  at  lette 
de  umådelige  byrder,  der  lå  på  kir- 
ken på  grund  af  tidligere  fejltagel- 
ser og  fejlanseelser,  som  ubemær- 
ket havde  sneget  sig  ind  i  kirken. 
Når  jeg  ønsker  at  få  en  tydeligere 
defination  af  et  spørgsmål  inden 
for  kirkens  lære,  så  vender  jeg  mig 


gerne  til  præsident  Joseph  F. 
Smiths  bøger  og  prædikener.  Når 
jeg  betragter  hans  ædle  skikkelse, 
så  tænker  jeg  på  en  ni-års  dreng, 
der  hjalp  sin  mor  over  sletterne, 
den  mor,  der  så  tidligt  blev  enke, 
bakkedragene  ved  Haleakala  på 
øen  Mauri,  og  på  hvorledes  han 
blev  styrket  gennem  en  åbenbaring, 
hvori  han  så  sin  onkel,  Joseph 
Smith.  Det  var  ham,  der  var  præsi- 
dent for  kirken  i  de  stormfulde  år, 
hvor  en  fjendtlig  presse  bagtalte 
den  på  enhver  måde,  men  det  blev 
ham,  der  med  Herrens  hjælp,  skul- 
le blive  den,  der  bragte  kirken 
styrket  igennem  uvejret. 
Jeg  tror  aldrig,  jeg  har  fået  nogen 
bedre  forståelse  af,  hvad  guddom- 
melig kaldelse  er,  end  da  præsi- 
dent Heber  J.  Grant  lagde  sin  hånd 
på  min  skulder  og  med  en  sinds- 
bevægelse, der  ganske  svarede 
til  min  egen,  fortalte  mig,  at  jeg  var 
blevet  kaldet  til  at  være  Jesu  Kri- 
sti apostel.  Som  han  så  ned  på  mig 
fra  sit  billede,  ihukom  jeg  igen  de 
profetiske  ord,  som  han  udtalte  i 
sin  velsignelse,  da  jeg  blev  ordine- 
ret til  apostel  af  ham  i  Herrens  hel- 
lige tempel. 

Præsident  Georges  Albert  Smith 
varen  venskabets  og  kærlighedens 
discipel.  Han  var  alles  ven.  Da  jeg 
så  på  hans  portræt,  syntes  jeg,  at 
jeg  kunne  mærke  en  glød  af  den 
varme  udstråling,  der  gjorde,  at  al- 
le holdt  af  ham. 

Præsident  McKay  var  høj  og  impo- 
nerende af  skikkelse,  og  han  syn- 
tes nu  at  se  ned  på  mig  med  det 
gennemtrængende  blik,  der  altid 
syntes  at  se  lige  ind  i  min  sjæl.  Jeg 
var  aldrig  sammen  med  ham,  uden 
at  få  den  følelse,  at  jeg  et  kort 
øjeblik  var  et  bedre  menneske, 
fordi  jeg  havde  været  i  hans  nær- 
hed. 

Endelig  var  der  min  elskede  leder 
og  profet,  præsident  Joseph  Field- 
ing  Smith,  han  som  ikke  søgte  sig 


nogen  verdslig  ære,  men  hvis  sjæl 
frydede  sig  over  åndelige  ting, 
han  som  aldrig  gik  på  akkord  med 
nogen  sandhed.  Da  „Guds  finger 
rørte  ham  og  han  sov  ind",  syntes 
han  i  selv  samme  øjeblik  at  over- 
række mig  retfærdighedens  scep- 
ter og  sige:  „Gå  hen  og  gør  lige- 
sa. 

Som  jeg  stod  der  alene  med  mine 
tanker,  følte  jeg  pludselig,  at  den 
eneste  sande  beretning,  der  no- 
gensinde ville  blive  skrevet  om  mit 
virke,  måtte  blive  den  beretning, 
som  jeg  selv  har  indgraveret  i  de 
menneskers  hjerter,  som  jeg  har 
tjent,  som  jeg  har  arbejdet  sam- 
men med  i  og  uden  for  kirken. 
Dagen  efter,  at  jeg  var  blevet  ud- 
nævnt til  denne  stilling,  og  efter 
vor  elskede  præsidentSmiths  død, 
faldt  jeg  over  en  sætning  fra  en 
prædiken,  som  apostlen  Orson 
Hyde  holdt  i  1853.  Denne  prædiken 
fik  mig  også  til  at  granske  i  min 
egen  sjæl. 

Emnet  for  talen  var:  „Det  menne- 
ske, der  skal  lede  Guds  folk,"  jeg 

citerer  kort  fra   den:    det  er 

med  usvigelig  sikkerhed  sådan," 
sagde  han,  „at  når  en  person  bliver 
ordineret  og  udnævnt  til  at  lede  de 
hellige,  så  har  han  gennemgået 
prøvelser  i  hobetal  og  har  overfor 
Gud  og  hans  folk  bevist,  at  han  er 
værdig  til  den  stilling,  han  har . . . 
og  at,  et  menneske,  der  ikke  er 
blevet  prøvet,  og  ikke  overfor  Gud 
og  hans  folk  og  overfor  den  Al- 
mægtiges store  råd  har  bevist,  at 
han  er  værdig,  ikke  kommer  til  at 
overtage  ledelsen  af  Guds  folk. 
Det  er  aldrig  sket,  men  lige  fra  be- 
gyndelsen er  det  blevet  en,  der 
forstår  Ånden  og  den  Almægtiges 
råd,  og  som  kender  kirken,  og  som 
kirken  kender,  der  er  blevet  kaldet 
til  at  lede  den."  (Journal  of  Dis- 
courses,  bind  1,  side  123). 
Når  jeg  tænker  på  det,  jeg  ved  om 
mine  forgængeres  liv,  så  står  det 

mig  klart,  at  hver  især  syntes  at 
have  en  særlig  mission,  der  skulle 
udføres  på  netop  det  tidspunkt. 
Og  da  så  jeg  ind  i  mig  selv  og 
tænkte  på  de  oplevelser,  som  Or- 
son  Hyde  netop  omtalte  i  sin  vur- 
dering af  kirkens  ledere.  Og  plud- 
selig huskede  jeg  på  de  ord,  hvor- 
med Joseph  Smith  karakteriserede 
sig  selv,  og  som  også  kunne  gælde 
for  mig.  Han  sagde: 
„Jeg  er  som  en  uhyre  tilhugget 
sten,  der  ruller  ned  fra  et  højt 
bjerg;  og  den  eneste  afslibning, 
jeg  får,  er,  når  et  eller  andet  hjørne 
bliver  gnedet  af  ved  at  komme  i 
berøring  med  noget  andet,  og  med 
forøget  styrke  slår  imod  religiøs 
forblindelse,  præstelist,  sagfører- 
kneb, lægefif,  løgnagtige  redak- 
tører, bestikkelige  dommere  og 
nævninge  og  mensvorne  embeds- 
mænds myndighed,  der  støttes  af 
pøbelhobe,  gudsbespottere,  tøjles- 
løse og  fordærvede  mænd  og 
kvinder  —  hele  helvede,  der  her 
og  der  slår  et  hjørne  af.  Således  vil 
jeg  blive  en  glat  og  sleben  pil  i  den 
Almægtiges  kogger ..."  (Profeten 
Josephs  Lærdomme,  siderne 
364—65). 

Disse  tanker  kastede  pludselig  lys 
over  mange  af  de  oplevelser,  som 
jeg  har  haft  i  mit  liv,  og  gav  de  be- 
givenheder mening,  som  jeg  ellers 
ikke  kunne  forstå.  Af  og  til  havde 
det  virket,  som  om  jeg  var  en  stor, 
utilhugget  sten,  der  i  sit  fald  ned 
fra  et  højt  bjerg  blev  afrundet  og 
poleret.  Ja,  det  kunne  vel  hænde, 
at  også  jeg  ville  lære  at  overvinde 
vanskelighederne  og  blive  en  sle- 
ben pil  i  den  Almægtiges  kogger. 
Måske  var  det  nødvendigt,  at  også 
jeg  måtte  lære  lydighed  gennem 
prøvelser,  som  jeg  har  gennem- 
gået —  så  jeg  kunne  få  erfaringer, 
der  gavnede  mig,  og  for  at  se,  om 
jeg  kunne  klare  jordelivets  forskel- 
lige prøvelser. 
Da  jeg  havde  valgt  mine  ædle  råd- 


givere, præsident  N.  Eldon  Tanner 
og  præsident  Marion  G.  Romney, 
erfarede  jeg,  at  jeg  ikke  var  alene, 
hvad  angår  profetiens  rige  gave. 
Også  de  havde  klaret  prøvelserne, 
og  de  var  ikke  kommet  til  kort.  Jeg 
er  umådelig  taknemmelig  for  disse 
Det  første  Præsidentskabs  og  De 
tolv  Apostles  og  generalautorite- 
ternes ædle  hjælpere. 
Morgenen  efter  at  jeg  havde  fået 
min  kaldelse,  knælede  jeg  ned 
sammen  med  min  kære  ledsager 
og  bad.  Og  mit  hjerte  og  min  sjæl 
syntes  at  nå  ud  til  kirkens  medlem- 
mer overalt  med  en  særlig  følelse 
af  kammeratskab  og  kærlighed,  ja, 
det  var  som  at  åbne  et  vindue  ind 
til  Himmelen.  Det  gav  mig  for  en 
kort  stund  en  ubeskrivelig  følelse 
af  samhørighed  med  de  mere  end 
tre  millioner  mennesker  over  hele 
verden,  der  er  medlemmer  af  kir- 
ken. 

Jeg  gentager,  hvad  jeg  tidligere 
har  sagt  ved  andre  lejligheder,  at 
jeg  af  hele  mit  hjerte  ønsker  at 
blive  opretholdt  gennem  alle  tro- 
faste sidste  dages  helliges  tro,  til- 
lid og  bønner,  hvor  end  de  befinder 
sig  i  verden,  og  jeg  giver  jer  det 
højtidelige  løfte,  at  alt  imens  I 
beder  for  mig,  vil  jeg  af  al  magt 
stræbe  efter  at  leve  således,  at 
Herren  gennem  mig  kan  besvare 
jeres  bønner. 

I  løbet  af  de  sidste  måneder,  føler 
jeg,  at  der  er  blevet  afdækket  nye 
kildevæld  af  åndelig  forståelse  i 
min  sjæl.  Jeg  indser  fuldt  ud  sand- 
heden i  det,  profeten  Joseph  Smith 
sagde  til  nogle  af  de  første  mis- 
sionærer, der  rejste  til  Storbritan- 
nien: „Jo  nærmere  et  menneske 
kommer  Herren,  des  større  magt 
vil  der  blive  givet  modstanderen  til 
at  hindre  udførelsen  af  hans  hen- 
sigt." (Orson  F.  Whitney:  Life  of 
HeberC.  Kimball,  side  131). 
Der  findes  ikke  skygge  af  tvivl  i 
mig,  om  at  dette  er  lige  så  sandt  i 


dag,  som  det  var  dengang,  men  jeg 
er  også  sikker  på  noget  andet; 
Herren  siger:  „Intet  våben,  som 
smedes  mod  jer,  skal  have  frem- 
gang. Og  dersom  nogen  opløfter 
sin  røst  mod  jer,  skal  han  blive  be- 
skæmmet i  min  egen  belejligede 
tid."  (L&P.  71:9-10). 
Jeg  er  dybt  taknemmelig  for  jeres 
loyalitet  og  fordi,  I  har  opretholdt 
mig!  Og  jeg  bærer  mit  højtidelige 
vidnesbyrd  for  jer  om  Frelserens 
guddommelige  mission  og  om  den 
faste  hånd,  hvormed  han  leder  kir- 
ken i  dag,  som  i  alle  uddelinger. 
Jeg  ved  —  og  mit  vidnesbyrd 
herom  er  mere  tydeligt  end  det, 
man  kan  se  med  sine  øjne  —  at 
det,  som  Herren  har  sagt,  virkelig 
forholder  sig  sådan:  „Guds  riges 
nøgler  er  overladt  menneskene  på 
jorden,  og  fra  nu  af  skal  evangeliet 
udgå  til  jordens  ender,  ligesom 
den  sten,  der  uden  hænder  blev 
rullet  løs  af  bjerget,  skal  rulle  frem, 
til  den  opfylder  hele  jorden. 
„Må  Guds  rige  derfor  have  frem- 
gang, så  at  Himmeriges  rige  må 
komme..."  (L&P.65:2,6). 
Jeg  bærer  dette  vidnesbyrd  med 
hele  min  sjæls  overbevisning,  og 
jeg  velsigner  alle  kirkens  medlem- 
mer og  de  rene  af  hjertet  overalt. 
I  Jesu  Kristi  navn.  Amen. 


Tale  holdt  af  præsident  Lee  ved  det  højtidelige 
møde,  hvor  han  blev  opretholdt  som  præsident 
for  Jesu  Kristi  Kirke  af  Sidste  Dages  Hellige. 

N.  ELDON  TANNER,  1.  rådgiver  i  Det  første  Præsidentskab 


Advarsler  fra  det  ydre  rum 


Forholdene  her  i  verden  i  vore 
dage  har  fået  mig  til  at  tænke  nær- 
mere over  en  leder,  som  jeg  for 
nylig  har  læst.  Der  står: 
„  En  tysk  astronom  tror  fuldt  og  fast 
på  at:  jordens  unge  civilisation  nu 
står  overfor  sin  første,  store  krise, 
på  grund  af  dens  nyerhvervede  vi- 
den om  kræfter,  der  kan  udrydde 
den  helt  og  fuldstændigt,'  og  at: 
.menneskets  største  håb  om  at 
undgå  udryddelse  består  i  at  lytte 
efter  råd,  som  sendes  til  os  fra  det 
ydre  rum  via  radiosignaler.' 
„, Et  eller  andetsted  derude,' mener 
denne  videnskabsmand,  ,er  der  en 
gammel  civilisation,  der  har  over- 
levet mange  kriser,  og  som  prøver 
at  advare  den  uerfarne  jord  mod 
sine  egne  fejltagelser.' 
„Det  er  en  meget  kløgtig  iagttagel- 
se! Og  alligevel  har  vor  Mester  og 
Skaber  i  tusinder  af  år  fra  sin  ver- 
den forsøgt  at  få  sine  jordboerre 
til  at  lytte,  så  de  kan  få  råd  og 
vinde  indsigt.  Enten  lytter  de  til 
,den  forkerte  station',  eller  også 
mangler  de  evner  til  at  se  og  høre 
ordentligt.  Vi  har  modtaget  mange 
meddelelser  fra  andre  verdener." 
(Church  Information  Service, 
1970). 

Fra  tidernes  morgen  har  Gud  med- 
delt sig  til  menneskene,  enten  ved 
at  vise  sig  personligt,  gennem 
engle,  ved  direkte  åbenbaring, 
gennem  syn  og  drømme  eller  gen- 
nem inspiration.  Første  gang,  det 
skete,  var,  da  Herren  viste  sig  for 
Adam  og  Eva  i  Edens  Have;  og  da 
de  påkaldte  Gud,  efter  at  de  var 
blevet  drevet  ud  af  haven,  hørte  de 
hans  stemme,  skønt  de  ikke  kunne 
se  ham.  Han  gav  dem  befaling  om, 

at  de  skulle  tilbede  Herren  deres 
Gud  og  ofre  til  ham. 
„Og  efter  mange  dage  åbenbarede 
en  Herrens  engel  sig  for  Adam  og 
sagde:  .Hvorfor  bringer  du  offer  til 
Herren?'  Og  Adam  sagde  til  ham: 
Jeg  ved  det  ikke,  kun  at  Herren 
befalede  mig  det.' 
„Og  da  talte  engelen  og  sagde: 
.Dette  er  et  sindbillede  på  Fade- 
rens Enbårne  offer.  Han,  som  er 
fuld  af  nåde  og  sandhed. 
„.Derfor  skal  du  gøre  alt,  hvad  du 
gør,  I  Sønnens  navn,  og  du  skal 
omvende  dig  og  påkalde  Gud  i 
Sønnens  navn  evindelig.' 
„Og  på  den  dag  faldt  den  Hel- 
ligånd, som  vidner  om  Faderen  og 
Sønnen  på  Adam  og  sagde:  Jeg  er 
Faderens  Enbårne  fra  begyndel- 
sen, herefter  og  for  evigt,  så  at  du, 
selv  om  du  er  falden,  også  kan 
blive  forløst,  og  hele  menneske- 
slægten, ja,  så  mange  som  vil.'" 
(Moses  5:6-9,  Kursiv  tilføjet). 
Det  er  derfor  tydeligt,  at  Adam 
gennem  åbenbaringen  vidste,  at 
Kristus  skulle  sone  og  lide  for  de 
synder,  som  menneskene  begik, 
og  at  der  ville  komme  en  opstan- 
delse. Dette  er  et  bevis  på,  som 
Amos  sagde:  „Nej,  den  Herre  Her- 
ren gør  intet  uden  at  have  åben- 
baret sin  hemmelighed  for  sine 
tjenere,  profeterne."  (Amos  3:7). 
Det  er  vanskeligt  at  forstå,  hvorfor 
der  er  så  mange  mennesker,  der 
vil  acceptere  kendsgerningerne, 
som  de  er  nedskrevet  af  de  verds- 
lige historikere,  og  alligevel  væg- 
rer sig  ved  at  godtage  den  kirke- 
lige historie,  sådan  som  den  er 
nedfældet  i  skrifterne  af  mænd, 
hvis  karakter  var  uplettet,  og  at  de 
endda  nægter  at  tro,  at  de  profe- 
tier, der  er  blevet  opfyldt  og  hvis 
rigtighed  bekræftes  af  verdslige 
kilder,  kommer  fra  Gud. 
Især  har  det  været  almindeligt,  at 
menneskene  har  nægtet  at  accep- 
tere de  profeter,  der  har  levet  på 


deres  egen  tid,  og  mange  af  pro- 
feterne er  blevet  forfulgt,  latterlig- 
gjort og  slået  ihjel. 
Skrifterne  er  fulde  af  klager  over, 
at  de  fleste  mennesker  aldrig  har 
villet  acceptere  profeterne,  som 
har  råbt  omvendelse  til  dem  og 
mindet  dem  om  deres  uretfærdig- 
hed. I  husker  sikkert,  hvad  Frelse- 
ren sagde  til  mængden,  der  ikke 
ville  lytte  til  hans  vise  og  skrift- 
kloge: 

„Jerusalem,  Jerusalem!  du,  som 
ihjelslår  profeterne  og  stener  dem, 
der  er  sendt  til  dig!  hvor  ofte  har 
jeg  ikke  villet  samle  dine  børn,  som 
hønen  kyllingerne  under  sine 
vinger!  og  I  ville  ikke. 
„Se,  jeres  hus  bliver  forladt  og 
overladt  til  jer  selv! 
„Thi  jeg  siger  jer:  fra  nu  af  skal  I 
ikke  se  mig,  før  den  tid  kommer, 
da  I  siger:  .Velsignet  være  den, 
som  kommer  i  Herrens  navn!" 
(Matt.  23:37-39). 

Vi  må  lytte  til  profeterne  og  støtte 
dem,  hvis  vi  ønsker  at  behage  Her- 
ren. En  af  de  tidligste  profeter  i 
den  nye  verden,  Nephi,  sagde  til 
sit  folk: 

„Se,  mine  brødre,  har  I  ikke  læst, 
at  Gud  gav  en  mand,  nemlig  Mo- 
ses, magt  til  at  slå  vandet  i  Det 
røde  Hav,  og  det  skiltes  hid  og  did, 
så  at  israelitterne,  vore  fædre,  gik 
igennem  på  tør  grund,  og  vandet 
lukkede  sig  over  ægypternes  hære 
og  opslugte  dem? 
„Og  se,  dersom  Gud  gav  denne 
mand  sådan  magt,  hvorfor  vil  I  da 
trættes  med  hinanden  og  sige,  at 
Gud  ikke  har  givet  mig  nogen  magt, 
hvorved  jeg  kunne  vide  noget  an- 
gående straffedomme,  som  skulle 
komme  over  jer,  dersom  I  ikke  om- 
vender jer? 

„Men  se,  I  fornægter  ikke  alene 
mine  ord,  men  I  fornægter  også 
alle  de  ord,  som  vore  fædre  har 
talt  og  ligeledes  de  ord,  der  taltes 
af  denne  mand,  Moses,  til  hvem 


der  var  givet  så  stor  magt;  ja  ord, 

han    har    talt    angående    Mesias' 

komme. 

„Og  ikke  alene  Moses  vidnede  om 

dette,  men  alle  de  hellige  profeter 

fra  hans  dage  lige  til  Abrahams 

dage. 

„Og  nu  ønsker  jeg,  at  I  skal  vide, 

at  siden  Abrahams  dage  har  der 

været  mange    profeter,   som    har 

vidnet  om  disse  ting;  ja,  profeten 

Zenos  vidnede   frimodigt  derom, 

og  derfor  blev  han  dræbt. 

og  vi  ved,  at  Jerusalem  blev 

ødelagt  i  overensstemmelse  med 
Jeremias'  ord.  Hvorfor  skulle  Guds 
Søn  da  ikke  komme  i  overensstem- 
melse med  hans  profeti? 
„Og  vil  I  nu  bestride,  at  Jerusalem 
blev  ødelagt?  . . . 

„Vor  fader  Lehi  blev  drevet  ud  af 
Jerusalems  land,  fordi  han  vidnede 
om  disse  ting  . . . 

„Og  eftersom  I  ved  disse  ting  og 
ikke  kan  nægte  dem,  uden  at  I  ly- 
ver, derfor  har  I  syndet,  idet  I  har 
forkastet  alle  disse  ting  til  trods  for 
de  mange  beviser,  I  har  mod- 
taget . . . 

I  har  forkastet  sandheden  og 

rejst  jer  mod  jeres  hellige  Gud;  og 
selv  på  denne  tid  samler  I  jer  vrede 
til  dommens  dag  i  stedet  for  at 
samle  jer  skatte  i  himlen,  hvor 
intet  kan  fordærve  det,  og  hvor 
intet  urent  kan  komme. 
„Ja,  I  er  næsten  allerede  nu  modne 
til  evig  fordærvelse  på  grund  af 
mord,  utugt  og  ugudelighed,  og 
dersom  I  ikke  omvender  jer,  vil 
den  snart  komme  over  jer."  (Hel. 
8:11-13,  16, 19-22,24-26). 
Er  vi  i  dag  parate  til  at  omvende  os 
og  acceptere  Guds  ord,  eller  bliver 
vi  som  dette  gamle  folk  ved  med  at 
samle  os  vrede  til  dommen,  så  vi 
vil  blive  kastet  i  evigt  fordærv? 
Gennem  tiderne  er  disse  budska- 
ber blevet  sendt  til  jordens  indbyg- 
gere af  en  kærlig  Fader,  hvis 
åndelige  børn  vi  er.  Vi  får  disse 

budskaber  for  at  høste  gavn  og 
velsignelser  deraf.  Han  interes- 
serer sig  for  os  og  ønsker,  at  det 
skal  gå  os  godt,  og  at  vi  skal  blive 
lykkelige  i  dette  liv  og  i  evigheden. 
Gud  skabte  verden  og  sendte  os 
herned,  og  han  ved,  hvad  der  er 
bedst  for  os.  Gennem  sine  profeter 
og  sin  Søn  har  han  givet  os  livets 
plan,  gennem  hvilken  vi  kan  blive 
frelst  og  ophøjet.  Guds  kærlighed 
til  sine  børn  og  hans  ønske  om  at 
lede  dem,  ses  på  så  mange  måder. 
Lad  os  engang  se  på  det,  der  skete 
med  Josef,  som  blev  solgt  til 
Ægypten.  I  husker,  at  Farao  blev 
foruroliget  af  en  drøm,  og  da  han 
fik  at  vide,  at  Josef  kunne  tyde  den, 
sendte  han  bud  efter  ham  og  sag- 
de: 

„Jeg  (har)  hørt  om  dig,  at  du 
kun  behøver  at  høre  en  drøm,  så 
kan  du  tyde  den." 

Josef  svarede:  „Ikke  jeg  —  men 
Gud  vil  give  Farao  et  gunstigt 
svar! " 

Så  fortalte  Farao  Joselom  sin  drøm, 
om  de  syv  fede  og  de  syv  magre 
køer  og  om  de  syv  gode  og  de  syv 
golde  aks.  Så  sagde  Josef,  at  Gud- 
havde  vist  Farao,  hvad  han  ville 
gøre  og  advarede  ham,  fordi  der 
først  ville  komme  syv  gode,  frugt- 
bare år,  men  at  der  siden  ville  være 
hungersnød  i  syv  år. 
Vi  ved  alle,  at  Farao  accepterede 
denne  udlægning  af  drømmen  og 
udpegede  Josef  til  den  øverste 
over  sit  hus,  så  han  kunne  sørge 
for,  at  der  i  de  gode  år  blev  lagt  så 
meget  som  muligt  til  side  til  de 
dårlige  år.  På  grund  af  Josefs  tro- 
fasthed og  hans  lydhørhed  overfor 
inspiration  og  åbenbaring  befandt 
han  sig  i  en  situation,  hvor  han  var 
i  stand  til  at  frelse  sin  familie,  da 
hans  far,  Jakob  sendte  sine  andre 
sønner  til  Ægypten  for  at  købe 
korn. 

Josef  vidnede  senere:  „. . .  Gud 
har  sendt  mig  forud  for  eder  for  at 


opholde  liv;"  (1.  Mos.  kap.  41  og 
45). 

Vi  har  beretninger  om  mange 
åbenbaringer,  som  profeterne 
modtog  både  tidligere  og  i  vore 
dage.  Der  blev  givet  profetier  an- 
gående Jesu  Kristi  fødsel,  mission, 
korsfæstelse  og  opstandelse  til 
mange  forskellige  profeter;  herom 
kan  vi  læse  både  i  Bibelen  og  i 
Mormons  Bog,  ja  nogle  af  profe- 
tierne er  blevet  modtaget  hund- 
rede af  år  før  Kristi  fødsel.  Vi  har 
Esajas',  Ezekiels,  Lehis,  Almas  og 
mange  andres  profetier  om  denne 
store  begivenhed. 
Nephi  nedskriver  sin  åbenbaring, 
som  de  vises  ham  af  en  Herrens 
engel,  forholdsvis  detaljeret. 
Han  så  Maria,  Jesu  mor,  sidde  med 
barnet  i  sine  arme,  barnet,  som  er 
Guds  Lam  og  verdens  Frelser.  Han 
så  profeten,  som  døbte  ham,  og 
den  Helligånd  stige  ned  over  ham, 
så  hans  arbejde  blandt  de  tolv,  så, 
at  han  helbredte  de  syge  og  ud- 
kastede djævle  og  onde  ånder. 
Nephi  forudsiger  også  de  sidste 
begivenheder  i  Frelserens  liv  med 
disse  ord: 

„Men  se,  de  skal  få  krig  og  rygter 
om  krige;  og  når  den  dag  kommer, 
da  Faderens  enbårne,  ja,  himlens 
og  jordens  Fader,  skal  åbenbare 
sig  for  dem  i  kødet,  se,  da  vil  de 
forkaste  ham  på  grund  af  deres 
ondskab,  deres  hårdhjertethed  og 
deres  stivnakkethed. 
„Se,  de  vil  korsfæste  ham,  og 
efter  at  han  har  ligget  i  graven  i  tre 
dage,  skal  han  opstå  fra  de  døde 
med  lægedom  i  sine  vinger;  og  al- 
le, der  tror  på  hans  navn,  skal  blive 
salige  i  Guds  rige,  og  derfor  fryder 
min  sjæl  sig  ved  at  profetere  an- 
gående ham,  thi  jeg  har  set  hans 
dag,  og  mit  hjerte  priser  hans  hel- 
lige navn."  (2.  Neph.  25:12-13). 
Denne  profeti  blev  givet  næsten 
seks  hundrede  år  før  Kristi  fødsel, 
og  alligevel  skete  det,  ganske  som 

det  var  blevet  forudsagt.  Det  nye 
Testamentes  forfattere  bekræfter 
uigendriveligt  rigtigheden  af  disse 
profetier.  Det  nye  Testamente  be- 
kræfter også  flere  af  de  profetier, 
som  står  optegnede  i  Det  gamle 
Testamente  og  i  Mormons  Bog. 
Lukas'  beretning  fortæller  os,  at 
en  budbringer  fra  Herren  kom  gen- 
nem rummet  for  at  sige  os:  „Thi 
eder  er  i  dag  en  frelser  født  i  Da- 
vids by;  han  er  Kristus,  Herren." 
(Lukas  2:11). 

Og  ude  fra  rummet  kom  der  pludse- 
lig en  „mangfoldig  himmelsk  hær- 
skare, som  lovpriste  Gud  og  sag- 
de: ,Ære  være  Gud  i  det  højeste! 
og  på  jorden  fred  i  mennesker,  der 
har   hans   velbehag!'"    (Lukas   2: 
13-14).  (Lederen  i  Church  Informa- 
tion Service,  september  1970.) 
Guds  hensigt  med  at  have  profeter 
er  at  kunne  åbenbare  sine  bud- 
skaber til  menneskenes  fordel  og 
velsignelse,     ligegyldigt     hvilken 
måde  han  vælger  at  „transmitere" 
disse  budskaber  gennem  rummet 
på.  I  sin  overvældende  godhed  har 
Gud  sørget  for,  at  vi  har  mulighed 
for  at  opnå  udødelighed  og  evigt 
liv,  som  Jesus  sagde,  det  var  hans 
arbejde    og    ære.    Både    før    og 
efter,  Jesus  bragte  sit  store  offer, 
er  det  budskab  blevet  åbenbaret 
gennem  profeterne,  at  vi  må  være 
lydige  overfor  evangeliets  love  og 

ordinanser,  og  at  vi  må  omvende 
os  fra  verdens  synder  for  at  opnå 
ophøjelse. 

Hvor  vigtigt  er  det  da  ikke,  at  vi 
lytter  til  profeterne?  Skrifterne 
indeholder  utallige  advarsler,  som 
er  stilet  til  os  i  de  sidste  dage,  hvor 
ulykkerne  vil  vælte  ned  over  os.  Vi 
har  allerede  oplevet  sådanne  dage 
og  vi  vil  komme  til  at  opleve  flere. 
Kun  hvis  verden  omvender  sig  og 
godtager  evangeliets  lære,  som 
Gud  åbenbarede  gennem  sin  Søn 
Jesus  Kristus  og  profeterne,  og 
lever  derefter,  vil  vi  kunne  undgå 
ødelæggelse. 

I  tidernes  løb  er  der  kommet  utal- 
lige budskaber  til  os  fra  det  hin- 
sides og  de  er  trofast  blevet  udlagt 
for  os  af  folk  som  Jeremias,  Eze- 
kiel,  Daniel;  af  Nephi  og  Moroni; 
Peter  og  Paulus  og  i  vor  tid  af  Jo- 
seph Smith.  Ja,  vi  har  fået  budska- 
berne på  langt  tydeligere  vis,  end 
hvis  de  var  blevet  sendt  via  radio- 
signaler, flyvemaskine  eller  rum- 
skib; vi  har  fået  overbragt  bud- 
skaberne personligt  gennem  et 
menneskeligt  sendebud.  Menne- 
sket har  endnu  langt  igen,  før  de 
kan  besøge  andre  beboede  plane- 
ter. Og  alligevel  kan  vi  kommuni- 
kere gennem  rummet.  Mennesket 
har  længe  kunnet  tale  til  Gud  og 
få  svar  fra  ham.  Sådanne  med- 
delelser er  blevet  givet  os  til  men- 
neskenes fordel  og  velsignelse, 
ja,  jordens  indbyggere  har  mod- 
taget sådanne  meddelelser  i  hen- 
ved 6000  år."  (Samme  værk). 
Der  findes  i  dag  en  profet  blandt 
os  her  på  jorden,  og  gennem  ham 
åbenbarer  Herren  sin  vilje.  Som 
medlemmer  af  kirken  tror  vi  alt: 
„hvad  Gud  har  åbenbaret,  alt,  hvad 
han  nu  åbenbarer,  og  vi  tror,  at 
han  endnu  vil  åbenbare  mange 
store  og  vigtige  ting  angående 
Guds  rige."  (9.  trosartikel). 
Det  største,  der  nogen  sinde  er 
givet  menneskene,  er  Kristi  sonof- 


fer og  den  frelsesplan,  han  gav  os. 
Derefter  kommer  evangeliets  gen- 
givelse gennem  Joseph  Smith. 
Gud  kaldte  på  ham,  og  han  lyttede, 
og  gennem  åbenbaring  gav  han  os 
nogle  hellige  optegnelser,  der 
indeholder  evangeliet  i  dets  fylde, 
som  sammen  med  Bibelen  og  nuti- 
dige åbenbaringer,  forkynder  den 
samme  frelsesplan  for  menne- 
skene, som  Jesus  gav  os,  da  han 
gik  her  på  jorden. 

Da  Joseph  var  14  år  gammel,  følte 
han  sig  meget  forvirret  på  grund 
af  de  anstrengelser,  som  de  for- 
skellige kirker  i  nabolaget  gjorde 
sig  for  at  hverve  medlemmer,  og 
han  ønskede  at  få  at  vide,  hvilken 
kirke,  han  skulle  slutte  sig  til.  En- 
gang da  han  læste  i  sin  Bibel,  læste 
han  følgende  i  Jakobs  Brev: 
„  Men  hvis  nogen  af  jer  står  tilbage 
i  visdom,  da  skal  han  bede  om  at 
få  den  fra  Gud,  der  giver  alle  gav- 
mildt og  uden  bebrejdelser,  og  så 
vil  den  blive  ham  givet. 
„Men  han  skal  bede  i  tro,  uden  at 
tvivle;  den,  der  tvivler,  ligner  nem- 
lig en  havets  bølge,  som  jages  og 
kastes  hid  og  did  af  vinden;"  (Ja- 
kobs Brev  1 :5-6) 

Joseph  tænkte  ved  sig  selv,  at  hvis 
der  var  nogen,  der  trængte  til  vis- 
dom, så  måtte  det  være  ham,  og 
han  gik  derfor  ud  til  en  lille  lund, 
hvor  han  var  sikker  på  at  være 
alene,  der  knælede  han  ned  for  at 
bede. 

Han  skriver  selv  derom: netop 

i  dette  . . .  øjeblik  så  jeg  en  lys- 
stråle lige  over  mit  hoved,  stærke- 
re end  solens  glans,  og  den  dalede 
gradvis  ned,  indtil  den  hvilede  på 
mig. 

Da  lyset  hvilede  på  mig,  så 

jeg  to  personer,  hvis  glans  og  her- 
lighed trodser  enhver  beskrivelse, 
stående  over  mig  i  luften.  Den  ene 
af  dem  talte  til  mig,  kaldte  mig  ved 
navn  og  sagde,  idet  han  pegede  på 
den  anden:  Denne  er  min  elskede 


Søn.  Hør  ham!"  (Joseph  Smith  2: 
16-17). 

På  grund  af  denne  åbenbaring  vid- 
ste Joseph  lige  så  sikkert,  som  han 
vidste,  at  han  selv  levede,  at  Gud 
Faderen  og  hans  Søn,  Jesus  Kri- 
stus, var  to  levende  personer;  at 
de  kendte  ham  ved  navn  og  hørte 
og  besvarede  hans  bønner  og  for- 
talte ham,  hvad  han  skulle  gøre. 
Da  han  fortalte  sine  venner  om 
denne  oplevelse,  opdagede  han, 
at  hans  fortælling  vakte  ikke  så 
lidt  modvilje  mod  ham,  og  han  blev 
forfulgt  og  latterliggjort.  Men  alli- 
gevel skrev  han: 

Jeg  (følte)  mig  drevet  til   at 

sige  i  mit  hjerte:  Hvorfor  forfølge 
mig,  fordi  jeg  siger  sandheden? 
Jeg  har  virkelig  set  et  syn,  og  hvem 
er  jeg,  at  jeg  kan  modstå  Gud?  Og 
hvorfor  tænker  verden  på  at  få  mig 
til  at  fornægte,  hvad  jeg  virkelig 
har  set?  Thi  jeg  har  set  et  syn;  jeg 
vidste  det,  og  jeg  vidste,  at  Gud 
vidste  det,  og  jeg  kunne  ikke  for- 
nægte det,  og  jeg  vovede  heller 
ikke  at  gøre  det.  Thi  jeg  vidste  i  det 
mindste,  at  ved  at  gøre  det,  ville 
jeg  forsynde  mig  imod  Gud  og 
komme  under  fordømmelse."  (Jo- 
seph Smith  2:25). 

Da  Joseph  anråbte  Gud  om  yder- 
ligere vejledning,  viste  englen  Mo- 
roni sig  for  ham  og  fortalte  ham  om 
guldpladerne  og  viste  dem  for  ham 
i  et  syn.  Da  der  var  gået  fire  år,  fik 
han  pladerne  i  sin  besiddelse,  pla- 
derne, som  indeholdt  en  optegnel- 
se af  Guds  handlemåde  med  de 
gamle  folk  på  det  amerikanske 
kontinent,  og  som  indeholdt  evan- 
geliet i  dets  fylde.  Han  oversatte 
indgraveringerne  på  disse  plader 
gennem  Guds  kraft  og  ved  åben- 
baring, for  at  såvel  jøde  som  ikke- 
jøde  kunne  blive  overbevist  om,  at 
Jesus  Kristus,  den  evige  Gud, 
åbenbarer  sig  for  alle  nationer. 
Moroni  giver  os  dette  løfte  i  Mor- 
mons Bog: 

„Og  når  I  modtager  disse  ting,  for- 
maner jeg  jer  til  at  adspørge  Gud, 
den  evige  Fader,  i  Kristi  navn,  om 
disse  ting  ikke  er  sande;  og  der- 
som I  beder  af  oprigtigt  hjerte  og 
med  fast  forsæt  samt  med  tro  på 
Kristus,  da  vil  han  åbenbare  sand- 
heden deraf  for  jer  gennem  den 
Helligånds  kraft. 

„Og  gennem  den  Helligånds  kraft 
kan  I  kende  sandheden  i  alle  ting." 
(Moroni  10:4-5). 

Jeg  bærer  ydmygt  mit  vidnesbyrd 
for  jer,  at  sandheden  af  disse  ting 
er  blevet  åbenbaret  mig,  og  at 
evangeliet  er  blevet  gengivet  i  dis- 
se sidste  dage  gennem  profeten 
Joseph  Smith,  for  hvem  Gud  Fade- 
ren og  hans  Søn  viste  sig;  jeg 
bærer  mit  vidnesbyrd,  at  Gud  le- 
ver, at  Jesus  er  Kristus,  som  kom 
og  gav  sit  liv  for  jer  såvel  som  for 
mig,  for  at  vi  kan  komme  til  at  nyde 
udødelighed  og  evigt  liv. 
Det  er  vist  os,  hvilken  „bølge- 
længde", vi  skal  sende  på,  for  at 
vore  ord  kan  nå  vor  himmelske 
Fader  gennem  vore  stille  bønner, 
gennem  familiebøn  og  ved  vore 
store  offentlige  møder,  idet  vi  ved 
at  han  er  der,  at  han  er  en  kærlig 
Fader,  og  at  han  er  parat  til  at  be- 
svare vore  bønner  og  lede  os,  hvis 
vi  bare  vil  lade  ham  gøre  det,  både 
med  hensyn  til  vort  privatliv  og  den 
stilling,  vi  muligvis  har  indenfor 
kirken. 

Jeg  ønsker  ligeledes  at  bære  mit 
vidnesbyrd,  om  at  den  leder,  vi  har 
nu,  Harold  B.  Lee,  er  en  profet,  idet 
han  gennem  prøver  er  blevet  lut- 
ret, valgt  af  Gud  selv,  og  ordineret 
af  dem,  der  har  myndighed  dertil. 
Han  er  værdig  til  at  modtage  åben- 
baringer fra  Herren,  og  får  virkelig 
åbenbaringer  til  velsignelse  for 
kirken  og  for  verden  som  sådan. 
Herren  har  angående  sin  profet 
sagt  til  kirkens  medlemmer: 

du,  min  kirke  (skal)  give  agt 

på  alle  de  ord  og  befalinger,  han 


giver  dig,  eftersom  han  modtager 
dem,  så  længe  han  vandrer  i  hel- 
lighed for  mig. 

„Thi  I  skal  tage  imod  hans  ord  i  al 
tålmodighed  og  med  tro,  som  om 
det  var  fra  min  egen  mund. 
„Thi  når  I  gør  dette,  skal  helvedes 
porte  ikke  få  overhånd  over  jer,  ja, 
Gud  Herren  vil  sprede  mørkets 
magter  for  jer . . . 


„Thi  så  siger  Herren:  Jeg  har  in- 
spireret ham  til  at  føre  Zions  sag 
med  stor  kraft  til  sejr,  og  jeg  ken- 
der hans  flid,  hans  bønner  har  jeg 
hørt."  (L&P.  21:4-7). 
Jeg  beder  om,  at  vi  må  lytte  efter 
profeten  og  følge  ham,  i  Jesu  Kri- 
sti navn.  Amen. 

O 


Joseph  Fielding  Smith 
„Jeg  tror  på  Jesus  Kristus  som  Guds  Søn 
og  Faderens  Enbårne  Søn  i  kødet;  jeg 
tror,  at  han  kom  ind  i  verden  som 
Forløseren,  som  Frelseren,  og  at  han 
gennem  sin  tjenestegerning,  ved  udgy- 
delse af  sit  blod  for  alle  mennesker  har 
tilvejebragt  forløsning  fra  døden,  ja, 
for  alle  skabninger,  ikke  alene  for 
mennesket,  men  for  ethvert  levende 
væsen  og  endog  til  selve  denne  jord,  som 
vi  står  på;  for  gennem  åbenbaringerne 
underrettes  vi  om,  at  også  den  skal 
modtage  opstandelse  og  komme  frem 
for  at  blive  kronet  som  et  celestialt 
legeme  og  blive  bolig  for  celestiale 
væsener  for  evigt." 

MARION  G.  ROMNEY,  2.  rådgiver  i  Det  første  Præsidentskab 


HVORFOR  NETOP 
JESU  KRISTI  KIRKE  AF 
SIDSTE  DAGES  HELLIGE? 


Kære  brødre,  søstre  og  venner, 
hvorend  I  befinder  jer! 
Som  I  ved,  er  dette  møde  en  del  af 
Jesu  Kristi  Kirke  af  Sidste  Dages 
Helliges  142.  halvårlige  general- 
konference. 

Da  Jesu  Kristi  Kirke  af  Sidste  Da- 
ges Hellige  blev  organiseret,  var 
der,  ganske  som  der  er  i  dag, 
mange  såkaldte  kristne  kirker,  og 
derfor  hører  man  ofte  spørg- 
smålet: „Hvorfor  har  vi  brug  for 
endnu  en  kirke?"  Hertil  vil  jeg 
svare: 

Først  og  fremmest  ser  man  klart 
udfra  selve  spørgsmålets  ordlyd, 
at  det,  at  der  eksisterer  så  mange 
kirker,  i  sig  selv  er  forvirrende.  De 
oprigtige  af  hjertet  blev  forvirrede 
med  hensyn  til  hvilken  kirke,  der 
var  sand,  hvis  der  var  nogen  af 
dem,  der  var  det. 

Blandt  dem,  der  følte  sig  usikre, 
var  en  ung  mand  på  14  år,  Joseph 
Smith  jr.  I  foråret  1820  opstod  der 
næsten  kampagtige  tilstande  mel- 
lem de  forskellige  kirker  i  omeg- 
nen af  Palmyra,  New  York,  hvor 
han  boede,  idet  de  alle  forsøgte  at 
hverve  nye  medlemmer.  I  forvir- 
ring over  alle  disse  forskellige  kir- 
kers påstande  om  hver  især  at 
have  sandheden,  og  tilskyndet  af 
Jakobs  råd  og  løfte:  „Men  hvis 
nogen  af  jer  står  tilbage  i  visdom, 
da  skal  han  bede  om  at  få  den  fra 
Gud  .  . .,  og  så  vil  den  blive  ham 


givet."  (Jakobs  Brev  1:5),  spurgte 
Joseph  i  sin  barnetro  Herren,  hvil- 
ken af  kirkerne,  der  var  den  rigtige, 
for  at  han  kunne  vide,  hvilken  han 
skulle  slutte  sig  til. 

Jeg  (knælede)  ned  (skrev  han 

senere)  og  begyndte  at  opsende 
mit  hjertes  ønsker  til  Gud.  Næppe 
havde  jeg  gjort  dette,  førend  jeg 
blev  grebet  af  en  magt,  der  ganske 
overvældede  mig  . . . 
„Men  jeg  anvendte  alle  mine  kræf- 
ter på  at  anråbe  Gud  om  at  udfri 
mig  af  den  fjendes  magt,  som 
havde  overvældet  mig  og  i  selve 
det  øjeblik,  da  jeg  var  lige  ved  at 
synke  i  fortvivlelse  og  hengive  mig 
til  tilintetgørelse  ...  så  jeg  en  lys- 
søjle lige  over  mit  hoved,  stærkere 
end  solens  glans,  og  den  dalede 
ned,  indtil  den  hvilede  på  mig. 
„Ikke  så  snart  havde  den  vist  sig, 
førend  jeg  følte  mig  befriet  fra  den 
fjende,  som  holdt  mig  bunden.  Da 
lyset  hvilede  på  mig,  så  jeg  to  per- 
soner, hvis  glans  og  herlighed 
trodser  enhver  beskrivelse,  ståen- 
de over  mig  i  luften.  Den  ene  af 
dem  talte  til  mig,  kaldte  mig  ved 
navn  og  sagde,  idet  han  pegede  på 
den  anden:  Denne  er  min  elskede 
Søn.  Hør  ham!"  (Joseph  Smith  2: 
15-18). 

Denne  åbenbaring  skulle  blive  be- 
gyndelsen til  et  storslået  drama, 
som  ti  år  senere  kulminerede,  idet 
kirken  blev  organiseret. 


Sønnen,  som  Joseph  talte  med  i  sit 
himmelske  syn,  sagde  til  ham,  at 
han  ikke  måtte  slutte  sig  til  nogen 
af  de  eksisterende  kirker,  fordi  de 
alle  „var...  forkerte".  (Joseph 
Smith  2:19). 

De  manglede  to  ting  for  at  være 
Jesu  Kristi  Kirke,  nemlig  hans 
evangelium  og  hans  navn. 
Blandt  de  uundværlige  ting  i  evan- 
geliet, som  de  manglede,  var 
blandt  andet: 

1.  Sandheden  om  Guds  personlig- 
hed og  menneskets  forhold  til  ham. 

2.  Viden  om  dets  frelsende  prin- 
cipper og  ordinanser. 

3.  Guds  præstedømme  og 

4.  Fortsat  åbenbaring. 
Angående  det  første  punkt:  Gud 
Faderens  og  hans  Søns  personlig- 
heder, lærte  Joseph  Smith,  som 
han  sener  skrev,  gennem  detoven- 
f or  omtalte  syn: 

„Faderen  har  et  legeme  af  kød  og 
ben,  lige  så  følbart  som  et  men- 
neskes. Ligeså  har  Sønnen  . . ." 
(L  &P.  130:22). 

Hvad  angår  menneskets  forhold  til 
Gud,  lærte  Joseph  gennem  en  se- 
nere åbenbaring:  „at  ved  ham, 
gennem  ham  og  af  ham,  eksisterer 
og  skabtes  verdener,  og  at  deres 
indbyggere,  (deriblandt  jordens 
indbyggere)  er  sønner  og  døtre, 
født  af  Gud."  (L&P.  76:24). 
Disse  fundamentale  sandheder  om 
Gud    og    menneskets    forhold    til 

ham,  lærtes  ikke  af  nogen  af  kir- 
kerne på  Joseph  Smithstid, simpelt 
hen  fordi  disse  kendsgerninger  ik- 
ke var  kommet  frem  i  lyset,  og  at 
ingen  derfor  troede  på  dem.  Deri- 
mod kendtes  dette  af  medlem- 
merne i  Kristi  kirke  på  Jesu  og 
apostlenes  tid,  idet  de  blev  under- 
vist i  disse  samme  ting.  Men  i  1830 
var  denne  lære  forlængst  blevet 
glemt  igen.  Det  var  mangelen  på 
sand  viden  om  Gud  og  menneskets 
forhold  til  ham,  der  gjorde,  at  der 
opstod  så  mange  forskellige  kir- 
ker. 

I  løbet  af  1820'erne  blev  evange- 
liets principper  og  ordinanserpåny 
åbenbaret  fra  Himmelen,  denne 
gang  til  den  unge  profet,  Joseph 
Smith.  Mange  af  disse  principper 
og  ordinanser  lærte  han  gennem 
Mormons  Bog,  som  han  fik  på  føl- 
gende måde: 

I  september  1827  gav  Moroni,  en 
gammel  amerikansk  historiker,  der 
på  det  tidspunkt  var  en  opstanden 
person,  Joseph  nogle  optegnelser, 
der  var  indgraveret  på  tynde  guld- 
tavler, hvilke  Joseph  gennem  Guds 
gave  og  kraft  var  i  stand  til  at 
oversætte.  Disse  optegnelser  in- 
deholdt en  forklaring  af  Jesu  Kristi 
evangeliums  principper  og  ordi- 
nancer,  sådan  som  de  blev  lært  og 
prædiket  af  de  gamle  folkeslag  i 
Amerika. 

I  1829  offentliggjorde  Joseph  den- 
ne oversættelse  under  titlen:  Mor- 
mons Bog.  Denne  bog  indeholder 
en  optegnelse,  der  fortæller,  at  Je- 
sus Kristus  personligt  organise- 
rede sin  kirke  blandt  Amerikas  ind- 
byggere, umiddelbart  efter  han 
viste  sig  i  Jerusalem  og  underviste 
der,  og  efter  han  var  opstået  fra  de 
døde.  Han  lærte  dem  sit  evange- 
lium, ganske  som  han  havde  lært 
det  i  Palæstina.  Han  overdrog 
deres  ledere  det  hellige  præste- 
dømme, og  han  lærte  dem  og  viste 
dem,   hvordan   de   skulle   admini- 


strere evangeliets  frelsende  ordi- 
nanser. 

På  det  tidspunkt,  da  Joseph  offent- 
liggjorde Mormons  Bog,  havde 
han  også  modtaget  en  uundværlig 
del  af  evangeliet,  nemlig  det  hel- 
lige præstedømme,  som  gav  ham 
myndighed  til  at  handle  på  Guds 
vegne  og  i  hans  navn. 
Han  modtog  Det  aronske  Præste- 
dømme i  maj,  1829.  Medens  han 
var  ved  at  oversætte  noget  om 
dåb,  der  er  nedfældet  i  Mormons 
Bog,  bad  han  og  hans  sekretær, 
Oliver  Cowdery,  til  Herren  for  at  få 
nærmere  oplysninger  derom.  Mens 
de  knælede  ned  i  bøn,  kom  der  en 
himmelsk  budbringer  til  dem,  som 
sagde,  at  han  var:  „Johannes,  den 
samme,  som  i  Det  nye  Testamente 
kaldes  Johannes  Døberen."  Denne 
budbringer  lagde  sine  hænder  på 
deres  hoveder  og  sagde: 
„I  Messias'  navn  overdrager  jeg 
jer,  mine  medtjenere,  Arons  præ- 
stedømme, som  ejer  nøglerne  til 
engles  betjening  og  til  omvendel- 
sens evangelium  og  til  dåb  ved 
nedsænkning  til  syndernes  for- 
ladelse ..."  (L  &  P.  13). 
Få  uger  sener  gav  Peter,  Jakob  og 
Johannes,  Joseph  og  Oliver  Det 
melkisedekske  Præstedømme  og 
ordinerede  dem  til  apostle.  (Se 
Documentary  History  of  the 
Church,  bind  1 ,  side  40.) 
Det  fjerde  punkt,  uden  hvilket 
evangeliet  ikke  er  fuldkomment, 
nemlig  fortsat  åbenbaring,  blev 
gengivet  os  samtidig  med,  at  vi 
igen  fik  præstedømmet.  Det  mær- 
kes tydeligt  af  den  måde,  hvorpå 
Joseph  Smith  modtog  kundskab 
om  Gud  og  evangeliets  love  og 
ordinanser,  at  han  selv  modtog 
direkte  åbenbaring  fra  Himlen. 
Men  det  er  mere  omfattende  end 
som  så. 

I  tidernes  midte  modtog  alle  med- 
lemmerne af  Kristi  kirke  den  Hel- 
ligånds gave.   Helligånden  er  en 


åbenbarer.  At  modtage  den  er,  det 
samme  som  at  blive  født  rentånde- 
ligt.  Husk,  at  Jesus  sagde  til  Niko- 

demus: ingen  kan  komme  ind  i 

Guds  rige,  hvis  han  ikke  bliver 
fødtafvandogÅnd."  (Joh.  3:5). 
At  modtage  den  Helligånds  gave 
er  det  samme  som  at  blive  født  af 
Ånd.  Herren  instruerede  præste- 
dømmets ledere  i  Jesu  Kristi  Kirke 
af  Sidste  Dages  Hellige  til:  „At  be- 
kræfte de  døbtes  indlemmelse  i 
kirken  ved  håndspålæggelse  for 
dåben  med  ild  og  den  Helligånd  i 
overensstemmelse  med  skriften." 
(L&P.  20:41). 

Det  er  præstedømmet  og  den  Hel- 
ligånds kraft,  der  giver  kirken  og 
dens  medlemmer  liv: 
„Han  (Helligånden)  vil  være  en 
vejleder  i  guddommelige  ting  for 
alle,  som  vil  adlyde  ham,  og  oplyse 
ethvert  menneske  i  forhold  til  dets 
ydmyghed  og  lydighed,  han  vil  ud- 
folde Guds  hemmeligheder,  efter- 
som den  således  åbenbarede 
kundskab  kan  bevirke  større 
åndelig  vækst;  han  overbringer 
kundskab  fra  Gud  til  menneskene, 
helliger  dem,  som  ved  lydighed 
mod  evangeliets  forordninger  er 
blevet  renset,  kundgør  alle  ting,  og 
bærer  vidnesbyrd  for  menneskene 
om  Faderens  og  Sønnens  eksi- 
stens og  ufejlbarlighed."  (James  E. 
Talmage:  Trosartiklerne,  side  155). 
Uden  denne  gave  ville  kirken  være 
så  død  og  kraftløs  som  et  elektrici- 
tetsværk uden  strøm. 
Da  Joseph  Smith  på  denne  måde 
fik  overdraget  at  indlede  den  nye 
uddeling,  var  han  rustet  til  at  gen- 
oprette Kristi  kirke  på  jorden,  såle- 
des som  Herren  havde  givet  ham 
besked  om  at  gøre.  Han  fik  mange 
åbenbaringer  herom,  i  hvilke  han 
fik  tydelig  og  præcis  besked,  om 
hvordan  og  hvornår  den  skulle  op- 
rettes. 

Lydig  overfor  disse  befalinger  or- 
ganiserede Joseph  Smith,  jr.,  da 

også  Jesu  Kristi  Kirke  af  Sidste 
Dages  Hellige  i  Fayette,  Seneca 
County,  New  York,  nøje  i  overens- 
stemmelse med  Guds  bud  og  lan- 
dets love. 

Her  har  vi  så  svaret  på  spørgsmå- 
let: Hvorfor  netop  Jesu  Kristi  Kirke 
af  Sidste  Dages  Hellige,  når  der 
allerede  findes  så  mange  forskel- 
lige kirker?  —  det  er  ganske  en- 
kelt, fordi  den  Herre,  Jesus  Kristus 
selv  bød  Joseph  Smith  at  organi- 
sere den. 

Og  Herren  nøjedes  ikke  blot  med 
at  befale  Joseph  Smith  at  organi- 
sere kirken;  han  sagde  også  til 
ham,  hvad  den  skulle  hedde. 
Det  er  værd  at  bemærkte,  at  ikke 
en  eneste  af  de  kirker,  der  påstod 
at  repræsentere  Kristus,  bar  hans 
navn.  Joseph  lærte  af  Kristi  ord  til 
nephitterne,  at  ingen  kirke  kunne 
være  hans  kirke  med  mindre  den 
bar  hans  navn.  Da  nephitterne 
spurgte,  hvad  de  skulle  kalde  hans 
kirke,  sagde  Kristus,  som  stod 
blandt  dem: 

hvordan   kan   den  være   min 

kirke,  når  den  ikke  kaldes  ved  mit 
navn?  Thi,  dersom  en  kirke  kaldes 
ved  Moses'  navn,  da  er  det  Moses' 
kirke;  eller  når  den  kaldes  efter 
noget  andet  menneskes  navn,  da 
er  den  det  menneskes  kirke;  men 
dersom  den  kaldes  ved  mit  navn, 
så  er  den  min  kirke,  hvis  den  er 
bygget  på  mit  evangelium."  (3. 
Neph.27:8). 

Denne  udtalelse  oplyser  os  om  to 
ting:  Kristi  kirke  må:  (1)  bære  hans 
navn  og  (2)  være  bygget  på  hans 
evangelium. 

For  at  der  ikke  skulle  være  nogen 
usikkerhed  angående  kirkens 
navn  i  denne  sidste  uddeling,  sag- 
de Herren  til  Joseph  Smith:  så- 
ledes skal  min  kirke  kaldes  i  de 
sidste  dage,  nemlig  Jesu  Kristi 
Kirke  af  Sidste  Dages  Hellige." 
(L&P.  115:4.  Kursiv  tilføjet.) 
Navnet:  Mormonkirken  er  blot  et 


øgenavn,  eller  et  kælenavn,  om 
man  vil. 

Den  genoprettede  kirke  klarer  alt- 
så den  dobbelte  prøve,  som  Frel- 
seren opstiller:  Den  bærer  hans 
navn,  og  er  bygget  på  hans  evan- 
gelium. Herom  kan  der  ingen  tvivl 
være,  da  både  navnet  og  evange- 
liet blev  direkte  åbenbaret  til  Jo- 
seph Smith  af  Frelseren  selv. 
Til  sidst  vil  jeg  gerne  sige  et  par 
ord  om  det  gengivne  evangelium 
og  Jesu  Kristi  kirke  og  bære  mit 
vidnesbyrd. 

Der  er  ikke  sket  noget  på  denne 
jord,  siden  Jesus  selv  gik  hernede 
i  tidernes  midte,  der  er  af  så  stor 
betydning  som  de  begivenheder, 
vi  lige  har  gennemgået.  De  skete 
ikke  kun  til  velsignelse  for  Joseph 
Smith  og  dem,  der  havde  forbind- 
else med  ham,  men  de  skete  for 
verdens  skyld. 

I  indledningen  til  de  åbenbaringer, 
som  blev  givet  til  profeten,  sagde 
Herren: 

Hør  I  folk,  som  er  langt  borte, 

og  I,  som  bor  på  øerne  i  havet,  lyt 
alle. 

„Thi  sandelig,  Herrens  røst  lyder 
til  alle  mennesker,  og  ingen  skal 
kunne  undfly.  Der  findes  intet  øje, 
som  ikke  skal  se,  ej  heller  øre,  som 
ikke  skal  høre,  ej  heller  hjerte,  som 
ikke  skal  gennembores. 
„Og  atter,  sandelig  siger  jeg  jer,  o, 
I  jordens  indbyggere:  Jeg,  Herren, 
vil  kundgøre  disse  ting  for  alt  kød. 
„Thi  hos  mig  er  der  ingen  persons- 
anseejse,  og  jeg  vil,  at  alle  men- 
nesker skal  vide,  at  den  dag  snart 
kommer;  selve  timen  er  endnu  ikke 
kommet,  men  den  er  nær  forhån- 
den —  (dette  blev  sagt  i  året  1831) 
—  da  fred  skal  borttages  fra  jor- 
den, og  djævelen  skal  have  magt 
over  sit  eget  rige. 

„Men  Herren  vil  også  have  magt 
over  sine  hellige  og  regere  midt 
iblandt  dem  og  komme  ned  til  dom 


over...  verden."  (L  &  P.  1:1-2, 
34-36). 

I  dag,  mere  end  140  år  efter  at 
ovenstående  ord  blev  udtalt,  er 
freden  borttaget  fra  jorden.  Djæ- 
velen har  nu  magt  over  sit  eget 
rige,  og  Herren  har  magt  over  sine 
hellige.  Den  dag  nærmer  sig,  hvor 
han  vil:  „komme  ned  til  dom  over 
. . .  verden"  og  regere  midt  iblandt 
sit  folk. 

Men  inden  den  tid,  vi  lige  har  talt 
om,  vil  vi  komme  ud  for  store  van- 
skeligheder og  ulykker,  hvis  men- 
neskene og  nationerne  vedbliver 
at  handle,  som  de  gør.  Der  vil 
komme:  „krige  og  rygter  om  krige 
. . .  hele  jorden  skal  være  i  bevæ- 
gelse . .  .  der  skal  være  jordskælv 
forskellige  steder  og  store  øde- 
læggelser .  .  ."  (L.  &  P.  45:26,  33). 
Dette  er  Herrens  egne  ord. 
Herren  forudså,  at  disse  ulykker 
ville  ske  og  advarede  os  mod  dem. 
Han  gengav  evangeliet  og  gen- 
oprettede sin  kirke,  for  at  vi  deri- 
gennem kunne  undgå  dem. 
Omkring  halvandet  årstid  efter, 
kirken  var  blevet  genoprettet,  for- 
klarede Herren  årsagen  til  de  ulyk- 
ker, der  også  dengang  regnede 
ned  overos: 

de  (her  taler  han  om  jordens 

indbyggere)  er  afveget  fra  mine 
forordninger  og  har  brudt  min  evi- 
ge pagt. 

„De  søger  ikke  Herren  for  at  ind- 
føre hans  retfærdighed,  men  en- 
hver vandrer  på  sin  egen  vej  og 
efter  sin  egen  guds  billede,  hvis 
billede  er  i  verdens  lignelse,  og 
hvis  væsen  er  en  afguds  væsen, 
som  bliver  gammelt  og  skal  forgå 
i  Babylon,  ja,  Babylon  den  store, 
der  skal  falde. 

„Derfor  har  jeg,  Herren,  kaldt  min 
tjener  Joseph  Smith,  jr.,  og  talt  til 
ham  fra  himlen  og  givet  ham  be- 
falinger, da  jeg  vidste,  at  ulykker 
skulle  ramme  jordens  indbyggere. 
„Jeg  har  også  givet  andre  befaling 

BØRNENES 
SIDER. 


Den  ondskabsfulde 

gase 


Af  VIVIAN  BARTHOLOMEW 
Illustreret  af  TED  NAGATA 


„Philibert,"  sagde  far,  idet  han  spiste 
den  sidste  mundfuld  af  den  skål  ris, 
han  altid  fik  om  morgenen,  „du  kom- 
mer til  at  tage  dig  af  gæssene  i 
dag." 

Philiberts  hår  rejste  sig  på  hovedet 
af  ham,  og  det  var  ligesom  hans 
hjerte  bankede  dobbelt  så  hurtigt 
som  normalt.  Han  så  fra  sin  far  og 
hen  til  sin  ældre  bror,  Flavian,  med 
spørgende  øjne.  Hele  sommeren 
havde  han  fulgtes  med  Flavian,  når 
denne  vogtede  gæssene  i  de  afhø- 
stede rismarker,  som  lå  på  terras- 
serne opad  skråningen  nedenfor 
deres  landsby  i  Malagasy.  Men  det 
var  altid  Flavian,  der  havde  haft  an- 
svaret for  gæssene! 
„Flavian  skal  hjælpe  mig  i  dag,"  fort- 
satte far,  „for  vi  kommer  til  at  tæk- 
ke det  tag  lidt  bedre,  hvis  vi  ikke  skal 
blive  godt  våde,  næste  gang  det  bli- 
ver regntid." 


Philibert  så,  at  hans  bror  var  ved  at 
revne  af  stolthed.  Han  var  meget 
beæret  over,  at  faderen  syntes,  han 
var  stor  nok  til  at  hjælpe  med  så  vig- 
tigt et  arbejde. 

„Men  det  er  selvfølgelig  også  vigtigt 
at  passe  gæssene,"  tænkte  Phili- 
bert. 

„Ville  du  ikke  ønske,  at  det  var  dig, 
far  havde  valgt  til  at  hjælpe  sig?" 
spurgte  Flavian,  idet  han  gav  lille- 
broderen et  lille  puf  i  siden  med 
albuen. 

„Nåh,  han  har  valgt  mig  til  at  vogte 
gæssene,"  sagde  Philibert  kækt. 
„Ku'  jeg  ikke  låne  den  stok  i  dag, 
som  du  plejer  at  bruge?"  spurgte 
han. 

„Det  må  du  godt,  hvis  du  lover  at 
passe  godt  på  den.  Den  ondskaps- 
fulde  gase  tør  ikke  komme  i  nær- 
heden af  dig,  hvis  du  bare  giver  den 
en  over  nakken  engang  imellem!" 
sagde  Flavian. 

Philibert  havde  faktisk  glemt  alt  om 
den  ondskabsfulde  gase.  Han  kunne 
mærke  sveden  pible  frem  på  panden, 
da  han  kom  til  at  tænke  på,  hvorfor 
Flavian  havde  givet  den  det  navn. 
Når  som  helst  Flavian  vendte  ryggen 
til  den,  gik  den  nemlig  til  angreb  på 
ham  og  bed  ham  i  bukseenden  eller  i 
hans  bare  ben.  Philibert  havde  ofte 
set  sin  bror  give  gasen  en  omgang 
med  stokken  —  selv  når  den  ikke 
havde  gjort  noget.  Flavian  havde  en- 
gang forklaret,  at  han  gjorde  det 
som  hævn  for  alt  det,  gasen  tidligere 
havde  gjort. 

Philibert  så  på  stokken  —  den  var 
lang  og  tyk.  „Jeg  skal  nok  passe 
godt  på  den,"  lovede  han.  Så  bøjede 
han  sig  ned  efter  den  og  svingede 
den  i  luften  for  ligesom  at  øve  sig 
lidt.  Så  gik  han  rask  hen  til  gæssenes 
indelukke  og  åbnede  lågen.  Gasen 
gik  forrest  med  sin  lange,  stolte  hals 
strakt  lige  lukt  i  vejret  og  ledte  gæs- 
sene ud  af  indelukket.  Philibert  stil- 
lede sig  hen  til  siden,  men  sørgede 
alligevel  for,  at  gasen  så,  at  han 
holdt  stokken  i  hånden.  Så  løb  han 

efter  de  sultne  og  skræppende  gæs 
hen  ad  den  støvede,  rødlige  sti. 
Da  de  nåede  frem  til  de  afhøstede 
rismarker,  spredtes  gæssene  for  at 
finde  dejlige,  friske  skud  at  æde. 
Drengen  stod  i  nærheden,  idet  han 
holdt  godt  fast  på  stokken,  så  han 
kunne  forsvare  sig,  hvis  den  ond- 
skabsfulde gase  skulle  angribe  ham, 
men  gasen  tog  ingen  notits  af  ham, 
som  den  gik  rundt  mellem  gæssene. 
„Den  ondskabsfulde  gase  passer  jo 
på  gæssene,  som  om  det  var  den, 
der  skulle  vogte  dem,"  tænkte  Phili- 
bert  ved  sig  selv. 

Pludselig  hørtes  en  brummen  i  luf- 
ten, den  blev  langsomt  højere  og  hø- 
jere, og  Philibert  så  gasen  vende 
hovedet  skråt  opad,  indtil  dens  lille 
øje  kunne  få  øje  på,  hvad  der  var  der 
oppe. 

Drengen  smilede  ved  sig  selv:  „Du 
er  jo  ligesom  jeg,"  sagde  han  højt, 
„du  vil  også  gerne  vide,  hvad  det  er." 
Philibert  elskede  flyvemaskiner,  selv- 
om han  aldrig  havde  været  oppe  i 
en.  Det  var  heller  aldrig  sket,  at 
nogen  af  dem  var  landet  i  nærheden 
af  hans  landsby.  Philibert  kunne  godt 
lide  den  tanke,  at  der  kom  folk  langt 
borte  fra  til  Malagasy.  Hans  far  hav- 
de fortalt  ham,  at  Malagasy-repu- 
blikken  (Madagascar)  var  en  øgrup- 
pe, der  ligger  i  Det  indiske  Ocean, 
øst  for  det  afrikanske  kontinent. 
„Måske  kommer  den  langt  nordfra, 
hvor  der  er  is  og  sne.'"  tænkte  han. 
Philibert  havde  ofte  drømt  om  den 
dag,  hvor  han  måske  selv  ville  flyve 
over  det  store  hav  og  se  fremmede 
lande.  Lang  tid  efter,  at  flyvemaski- 
nen var  borte  igen,  sad  han  og  tænk- 
te på  alle  de  vidunderlige  steder,  han 
gerne  ville  besøge. 


67 


Pludselig  huskede  han  på,  at  han 
skulle  vogte  gæssene.  Han  så  sig 
omkring,  men  han  kunne  ikke  få  øje 
på  den  ondskabsfulde  gase,  eller  for 
den  sags  skyld  på  nogen  af  gæs- 
sene! 

„Jamen,  jeg  har  jo  ikke  passet  or- 
dentligt på.  Den  ondskabsfulde  gase 
har  ført  alle  gæssene  væk.  Og  hvor- 
dan skal  jeg  fortælle  dem  derhjem- 
me, at  gæssene  er  væk?"  jamrede 
han  højlydt. 

Philibert  løb  hen  til  den  næste  ter- 
rasse og  var  lige  ved  at  falde  over 
gæssene,  som  gik  ganske  nær  ved 
den  lerklinede  mur,  der  adskilte  de 
to  marker.  De  skræppede  voldsomt 
op  af  bare  forskrækkelse. 
„Det  må  du  undskylde,"  sagde  Phili- 
bert til  den  ondskabsfulde  gase,  idet 

hans  hulken  blev  til  en  befriet  latter. 
„Du  førte  jo  ikke  gæssene  væk.  Du 
passede  bare  på  dem  for  mig.  Tak 
skal  du  ha'." 

Lettet  lagde  Philibert  sig  ned  på 
maven  for  at  drikke  af  en  strøm,  der 
løb  nærved,  og  satte  sig  så  i  skyg- 
gen af  et  krat,  hvorfra  han  kunne 
holde  øje  med  gæssene.  Han  lagde 
stokken  fra  sig  og  så  til,  medens 
gasen  pudsede  sine  fjer. 
„Flavian  driller  dig,  fordi  du  pudser 
dine  fjer,"  sagde  han,  idet  han  smile- 
de ad  gasen.  „Men  jeg  synes  nu  ik- 
ke, at  der  er  nogen  grund  til  at  slå 
dig,  fordi  du  gerne  vil  se  godt  ud." 
Philibert  hørte  pludselig  støj  fra  den 
anden  side  af  marken.  Han  så  lige 
op  tids  nok  til  at  se  en  arrig  zebu 
bryde  gennem  buskene.  Den  skrabe- 
de i  jorden  med  sine  hove  og  ryste- 
de sine  lyre-formede  horn,  da  den 
fik  øje  på  drengen. 


Men  ikke  nok  med  det,  nu  hørte  han 
også  nogle  underlige  hvæsende  lyde 
fra  den  ondskabsfulde  gase,  og  han 
følte;  hvordan  han  begyndte  at  sve- 
de. Philibert  var  så  angst,  at  han  ikke 
kunne  røre  sig  af  stedet;  han  stod 
bare  og  tænkte  på,  hvem  af  dem,  der 
først  ville  angribe  ham  —  zebuen 
eller  den  ondskabsfulde  gase  — 
mens  han  fortvivlet  undrede  sig  over, 
hvor  han  havde  lagt  stokken. 
Han  tvang  sig  til  at  tage  øjnene  fra 
zebuen,  og  i  stedet  se  efter  gasen. 
Til  sin  forbavselse  så  han  gasen 
strække  sin  lange  hals  frem,  sprede 
vingerne  og  gå  til  angreb  på  zebuen! 
Zebuen  fik  øje  på  gasen  og  holdt 
straks  op  med  at  skrabe  i  jorden. 
Den  røde  jord  sprøjtede  til  alle  sider, 
da  gasen  med  baskende  vinger  løb 
hen  mod  zebuen.  Og  zebuen  vendte 
om  og  løb  sin  vej,  så  hurtigt  den 
kunne.  Philibert  løb  hen  til  udkanten 

af  marken  for  at  følge  zebuens  flugt 
med  øjnene,  indtil  den  var  helt  ude 
af  syne.  Han  var  helt  opfyldt  af  den 
nye  forståelse,  han  havde  fået.  Den 
ondskabsfulde  gase  var  slet  ikke 
ondskabsfuld  —  den  var  en  rigtig 
ven! 

Da  zebuen  var  langt  nede  ad  bak- 
ken, holdt  gasen  op  med  at  forfølge 
den  og  begyndte  at  vralte  tilbage  til 
gæssene.  Philibert  kunne  ikke  vente 
på,  at  den  skulle  nå  hen  til  flokken, 
så  han  løb  den  i  møde,  tog  den  op  i 
sine  arme  og  holdt  den  tæt  ind  til  sig, 
og  gasen  lagde  sit  hoved  ind  til  Phili- 
berts  bryst. 

„Du  er  min  rigtige  ven,"   mumlede 
Philibert  blidt.  „Kun  en  rigtig  ven  vil- 
le redde  mig  fra  en  arrig  zebu." 
Samme  aften  gik  Philibert  side  om 


side  med  sin  nye  ven,  og  sammen 
ledte  de  gæssene  hjemad.  Flavian 
stod  forbløffet  og  kikkede  på,  da  de 
gik  forbi  ham.  Ved  lågen  bøjede  Phi- 
libert sig  ned  for  at  kærtegne  gasen 
til  godnat. 

„Pas  dog  på!"   råbte  Flavian.   „Pas 
på,  den  ikke  bider  dig!" 
„Sludder  med  dig,"  svarede  Philibert 
smilende.   „I  dag  har  jeg  forandret 
dens  navn  til  den  venlige  gase." 

DANIEL 


Af  MARY  L.  LUSK 


En  nat  havde  kong  Nebukanezar  en 
skrækkelig  drøm  og  vågnede  af  bare 
forskrækkelse.  Tidligt  næste  morgen 
tilkaldte  han  alle  de  skriftkloge,  og 
så  sagde  han  til  dem:  „Jeg  har  drømt 
en  drøm,  og  jeg  får  ikke  ro,  før  jeg 
ved,  hvad  den  betyder." 
„Sig  os  din  drøm,  herre  konge," 
svarede  de,  „så  vil  vi  fortælle  dig, 
hvad  den  betyder." 
„Nu  har  jeg  glemt  drømmen,"  sagde 
kongen.  „Men  hvis  I  kan  sige  mig, 
hvad  jeg  drømte,  og  hvilken  betyd- 
ning drømmen  har,  så  vil  jeg  give  jer 
kostbare  gaver  og  tildele  jer  stor 
ære." 

Men  de  kunne  ikke  klare  den  op- 
gave, som  kong  Nebukanezar  havde 
stillet  dem,  og  kongen  blev  vred  og 
gav  ordre  til,  at  alle  skriftkloge  i 
Babylon  skulle  lide  døden. 
Daniel  og  hans  venner  var  endnu  ik- 
ke kommet  frem  for  kongen,  og  de 
blev  meget  forbavsede,  da  en  af 
kongens  tjenere  kom  for  at  udføre 
kongens  ordre.  Daniel  overtalte  dem 
dog  til  at  skåne  deres  liv,  indtil  de 
havde  talt  med  kongen. 
Så  bad  Daniel  og  hans  venner  til 
Herren,  om  at  de  måtte  få  kongens 
drøm  og  tydningen  deraf  at  vide.  Og 


samme  nat  blev  kongens  drøm 
åbenbaret  for  Daniel  i  et  syn,  og 
Daniel  velsignede  Himmelens  Gud, 
idet  han  sagde: 

„Velsignet  være  Guds  navn  i  alle 
evigheder,  for  al  visdom  og  styrke 
tilhører  ham.  Jeg  takker  dig  og  priser 
dig,  o,  du  mine  fædres  Gud,  som  har 
åbenbaret  kongens  drøm  for  os." 
Så  sagde  Daniel  til  Nebukanezar,  at 
intet  menneske  kunne  have  fået 
kendskab  til  den  glemte  drøm  og  ty- 
de'den  for  ham,  men  at  han,  Daniel, 
havde  fået  den  åbenbaret,  for  at  han 
skulle  få  lejlighed  til  at  kundgøre 
kongen,  at  der  kun  var  én  Gud. 
Derefter  fortalte  Daniel  om  drømmen 
og  tydede  den  for  kongen,  og  kongen 
faldt  ned  på  sit  ansigt  og  sagde  til 
Daniel:  „Ja,  det  er  sandt,  at  din  Gud 
er  en  sand  Gud,  som  åbenbarer 
hemmeligheder.  Hans  magt  er  stor." 
Nebukanezar  gjorde  senere  Daniel 
til  hersker  over  hele  Babylon  og  til 
overhoved  over  alle  kloge  mænd  i 
Babylon. 

Efter  at  kong  Nebukanezar  var  af- 
gået ved  døden,  blev  byen  Babylon 
erobret  af  kong  Darius,  som  ud- 
nævnte et  hundrede  og  tyve  fyrster 
til  at  herske  over  hele  riget.  Over 

Udsnit  af  en  indgravering  af  Gustave  Dore 


fyrsterne  satte  han  tre  præsidenter, 
og  på  grund  af  Daniels  venlighed  og 
visdom  blev  han  udnævnt  som  den 
øverste  af  præsidenterne. 
Dette  gjorde  de  andre  fyrster  misun- 
delige og  vrede,  og  de  lavede  en 
sammensværgelse,  der  skulle  vælte 
Daniel  fra  hans  høje  position. 
„Han  må  have  en  eller  anden  fejl," 
var  der  en  af  fyrsterne,  der  sagde, 
„som  vi  kan  påpege  overfor  kong 
Darius."  Men  de  kunne  ingen  fejl 
finde,  og  de  kunne  heller  ikke  sige, 
at  han  ikke  passede  sit  arbejde 
ordentligt. 

Så  var  der  en  af  fyrsterne  der  fore- 
slog, at  de  kunne  finde  på  et  eller 
andet  at  skyde  Daniel  i  skoene  på 
grund  af  hans  Guds  lov. 
Det  endte  med,  at  fyrsterne  gik  til 
kong  Darius  og  sagde:  „O  herre, 
konge,  der  er  ingen  så  stor  som  dig. 
Ingen  bør  bede  om  nåde  af  nogen, 
hverken  gud  eller  menneske,  uden 
dig."  Så  overtalte  de  ham  til  at  un- 
derskrive et  dekret,  at  den,  der  i  de 
næste  tredive  dage  blev  taget  i  at 
takke  eller  prise  nogen  —  det  være 


sig  gud  eller  menneske  —  udover 
kongen  selv,  skulle  kastes  i  en  løve- 
kule.  Kong  Darius,  der  troede,  at  alt 
dette  var  til  ære  for  ham,  underskrev 
dekretet. 

Tidligt  næste  morgen  knælede  Daniel 
ned  i  bøn  i  sit  hjem,  sådan  som  han 
altid  gjorde  det  tre  gange  om  dagen, 
og  i  det  samme  trængte  de  misunde- 
lige fyrster  ind  på  ham  og  greb  ham 
og  førte  ham  for  kongen.  De  fortalte 
kong  Darius,  at  de  havde  taget 
Daniel  i  at  bede  sin  Gud  om  hjælp 
og  i  at  prise  ham.  „Du  husker  vel  det 
dekret,  du  har  underskrevet,"  ivrede 
de. 

Og  bedrøvet  tænkte  kongen  på,  at 
han  ganske  rigtigt  havde  underskre- 
vet dekretet.  Og  skønt  han  holdt 
meget  af  Daniel  og  var  vred  på  sig 
selv  over,  at  han  havde  ladet  sig 
overtale  af  fyrsterne  til  at  under- 
skrive dekretet,  så  kunne  han  alli- 
gevel ikke  ændre  en  lov,  som  han 
selv  havde  underskrevet. 
Idet  Daniel  blev  ført  bort,  sagde 
kongen  til  ham:  „Din  Gud,  som  du 
så  trofast  tilbeder,  vil  befri  dig." 

En  stor  sten  blev  sat  for  den  kule, 
hvor  Daniel  blev  anbragt.  Således 
blev  åbningen  til  kulen  lukket  og 
kongen  forseglede  den. 
Efter  at  kong  Darius  havde  gjort  det- 
te, vendte  han  tilbage  til  sit  palads 
og  gav  den  befaling,  at  der  ikke  måt- 
te spilles  musik.  Han  ville  heller  ikke 
have  noget  at  spise  den  dag.  Han 
tilbragte  en  søvnløs  nat,  og  da  det 
endelig  blev  morgen,  skyndte  han 
sig  ned  til  løvekulen  og  kaldte  på 
Daniel. 


Daniel  svarede  roligt:  „Min  Gud  har 
sendt  sine  engle  til  mig  og  lukket 
løvernes  gab,  så  de  ikke  kunne  gøre 
noget." 

Da  glædedes  kong  Darius,  og  han 
sendte  bud  til  alle  folkeslag,  at 
Daniels  Gud  er:  „den  levende  Gud, 
der  aldrig  svigter;  han  frelser  og  gør 
tegn  og  undere  både  i  Himlen  og  på 
jorden." 

Fra  ven 
til  ven 

M  præsident  HAROLD  B.  LEE 

En  familie,  der  bestod  af  min  bedste- 
mor, min  mor  og  to  eller  tre  af  de 
yngste  børn,  sad  foran  den  åbne  dør 
og  betragtede  det  storslåede  skue- 
spil, som  naturen  opførte  for  os  i 
form  af  et  voldsomt  tordenvejr,  der 
rasede  nær  det  bjerg,  hvor  vi  havde 
vort  hjem.  Et  voldsomt  lyn  flammede 
op,  og  næsten  samtidig  hørte  vi  tor- 
denen brage  lige  over  vore  hoveder. 
Lynet  måtte  være  slået  ned  lige  i 
nærheden. 
Jeg  stod  i  døråbningen,  da  min  mor 


pludselig  og  uden  varsel  gav  mig  et 
voldsomt  skub,  så  jeg  havnede  på 
ryggen  udenfor  huset.  Netop  i  det 
øjeblik  kom  et  lyn  farende  ned  gen- 
nem skorstenen  til  ildstedet  i  køkke- 
net og  ud  gennem  døråbningen  og 
splintrede  et  stort  træ,  der  stod 
udenfor  døren,  fra  øverst  til  nedert. 
Hvis  jeg  var  forblevet  i  døråbningen, 
ville  jeg  ikke  kunne  have  nedskrevet 
denne  historie  i  dag. 
Min  mor  har  aldrig  kunnet  forklare, 
hvorfor  hun  pludselig  skubbede  så 

voldsomt  til  mig.  Jeg  ved  bare,  at  mit 
liv  blev  skånet,  fordi  hun  var  så  hur- 
tig til  at  følge  Åndens  indflydelse. 
Og  når  jeg  nu  år  senere  ser  på  den 
dybe  kløft  i  det  store  træ,  der  stod 
der,  hvor  vi  boede,  hvad  kan  jeg  så 
andet  end  med  taknemmeligt  hjerte 
sige:  „Gud  ske  tak  for  den  dejlige 
gave,  som  min  mor  besad  i  så  rigeligt 
mål,  og  som  så  mange  mødre  verden 
over,  besidder,  for  det  er  gennem 
dem,  at  Himmelen  ernær  i  nødens 
stund." 

Medens  jeg  var  ganske  ung,  skete 
det  ofte,  at  min  mor  instinktivt  og 
gennem  sin  intuitive  forståelse  vid- 
ste, hvornår  vi  havde  brug  for  hjælp. 
En  uvejrsaften  bad  hun  for  eksempel 
min  far  om  at  gå  ud  for  at  lede  efter 
mig.  Og  jeg  havde  ganske  rigtigt 
brug  for  hjælp,  idet  min  hest  var 
snublet,  og  jeg  var  havnet  i  et  mud- 
ret vandhul,  der  var  halvt  tilfrosset. 
Min  mor  havde  haft  på  fornemmel- 
sen, at  jeg  havde  brug  for  hjælp. 
Der  er  en,  der  har  sagt  noget,  der 
forekommer  mig  meget  rigtigt:  „Gud 
kan  ikke  personligt  være  overalt,  og 
derfor  skabte  han  mødrene." 

Hvert  eneste  menneske,  der  fødes, 
får  en  vidunderlig  gave  i  større  eller 
mindre  målestok.  Herren  har  åben- 
baret, at  dette  er  Kristi  lys  eller 
sandhedens  lys.  Selv  i  den  tidligste 
barndom  gør  denne  gave,  at  hvert 
eneste  menneske  er  i  stand  til  at  vide, 
hvad  der  er  godt  og  fra  Herren,  og 
hvad  der  er  forkert  og  af  verden. 
Nogle  gange  kalder  vi  dette  vor  sam- 
vittighed, eller  Guds  Ånds  stemme 
inden  i  os. 

Efter  dåben  får  vi  en  velsignelse  af 
kirkens  ældster,  der  giver  os  en  an- 
den gave  —  den  Helligånds  gave. 
Mesteren  har  forklaret  os,  at  det  er 
for  at  lære  os  at  kende  sandheden  i 
alle  ting,  at  få  os  til  altid  at  huske  på. 
evangeliet  og  for  endda  også  at  vise 
os  de  tilkommende  ting. 
Når  et  menneske  skal  være  far  eller 
mor,  er  det  særlig  vigtigt,  at  han  eller 
hun  forbereder  sig  til,  gennem  disse 
vidunderlige  Herrens  gaver,  at  mod- 
tage den  forståelsens  gave,  der  er 
nødvendig  for  at  kunne  opdrage  børn 
og  for  at  sikre  sig,  at  de  bliver  be- 
lært om  sandheden,  sådan  som  Her- 
ren har  befalet.  Denne  himmelske 
vejledning  eller  disse  advarsler,  som 


forældre  modtager  med  henblik  på 
deres  familie,  kan  kaldes  intuition 
eller  en  Herrens  stemme,  der  lyder  i 
deres  indre,  så  de  kan  værne  om 
deres  hjem.  Det  er  forældrene,  der 
har  ansvaret  for  at  lære  børnene  de 
rigtige  principper.  Når  børnene  så 
bliver  gamle  nok  til  selv  at  kunne 
påtage  signet  ansvar  og  til  at  tage 
stilling  til  tingene  på  en  moden  måde, 
så  har  de  modtaget  en  god  undervis- 
ning af  kloge  forældre  i  de  hjem, 
som  de  kommer  fra. 
Når  jeg  tænker  på  mine  oplevelser, 
så  virker  det,  som  om  de  trofaste 
mødre  har  fået  en  særlig  gave,  som 
vi  kalder  moderintuition.  Måske  giver 
vor  himmelske  Fader  dem  denne 
særlige  evne,  samtidig  med  at  han 
velsigner  dem  med  moderskabet, 
eftersom  fædrene,  som  har  så  travlt 
med  at  passe  deres  stillinger  inden- 
for præstedømmet  og  med  at  tjene 
til  dagen  og  vejen,  måske  aldrig 
kommer  de  himmelske  væsener  helt 
så  nær  i  forbindelse  med  opdragel- 
sen af  børnene  i  hjemmet.  Det  kan 
måske  udtrykkes  på  denne  måde: 
Faderen  er  hjemmets  overhoved, 
men  moderen  er  dets  hjerte. 

Sjov  med  farver 


Af  VIOLET  M.  ROBERTS 


Bent  kaster  den.  Bjarne  griber  den. 
David  dribler  den.  Du  kan  finde  ud 
af,  hvad  det  er,  hvis  du  overmaler  de 
felter,  der  indeholder  en  prik,  med 
en  rød  blyant. 


Jeg  tror  ikke  jeg  har  lyst 
tage  afsted.  Det  trækker 

Gåde      Forbind  numrene  og  se,  hvem  det  er, 
Af  JOHN  CONNER      der  søger  ly  for  regnen. 

om  at  forkynde  dette  for  ver- 
den ..."  (L  &  P.  1 :  15-18). 
De  befalinger,  der  skulle  forkyn- 
des for  verden,  er  Jesu  Kristi  evan- 
geliums principper  og  ordinanser. 
Ved  at  gengive  sit  evangelium  og 
genoprette  sin  kirke  på  jorden,  har 
Herren  givet  os  vejen  både  til  vor 
timelige  og  vor  åndelige  frelse. 
Genoprettelsen  opfylder  Daniels 
ord,  som  han  udtalte  i  de  delte  kon- 
gerigers dage:  »  Himmelens  Gud 
(vil)  oprette  et  rige,  som  aldrig  i 
evighed  skal  forgå ..."  (Dan.  2:44). 
Den  får  også  Mikas  profeti  til  at  gå 

i  opfyldelse:  det  skal  ske  i  de 

sidste  dage,  at  Herrens  huses 
bjerg,  grundfæstet  på  bjergenes 
top,  skal  løfte  sig  over  højene.  Did 
skal  folkeslag  strømme."  (Mika 
4:1). 

Genoprettelsen  opfylder  også  Jo- 
hannes åbenbaring,  i  hvilken  han 
så:  „en  engel  flyve  midt  oppe  un- 
der himmelen;  han  havde  et  evigt 
evangelium  at  forkynde  for  dem, 
der  bor  på  jorden,  for  alle  folke- 
slag og  stammer  og  tungemål  og 
folk.  „Og  han  råbte  med  høj  røst: 
.Frygt  Gud  og  giv  ham  ære;  thi  nu 
er  hans  doms  time  kommet 
(Joh.  Åb.  14:6-7). 

Ja,  sandelig,  det  er  genoprettelsen 
af  alle  ting,  som  Peter  sagde  skulle 
ske,  inden  Herrens  andet  komme. 
(Ap.  Gern.3:21). 

Og  nu  vil  jeg,  som  et  særligt  vidne 
om  Kristus,  give  jer  mit  personlige 
vidnesbyrd  om,  at  alle  disse  ting 
er  sande.  Og  yderligere  bærer  jeg 
mit  vidnesbyrd  for  alle  jer,  der  lyt- 
ter til  det,  jeg  siger,  eller  senere 
læser  det,  at  hvis  I  vil  undersøge 
de  historiske  kendsgerninger  og 
de  sandheder,  der  blev  åbenbaret 
ved  genoprettelsen  og  ydmygt  og 
oprigtigt  og  i  Jesu  Kristi  navn  be- 
der til  Faderen,  så  vil  han  give  jer 
viden  derom  ved  den  Helligånds 
kraft.  Det  siger  jeg  i  vor  Herre,  Je- 
su Kristi  navn.  Amen.  Q 


David  O.  McKay 

„Jeg  ved  ikke,  om  jeg  har  haft  held  til 
at  udtrykke  mit  hjertes  følelser,  så  at  I 
forstår  dem;  men  jeg  vil  gerne  lade 
denne  tanke  tilbage:  at  enhver  mand, 
enhver  kvinde,  må  bære  en  del  af  ansva- 
ret for  denne  kirke.  At  føle  således 
skulle  ikke  nødvendigvis  få  et  menneske 
til  at  føle,  at  det  hviler  på  ham  alene. 
Der  findes  intet  menneske  så  ubetyde- 
ligt, at  det  kan  synke  uden  at  efterlade 
sig  en  boble  eller  en  krusning  på  livets 
store  hav.  Samtidig  er  dets  betydning  så 
stor,  at  dets  handlinger  bidrager  væsent- 
ligt til  at  oprette  kraft,  værdighed  og 
fremgang  for  Guds  Rige  på  jorden." 

GLÆDE 


Bemærk:  Denne  artikel  stammer  fra  en  ikke  tidligere 
offentliggjort  tale  af  ældste  Reed  Smoot,  som 
var  medlem  af  De  tolvs  Råd  fra  året  1900  til  sin 
død  i  1941.  Talen  blev  holdt  i  Provo,  Utah,  den 
25.  maj  1904. 


I  det  virkelige  livs  omskiftelser,  er  glæde  og  sorg  aldrig 
langt  fra  hinanden.  I  samme  gade  kan  gardinerne  et  sted 
være  trukket  tæt  for,  medens  man  et  andet  sted  kan  se 
glade  mennesker  danse  rundt.  Nogle  vender  tilbage  fra  et 
kirkebryllup,  samtidig  med  at  et  ligtog  kører  ud  fra  huset 
ved  siden  af.  Glædesudbrud  og  suk  henholdsvis  oplyser 
og  formørker  livets  spejl.  Tårer  og  latter  er  i  familie  med 
hinanden.  De  er  lige  som  to  børn,  der  sover  i  samme  seng, 
når  den  ene  vågner  og  rør  på  sig,  så  vågner  den  anden 
også. 

Tab  ikke  modet  over  livets  prøvelser;  de  tildeles  os  kun 
til  vor  velsignelse.  Gud  ved,  hvilke  strenge  i  den  menne- 
skelige sjæl,  han  skal  røre,  for  at  opnå  de  smukkeste  og 
mest  fuldkomne  harmonier.  Og  disse  kan  lige  så  godt 
være  molklange,  der  taler  om  sorg  og  bedrøvelse,  som 
durklanges  muntre  glæde. 

Tro  ikke  at  uafbrudt  glæde  er  det  ideelle.  Solen  skinner 
hele  dagen  på  bjergenes  tinder,  og  dens  lysstråler  hviler 
også  længst  der  ved  aftenstide.  Og  dog  er  det  dalen,  der 
er  grøn  og  frugtbar,  medens  bjergtinderne  er  golde.  Livet, 
der  består  af  lutter  solskin  uden  skygge,  som  kun  er  lykke 
uden  sorg,  hvor  alting  er  fornøjelser  uden  smerte,  ville  slet 
ikke  være  noget  rigtigt  liv,  i  hvert  fald  ikke  menneskeligt 
liv.  Hvordan  skal  da  livet  være  for  at  være  et  lykkeligt  liv? 
Ja,  det  er  vel  en  broget  forvirring.  Det  består  af  glæder  og 
sorger,  og  glæderne  påskønnes  kun  så  meget  mere,  fordi 
man  også  kender  til  at  have  sorger. 
Tag  aldrig  bekymringerne  på  forskud,  men  gør  det  i  stedet 

for  så  besværligt  som  muligt  for  bekymringerne  at  nå  dig. 
Det  kunne  jo  være,  at  det  sørgelige  alligevel  ikke  skete, 
selv  om  det  så  ud,  som  om  det  var  lige  om  hjørnet.  Hvis 
ulykken  rammer  dig,  så  vær  blot  tålmodig,  for  hvis  der  er 
noget,  der  kan  bortvejre  ulykke,  så  er  det  en  munter  mine. 
Det  er  tåbeligt  at  føle  bundløs  sorg;  men  slet  ikke  at  sørge 
er  tegn  på  ufølsomhed.  Gud  siger  til  frugttræet:  „Du  skal 
blomstre  og  bære  frugt,"  og  til  mennesket  siger  han:  „Du 
skal  bære  dine  lidelser  og  blomstre."  (Engelsk  ordspil. 
O.A.)  De  største  blomster,  sjælen  udfolder,  har  deres  rod 
i  menneskelig  lidelse.  Ligesom  solen  forvandler  skyerne 
til  vidunderlige  landskaber,  der  fylder  hele  horisonten  med 
smukke  former  og  farver,  der  ligesom  udånder  optimisme 
og  sejr,  således  kan  et  glædesprudlende  hjerte  forandre 
sorgen  til  nyt  håb,  så  mørket  flyr;  og  de  sorger,  der  før 
syntes  så  altovervældende,  bliver  trængt  ud  af  det  sejr- 
strålende optog,  der  følger  i  hælene  på  sejrherren. 
Lad  os  påskønne  hjemmets  glæder,  for  dets  stedsevaren- 
de glæder  dufter  sødt  af  fremtiden  og  evigheden.  Barnet, 
som  med  sine  legekammerater  vandrer  bort  fra  sit  hjem 
over  bakker  og  enge,  vender  dog  ved  aftenstide,  træt  af 
leg  og  spøg,  tilbage  til  sit  hjem  og  lægger  sit  trætte  hoved 
til  hvile  på  sin  mors  skulder.  På  samme  måde  vil  vi,  når  vi 
er  blevet  trætte  af  jordelivets  små  glæder  og  sorger, 
vende  tilbage  over  livets  græsgange  og  op  ad  det  høje 
bjerg,  hvor  vi  endelig  vil  kunne  træde  over  dørtærskelen 
til  vor  evige  bolig,  som  er  beredt  til  de  trofaste. 

O 


Ældste  BRUCE  R.  McCONKIE 
Fra  De  tolvs  Råd 


JEG  VED 

AT  MIN  FORLØSER 

LEVER 


Jeg  er  taknemmelig  udover  enhver 
grænse  og  langt  mere,  end  jeg  på  no- 
gen mulig  måde  kan  udtrykke,  for  de 
velsignelser,  som  Herren  i  så  rigt  mål 
har  ladet  tilflyde  mig,  min  familie  og 
alle  trofaste  hellige  i  verden.  Jeg  beder 
nu  i  stor  ydmyghed  og  oprigtighed  om 
at  den  Helligånds  kraft  vil  blive  givet 
mig,  så  jeg  på  rette  måde  kan  bære 
vidnesbyrd  om  sandheden  af  dette 
vidunderlige  værk,  som  vi  alle  er  en 
del  af.  Jeg  beder  også  om,  at  den  ly- 
sets, sandhedens,  og  oplysningens 
ånd,  som  indtil  nu  har  været  til  stede 
ved  dette  møde,  må  forblive  i  jeres 
hjerter,  sådan  at  I,  når  I  bliver  oplyst, 
ved  jer  selv  vil  vide,  at  disse  ting,  som 
jeg  taler  om,  er  sande. 
Som  medlemmer  af  Jesu  Kristi  Kirke 
og  af  Guds  rige  på  jorden,  har  vi  den 
fordel,  at  vi  nyder  godt  af  åndens  ga- 
ver —  de  vidundere  og  mirakler,  som 
en  nådig  og  velvillig  Gud  giver  sine 
trofaste  hellige.  Den  første  af  disse 
gaver,  som  omtales  i  vore  moderne 
åbenbaringer  om  åndelige  gaver,  er 
vidnesbyrdets  gave,  åbenbaringens 
gave,  den  gave,  det  er,  at  kunne  indse 
sandheden  i  og  guddommeligheden  af 
dette  værk.  Denne  gave  omtales  an- 
detsteds som  Jesu  vidnesbyrd,  som  er 
profetiens  ånd.  Og  jeg  har  modtaget 
denne  gave,  jeg  ved,  at  Guds  værk  er 
sandt. 

Jeg  har  en  indre  fuldkommen  viden  om, 
at  Jesus  Kristus  er  den  levende  Guds 
Søn,  og  at  han  blev  korsfæstet  for 
verdens  synder.  Jeg  ved,  at  Joseph 
Smith    er   en    Guds    profet,    gennem 


hvem  fylden  af  det  evige  evangelium 
i  dag  er  gengivet  os.  Og  jeg  ved,  at 
denne  kirke,  Jesu  Kristi  af  Sidste  Da- 
ges Hellige,  er  Gu.ds  rige  her  på  jor- 
den, og  at  den,  sådan  som  den  nu  er 
organiseret  med  præsident  Harold  B. 
Lee  i  spidsen  er  i  fuld  overensstem- 
melse med  Herrens  ønsker,  at  den 
udretter  det,  den  skal,  og  at  den  er  i 
fuld  gang  med  at  forberede  folket  til 
Menneskesønnens  andet  komme. 
Og  jeg  ved  endvidere,  at  Herren  i  dag 
lader  de  samme  vidunderlige  gaver 
tilflyde  sit  folk,  som  han  lod  tilflyde 
tidligere  tiders  hellige.  Han  giver  os  i 
dag  profetiens  og  åbenbaringens  ånd, 
ligesom  han  gav  den  til  de  trofaste  i 
fordums  tid:  „Jeg  vil  tale  til  dig  i  din 
sjæl"  siger  han  angående  evangeliets 
vidundere:  „Ja,  se,  jeg  vil  tale  til  dig  i 
din  sjæl  og  i  dit  hjerte  gennem  den 
Helligånd,  der  skal  komme  over  dig, 
og  som  skal  bo  i  dit  hjerte.  Se,  dette 
er  åbenbaringens  Ånd,?.."  (L.  &  P. 
8:2-3). 

Jeg  ved,  at  kirken  modtager  åbenbarin- 
ger, fordi  jeg  selv  har  modtaget  åben- 
baringer. Jeg  ved,  at  Gud  taler  til  os  i 
dag,  for  han  har  talt  til  mig.  Mit  hjerte 
glæder  sig  over,  at  jeg  har  lejlighed 
til  at  tjene  som  et  vidne  om  hans  navn, 
at  lære  andre  om  sandheden  om  frel- 
sen, som  han  har  åbenbaret,  og  over  at 
jeg  kan  bære  vidnesbyrd  om,  at  den- 
ne lære  er  sand. 

Dette  arbejde  med  at  meddele  andre 
den  sande  lære  og  at  bære  vidnesbyrd 
derom  er  Herrens  værk.  Religion  kom- 
mer fra  Herren.  Der  findes  ikke  nogen 


anden  kilde.  Alt  det,  som  er  sandt, 
som  bringer  menneskenes  hjerter  fred 
og  glæde  her  på  jorden  og  som  forbe- 
reder dem  til  den  evige  glæde  og  op- 
højelse i  den  kommende  verden  — 
ja,  alt  dette  kommer  fra  Gud.  Menne- 
sket kan  lige  så  lidt  skabe  en  frelsen- 
de religion,  som  det  kan  frelse  sig 
selv. 

Gud  har  i  vore  dage  givet  os  sandhe- 
den om  frelsen  på  samme  grundlag, 
som  han  har  gjort  det  i  alle  tidligere 
uddelinger.  Han  åbenbarer  apostlene, 
profeterne  og  retfærdige  mennesker 
den  rette  lære  og  sandheden  om  frel- 
sen, som  han  altid  har  gjort  det,  og 
befaler  dem  at  meddele  andre  samme 
lære  og  at  bære  vidnesbyrd  for  ver- 
den om  sandheden  deraf.  De  skal  bæ- 
re vidnesbyrd  om,  at  de  ved,  at  læren 
kommer  fra  Herren.  Hans  repræsen- 
tanter og  tjenere  er  altid  vidner  om 
sandheden.  Og  jeg  glæder  mig  inder- 
ligt over,  at  jeg  i  dag  har  fået  lov  til  at 
stå  her  og  bære  vidnesbyrd  om  sand- 
heden. 

Jeg  er  taknemmelig  over  at  jeg,  me- 
dens Herrens  Ånd  hviler  over  denne 
store  forsamling,  har  haft  lejlighed  til 
at  række  min  hånd  op  som  tegn  på, 
at  jeg  i  mit  indre,  i  min  sjæl  og  i  mit 
sind  vil  opretholde  og  med  mine  bøn- 
ner vil  støtte  disse  store  mænd,  at  jeg 
vil  handle  i  overensstemmelse  med  de 
råd,  som  de  mænd,  Herren  har  kaldet 
til  at  præsidere  over  sit  rige,  måtte 
give  os,  ja,  kirkens  Første  Præsident- 
skab —  præsident  Harold  B.  Lee,  en 
seer,  som  er  fyldt  af  åbenbaringens 

Ånd  og  fyldt  med  visdom,  en  mand, 
som  er  i  nær  kontakt  med  Herren, 
hvis  ejendomsfolk  vi  er;  præsident  N. 
Eldon  Tanner,  som  er  hæderligheden 
og  de  fundamentale,  kristne  dyder  i 
egen  person,  og  som  elsker  Herren  og 
holder  hans  bud;  præsident  Marion 
G.  Romney,  en  uendelig  stor  mand, 
hvad  det  åndelige  angår,  som  prædi- 
ker retfærdighed,  som  kender  Her- 
ren og  underviser  os  i  hans  lære.  Præ- 
sident Romney  og  jeg  er  medlemmer 
af  samme  familie.  Da  han  havde  hørt 
om  min  kaldelse,  sagde  han:  „Jeg  tror, 
at  bedstefar  Redd  (Lemuel  Hardison 
Redd)  vil  glædes,  når  han  modtager 
os."  Jeg  svarede:  „Jeg  vil  leve  sådan, 
at  jeg  kan  blive  værdig  til  at  komme 
der,  hvor  han  er."  Han  sagde  „Ja,  det 
vil  jeg  også." 

Angående  disse  brødre,  som  har 
Guds  riges  nøgler  i  dette  øjeblik,  si- 
ger Herren  til  sit  folk:  „Thi  på  dem  har 
jeg  lagt  byrden  af  alle  menighederne 
for  en  kort  tid.  Gå  derfor,  hvorhen  de 
sender  dig  .  .  .  Den,  der  modtager  mit 
ord,  modtager  mig,  og  den,  der  modta- 
ger mig,  modtager  dem  (Det  første 
Præsidentskab),  som  jeg  har  sendt,  og 
som  jeg  for  mit  navns  skyld  har  gjort 
til  rådgiver  for  dig."  (L&P.  112:18-20). 
Jeg  ønsker  af  hele  mit  hjerte  at  opret- 
holde og  med  mine  bønner  støtte  kir- 
kens præsidentskab,  jeg  ønsker  at 
vandre  i  lyset  af  den  sandhed  og  de 
åbenbaringer,  der  meddeles  os  af  de- 
res mund,  når  de  har  modtaget  dem 
fra  Herren,  som  åbenbarer  sine  øn- 
sker og  sin  vilje  for  sit  folk  og  til  de 
mennesker    blandt   jordens    nationer, 


der  søger  sandheden.  Jeg  ved,  at  dette 
er  Herrens  værk. 

Jeg  tror,  at  jeg  taler  for  hver  eneste 
en  af  jer,  jeg  taler  i  hvert  fald  for  hele 
min  familie,  når  jeg  ved  dette  højtide- 
lige møde,  under  hvilket  Herrens  ånd 
var  til  stede,  medens  vi  opretholdt  kir- 
kens autoriteter,  og  medens  vi  lyttede 
til  præsident  Lee,  da  han  talte  —  ledet 
af  Ånden  som  han  var  —  siger,  at  vi 
alle  føler  et  ønske  om  at  genindvie 
vort  liv  til  sandhedens  og  retfærdig- 
hedens ædle  principper,  for  hvilke  kir- 
kens ledere,  som  præsident  Lee  sag- 
de, har  levet  og  ofret  sig. 
Lad  dette  være  vor  pagt  —  at  ligegyl- 
digt, hvad  vi  end  måtte  have  gjort  af 
galt  tidligere  —  så  vil  vi  nu  vandre 
udadlelige  i  Herrens  ordinanser.  Lad 
os  indgå  den  pagt,  at  vi  vil  holde  Her- 
rens bud  og  være  hans  levende  vidner 
om  sandheden  og  guddommeligheden 
af  dette  storslåede  værk,  som  skal 
oversvømme  jorden,  ja,  som  skal  dæk- 
ke hele  jorden,  som  vandet  dækker 
havbunden. 

O,  Gud,  jeg  beder  dig  om,  at  min  fa- 
milie og  jeg  og  alle  de  trofaste  med- 
lemmer af  Israels  hus  må  vandre  i 
sandheden  og  lyset,  og  lad  os  i  denne 
kirke,  hvor  der  findes  et  kammerat- 
skab og  slægtskab,  som  ingen  andre 
steder  på  jorden,  alle  nyde  godt  af 
den  samme  Ånd  og  det  samme  fæl- 
lesskab i  sin  evige  fylde,  i  de  boliger 
og  riger,  som  gøres  rede  til  os. 
Alt  dette  siger  jeg  i  ydmyghed  og  tak- 
nemmelighed, i  sandhedens  Ånd  og  i 
Jesu  Kristi  navn.  Amen. 

O 


Joseph  Fielding  Smith 
„Jesu  Kristi  forsoning  er 
dobbelt  i  sin  natur.  På 
grund  af  den  forløses  alle 
mennesker  fra  den 
fysiske  død  og  graven  og 
vil  i  opstandelsen  komme 
frem  til  sjælens  udøde- 
lighed. På  den  anden  side 
vil  mennesket  ved  lydig- 
hed mod  evangeliets  love 
og  ordinanser  modtage 
tilgivelse  for  sine  person- 
lige synder  gennem 
Kristi  blod  og  arve  op- 
højelse i  Guds  Rige, 
hvilket  vil  sige  evigt  liv." 

JAMES  E.  FAUST,  Assistent  til  De  tolvs  Råd 


Mine  elskede  brødre,  søstre  og  ven- 
ner. Det  var  en  højtidelig  og  bevægen- 
de oplevelse  at  være  med  til  at  opret- 
holde præsident  Lee  og  hans  rådgive- 
re i  går  morgens  som  kirkens  nye  Før- 
ste Præsidentskab,  og  jeg  beder  i  yd- 
myghed om,  at  den  samme  Ånd  må 
være  med  mig  i  de  få  øjeblikke,  hvor 
jeg  skal  tale. 

Siden  præsident  Lee  fortalte  mig  om 
mit  nye  kald  i  torsdags  morgens,  hvad 
der  var  et  af  de  mest  bevægende  øje- 
blikke i  mit  liv,  har  jeg  grublet  over  så 
mange  fundamentale  ting,  som  en 
menneskesjæl  nu  kan  gruble  over  på 
een  gang.  Hundredevis  af  gange  har 
jeg  spurgt  mig  selv:  „Hvorfor  netop 
mig?"  —  For  jeg  forstår  ikke,  at  netop 
jeg  skulle  blive  valgt  til  at  slutte  mig 
til  disse  vidunderlige  brødre  i  general- 
autoriteterne, som  jeg  agter  og  ærer 
så  højt. 

Jeg  beder  om,  at  Gud  vil  være  mig  nå- 
dig på  grund  af  mine  svagheder  og 
fejl.  Så  langt  jeg  husker  tilbage,  har 
jeg  haft  et  personligt  vidnesbyrd  om 
Jesu  Kristi  og  hans  sande  kirkes  gud- 
dommelighed, og  det  har  altid  været 
let  for  mig  at  tro  og  at  bære  mit  vid- 
nesbyrd. Jeg  er  kommet  til  det  resul- 
tat, at  hvis  der  er  en  af  generalautori- 
teterne, der  skal  være  den  svageste 
og  den  mindst  velkvalificeret,  ja,  så 
må  det  være  en  stilling  for  mig.  Men 
jeg  har  dog  i  det  mindste  en  kvalifika- 
tion, idet  jeg  har  været  på  mission  i 
Brasilien  og  derfor,  som  den  eneste 
af  generalautoriteterne,  taler  portugi- 
sisk. 
Af  hele  mit  hjerte  ønsker  jeg  at  takke 


AT  BLIVE  EN  AF 
MENNESKEFISKERNE 


Ruth  Wright  Faust,  for  at  hun  har  la- 
det mig  følges  med  hende  gennem 
livet,  og  fordi  hun  har  givet  mig  håb 
om,  at  vi  sammen  kan  nyde  evigheden. 
Hun  er  mere  end  blot  min  hustru  og 
elskede,  ja,  hun  er  blevet  en  del  af  mig 
selv.  Af  hele  mit  hjerte  ønsker  jeg,  at 
mine  børn  skal  vide,  at  jeg  ikke  kan 
udfylde  dette  kald,  som  jeg  bør,  uden 
også  at  udfylde  min  plads  som  deres 
far,  og  at  de  altid  vil  være  af  uendelig 
betydning  i  mit  liv. 

Ingen  har  nogen  sinde  haft  en  bedre 
far,  end  jeg  selv  havde,  og  jeg  håber, 
at  jeg  altid  vil  kunne  værne  om  hans 
gode  navn.  Min  mor,  som  nu  er  enke, 
er  blandt  dem,  der  ser  dette  i  fjernsy- 
net, og  jeg  er  sikker  på,  at  hun  ikke 
kan  lade  være  med  at  græde.  Det  ske- 
te mange  gange  i  min  barndom,  at  jeg 
så  hende  ligge  på  knæ  og  bede  for 
sine  fem  sønner,  og  jeg  ønsker,  at 
hun  skal  vide,  at  denne  søn  altid  vil 
have  brug  for  hendes  tro  og  bønner. 
Jeg  har  gjort  mig  klart,  at  livet  for  mig 
og  mine  fra  nu  af  altid  vil  og  bør  være 
nyt  og  anderledes.  I  toogtyve  år  og 
indtil  i  torsdags  morges  var  jeg  advo- 
kat, og  jeg  har  altid  søgt  at  omvende 
mig.  Nu  skal  jeg  prøve  på  at  blive  en 
af  Herrens  fiskere  og  hjælpe  disse 
brødre  med  at  kaste  disse  evighedens 
net  ud  og  drage  dem  fyldte  op  igen. 
Jeg  vil  gerne  med  det  samme  sige,  at 
hvis  jeg  har  fornærmet  nogen  enten  i 
mit  kirkelige  arbejde  eller  i  min  poli- 
tiske karriere  eller  i  mit  hverv  som 
sagfører,  så  beder  jeg  nu  ydmygt  om 
tilgivelse.  Da  jeg  fortalte  en  af  mine 
venner  om  dette  kald,  tilføjede  jeg,  at 
dem,  der  kender  mig,  vil  sige:  „Ja,  det 
må  være  Herren,  der  har  kaldet  James 
Faust,  for  det  er  der  ingen  andre,  der 
ville  gøre." 
Jeg  ønsker  at  præsident  Lee  skal  vi- 


de, at  jeg  støtter  ham  og  den,  som  han 
repræsenterer,  af  hele  mit  hjerte  og 
hele  min  sjæl.  Det  var  af  præsident 
Lee,  jeg  blev  ordineret  til  biskop,  og 
af  ham,  jeg  blev  kaldet  til  stavspræ- 
sidentskabet,  og  hele  mit  liv  igennem 
har  været  som  en  far  for  mig,  altid  har 
et  storslået  eksempel  på  alt,  hvad  der 
er  ædelt  og  godt.  Præsident  Tanner 
har  været  som  en  far  for  mig,  altid  har 
han  taget  sig  tid  til  at  hjælpe,  venlig 
og  hensynsfuld  som  han  er,  og  han 
ved,  hvor  megen  kærlighed  og  re- 
spekt, jeg  føler  for  ham. 
Som  I  ved,  har  præsident  Romney 
særlige  egenskaber  for  at  blive  inspi- 
reret og  for  visdom;  han  har  altid  væ- 
ret en  særlig  betroet  ven,  og  min  re- 
spekt for  ham  og  min  kærlighed  til 
ham  har  ingen  grænser.  Jeg  vil  også 
gerne  nævne  den  dybtgående  indfly- 
delse, som  præsident  Henry  D.  Moyle 
og  præsident  Hugh  B.  Brown  har  haft 
på  mit  liv.  Disse  store  mænd  har  altid 
været  og  er  stadig  noget  ganske  sær- 
ligt her  på  jorden. 

Jeg  ønsker  at  udtrykke  taknemmelig- 
hed overfor  alle  de  mange  menne- 
sker, gennem  hvem  mit  liv  er  blevet 
velsignet,  og  af  hvem,  jeg  har  lært 
meget,  mine  missionærkammerater,  de 
mænd,  med  hvem  jeg  har  tjent  i  bi- 
skoprådene, i  højrådene,  i  stavspræ- 
sidentskaber,  og  endelig  mine  kære 
venner,  regionalrepræsentanterne  for 
De  Tolv. 

Som  en  ydmyg  discipel  af  den  gud- 
dommelige Mester,  ønsker  jeg  nu  at 
bære  mit  vidnesbyrd,  at  han  er  ver- 
dens Frelser,  at  han  er  guddommelig, 
at  hans  genoprettede  kirke  er  her  på 
jorden  og  nu  ledes  af  præsident  Ha- 
rold B.  Lee,  er  guddommelig.  I  Jesu 
Kristi  navn.  Amen. 

O 

DET  GAMLE  TESTAMENTE 
TALER  TIL  OS  I  DAG 


Af  W.  LEON  SKOUSEN 
Professor  i  gamle  skrifter 
Brigham  Young  Universitetet 


I  århundreder  har  mange  lærde  be- 
tragtet Det  gamle  Testamente  som  en 
samling  forældede,  førkristne  (og  der- 
for mindre  værdifulde)  skrifter.  Men 
opdagelsen  og  oversættelsen  af  døde- 
havsrullerne,  nogle  gamle  skrifter,  fun- 
det i  huler  i  nærheden  af  Det  døde 
Hav,  det  første  fundet  ved  et  tilfælde 
i  1947,  har  forbløffet  mange  af  vore 
dages  lærde,  og  de  må  nu  bøje  sig 
for  den  tanke,  at  kristendommen  be- 
gyndte på  Det  gamle  Testamentes  tid. 
For  disse  ruller  refererer  nemlig  til 
tanker,  skikke  og  læresætninger,  som 
man  ikke  troede  eksisterede,  før  Kri- 
stus selv  gik  på  jorden.  Faktisk  er  det 
langsomt,  efterhånden  som  rullerne 
er  fundet,  gået  op  for  en  del  lærde,  at 
Jesus  i  virkeligheden  slet  ikke  starte- 
de kristendommen.  Han  genindførte 
simpelthen  den  rige  religiøse  kultur, 
som  Gud  havde  delagtiggjort  menne- 
sket i  fra  de  tidligste  tider,  og  alt  dette 
gør  jo,  at  man  ser  på  Det  gamle  Te- 
stamente i  et  helt  andet  lys. 
Men  intet  af  alt  dette  er  dog  kommet 
som  en  overraskelse  for  de  sidste  da- 
ges hellige:  de  ved  allerede,  at  Adam 
lærte  om  Jesu  Kristi  evangelium.  (Mo- 
ses 6:51-68).  De  ved,  at  han  fik  for- 
klaret alt  om  Frelserens  mission,  læren 
om  omvendelse,  nødvendigheden  af 
dåb  ved  nedsænkning  og  overdragel- 
sen af  den  Helligånd.  Yderligere  viser 
moderne  åbenbaringer,  at  Adam  blev 
ordineret  til  det  hellige  præstedømme 
(L.  &  P.  84:16-17,  at  han  modtog  sin 
endowment  [Moses  5:59],  og  at  han 
fik  besked  på  ,  at  hele  evangeliet  skul- 


le nedskrives  på  et  fuldkomment 
sprog.  (Moses  6:5-6). 
Som  resultat  af  denne  fantastiske  ud- 
deling af  guddommelig  viden,  var 
Adam  i  stand  til  at  lære  sine  efterkom- 
mere hele  Jesu  Kristi  evangelium.  Enok 
gjorde  det  samme  for  sit  folk,  og  lige- 
ledes Noah,  Abraham  og  Moses.  Fak- 
tisk viser  moderne  skrifter,  at  Det 
gamle  Testamentes  profeter  bar  vid- 
nesbyrd om  Kristus.  (Jakobs  Bog  7:11). 
Det  er  præcis,  hvad  Eusebius,  som 
levede  fra  omkring  260  til  ca.  340  efter 
Kristi  fødsel,  har  skrevet.  Han  var  den 
første  store  kristne  kirkehistoriker. 
Han  har  kaldt  kristendommen  den  æld- 
ste religion  på  jorden: 
„.  .  .  vort  liv  og  vore  vaner  med  samt 
vor  religiøse  lære,  er  ikke  noget  nyt 
og  ikke  opfundet  af  os,  men  har  ek- 
sisteret siden  mennesket  blev  skabt 
i  begyndelsen,  og  er  blevet  opretholdt 
gennem  tiderne  af  de  mænd  fra  tider- 
nes morgen,  som  gennem  guddomme- 
lig inspiration  har  haft  en  naturlig  for- 
ståelse heraf .  . . 

„Hvad  skulle  da  forhindre  os  i  at  sige, 
at  vi,  som  er  sande  kristne,  lever  på 
nøjagtig  samme  måde  og  efter  den 
ganske  samme  religion  som  disse  gud- 
dommeligt påvirkede  mænd,  der  le- 
vede dengang?  Således  er  det  klart, 
at  den  fuldkomne  religion,  som  Kri- 
stus lærte  os,  ikke  er  noget  nyt  og 
mærkeligt,  men  derimod,  hvis  sand- 
heden skal  frem  i  lyset,  er  jordens  før- 
ste og  sande  religion."  (Eusebius: 
ChurchHistory4:4,  15). 
I  samme  øjeblik  som  Det  gamle  Testa- 


mente begyndte  at  blive  anerkendt 
som  en  betydningsfuld  del  af  evange- 
liets historie,  fik  dette  testamente  også 
straks  større  prestige.  Ikke  desto  min- 
dre kan  de  lærde  ikke  lade  være  med 
at  spekulere  over,  hvor  meget  af  hi- 
storien, der  er  gået  tabt,  særlig  af 
profetierne  og  læren  om  Kristi  jordiske 
mission  og  hans  budskab  til  os.  Det  er 
ikke  underligt,  at  man  blev  forbløffet, 
da  dødehavsrullerne  afslørede,  at  der 
fandtes  kristendom  før  Kristi  fødsel. 
Selvfølgelig  er  det  vigtigt,  at  vi  husker 
på,  hvor  forfærdeligt  profetierne  om 
Kristi  første  komme  må  have  lydt  i  de 
gamle  jødiske  skriftkloges  øren.  I  dis- 
se profetier  stod  der,  at  den  store 
Messias  skulle  komme  blandt  menne- 
skene, og  at  han  skulle  slås  ihjel  af  si- 
ne egne.  Muligheden  for,  at  dette  kun- 
ne ske,  må  have  været  så  afskyeligt 
og  utænkeligt  for  de  agtværdige  skrift- 
kloge, som  levede  på  den  tid,  hvor  jø- 
dernes nation  var  i  forfald,  at  de  be- 
gyndte at  udelukke  disse  afsnit  af  de 
hellige  skrifter.  Men  mindst  én  profet, 
nemlig  Nephi,  vidste  i  forvejen,  at  det- 
te ville  ske.  (1.  Neph.  13:28-29). 
Heldigvis  gik  det  ikke  ud  over  det  sto- 
re Messias-kapitel  i  Esajas  (kapitel 
53),  men  næsten  alt  andet  om  Kristi 
første  komme  blev  slettet.  Ja,  nogle 
gange  skete  det,  at  hele  bøger  blev 
udeladt,  deriblandt  dyrebare  skrifter 
af  Zenos,  Zenoch  og  Neum.  (1.  Neph. 
19:10). 

Men  evangeliets  gengivelse  har  for- 
andret alt  dette.  Hele  store  afsnit  af 
Det   gamle  Testamentes   historie   og 

lære  er  kommet  frem,  ja,  er  sprudlet 
frem  som  fra  en  hastigt  løbende  kilde, 
fra  Mormons  Bog,  Lære  og  Pagter, 
Den  kostelige  Perle  og  fra  den  inspi- 
rerede version  af  Bibelen. 
Disse  bemærkelsesværdige  skrifter 
giver  os  ting  af  langt  større  værdi,  end 
dem,  der  kommer  fra  alle  mulige  andre 
kilder.  Ikke  alene  fastslår  de  med  stor 
bestemthed  og  ganske  uigendriveligt, 
at  Jesu  Kristi  evangelium  er  meget 
gammelt  og  så  at  sige  altid  har  eksi- 
steret, men  de  gør  det  også  klart  for 
os,  at  Det  gamle  Testamente  oprinde- 
lig var  en  historisk  oversigt  over  kri- 
stendommens højdepunkter  og  ned- 
gangsperioder i  helt  gamle  dage. 
Disse  skrifter  afslører  også,  at  det  er 
Herrens  mening,  at  Det  gamle  Testa- 
mente skulle  være  af  stor  værdi  for 
menneskene  i  dag.  Hvert  ord  vedkom- 
mer i  lige  så  høj  grad  vor  tids  proble- 
mer, når  man  ser  bort  fra  de  mindre 
afsnit,  der  omhandler  visse  verdslige 
love,  som  blev  fuldbragt  og  gjort  for- 
ældede, da  Frelserens  jordiske  mis- 
sion havde  fundet  sted. 
Et  af  de  mest  interessante  aspekter  af 
forskningen  i  forbindelse  med  Det 
gamle  Testamente  er,  at  man  langsomt 
er  ved  at  bringe  for  dagens  lys,  hvor 
meget  Guds  tjenere  i  fordums  tid  i 
virkeligheden  fik  at  vide  om  vore  dage. 
Ingen  nedskrev,  hvad  han  havde  fået 
at  vide  om  de  sidste  dage,  mere  de- 
taljeret end  Esajas.  Sidste  dages  hel- 
lige erkender,  at  Esajas  vidste  besked 
om  Amerika,  om  de  amerikanske  in- 
dianere, og  at  Mormons  Bog  ville  bli- 
ve skrevet  og  siden  komme  frem  i  de 
sidste  dage.  Han  kendte  Joseph  Smith 
2500  år,  før  denne  kom  til  verden.  Han 
kendte  de  ord,  som  ville  blive  sagt  til 
ham  under  hans  første  åbenbaring  i 
Den  hellige  Lund  i  Palmyra,  New  York. 
Esajas  kendte  den  rolle,  som  Martin 
Harris  skulle  komme  til  at  spille  i  kir- 
kens første  dage.  Han  kendte  også 
den  rolle,  som  en  vis  „lærd"  mand, 
der  viste  sig  at  være  professor  Char- 
les Anthon,  en  af  Amerikas  fornemste 
professorer  indenfor  klassisk  lærdom, 
skulle  komme  til  at  spille.  Esajas  vid- 
ste, hvad  professor  Anthon  ville  sige, 
da  Martin  Harris  fortalte  ham  om  pla- 
derne til  Mormons  Bog.  (Esajas  29). 


Man  ved  nu,  at  Josef,  der  blev  solgt 
til  Ægypten,  fik  mange  åbenbaringer 
angående  moderne  tid  i  lighed  med 
Esajas'.  Han  vidste,  at  Joseph  Smith 
ville  blive  en  af  hans  efterkommere,  at 
også  han  ville  få  navnet  Joseph  og  at 
hans  fars  navn  ville  være  Joseph.  Han 
vidste,  at  den  moderne  Joseph  ville 
påbegynde  den  sidste  store  indsam- 
ling af  Israel,  at  Mormons  Bog  gennem 
ham  ville  komme  frem  i  lyset,  og  at 
Mormons  Bog  ville  blive  forenet  med 
Bibelen,  sådan  at  disse  to  bøger  til- 
sammen dannede  en  helhed.  Han  vid- 
ste, at  den  unge  profet,  Joseph,  ville 
påbegynde  sit  arbejde,  medens  han 
endnu  var  meget  svag,  men  at  han 
senere  skulle  blive  en  strålende  og 
magtfuld  leder  i  lighed  med  Moses. 
(2.  Neph.  3:7,  11-21). 
Disse  den  gamle  patriark,  Josefs  skri- 
velser, gjorde  så  stort  indtryk  på  Mo- 
ses, som  jo  kom  efter  ham,  at  Moses 
indkluderede  dem  i  den  50.  bog  i  1. 
Mosebog.  Tragisk  nok  har  en  eller  an- 
den gammel  skriftklog  været  selvrådig 
nok  til  at  udelade  dem,  og  de  måtte 
genindsættes  i  de  sidste  dage.  (Den 
inspirerede  version  af  Bibelen,  1.  Mo- 
sebog 50,  og  2.  Neph.  3:5-24). 
Til  trods  for  ændringerne  i  1.  Mose- 
bog, har  de  ortodokse  jøder  alligevel 
en  overlevering  om  en  sidste  dages 
efterkommer  af  Josef,  som  skulle  kom- 
me og  berede  vejen  for  den  store  Mes- 
sias. Henvisninger  til  denne  moderne 
Joseph,  som  jøderne  kalder  „Messiah 
ben  Joseph"  kan  findes  i  Talmud, 
Midrash  og  den  jødiske  Targum. 
Disse  overleveringer  vil  vide,  at  den- 
ne Guds  tjener  i  de  sidste  dage  skul- 
le blive  en  efterkommer  af  Josef  gen- 
nem Efraim,  at  hans  mission  skulle 
begynde  på  samme  tid,  som  profeten 
Elias  vendte  tilbage  (Mal.  4:5-6),  og 
at  han  til  sidst  ville  blive  slået  ihjel. 
Alt  dette  opsummeres  i  en  bog,  der  er 
skrevet  af  nu  afdøde  Dr.  Joseph 
Klausner,  som  virkede  ved  det  hebrai- 
ske universitet  i  Jerusalem.  I  denne 
bog,  The  Messianic  Idea  in  Israel  (New 
York:  The  Macmillan  Co.,  1955),  cite- 
res alt  vedkommende  kildemateriale, 
og  hele  det  niende  kapitel  i  bogens 
tredie  del  er  viet  „Messiah  ben  Jo- 
seph" overleveringerne.  Og  alligevel 


undrede  det  altid  Dr.  Klausner,  at  dis- 
se overleveringer  skulle  stå  så  stærkt 
indenfor  jødisk  folketradition,  skønt 
der  ikke  hentydes  hertil  i  de  jødiske 
skrifter  (Det  gamle  Testamente.  O.  A.). 
Hvis  Dr.  Klausner  havde  levet  blot  lidt 
længere,  ville  han  måske  have  mødt 
nogle  af  mormonernes  lærde,  som  for- 
sker i  skrifterne  i  det  hellige  Land.  De 
kunne  have  opklaret  dette  lidt  dunkle 
punkt  for  ham  og  delagtiggjort  ham  i 
den  glædelige  nyhed,  at  denne  store 
jødiske  profeti  var  gået  i  opfyldelse. 
„Messiah  ben  Joseph"  er  kommet,  og 
ligeledes  profeten  Elias. 

Joseph  og  profeten  Elias'  komme  i  de 
sidste  dage  skulle  være  begyndelsen 
til  en  ny  storhed  for  Judas  stamme,  og 
det  er  interessant  at  se,  at  jøderne 
virkelig  har  haft  fremgang,  og  at  den- 
ne profeti  således  er  ved  at  gå  i  op- 
fyldelse, med  hensyn  til  jøderne,  skønt 
disse  ikke  anede,  at  disse  to  fore- 
gangsmænd allerede  er  kommet. 

Det  gamle  Testamentes  profeter  ud- 
taler, at  jøderne  i  de  sidste  dage  igen 
vil  begynde  at  vende  tilbage  til  deres 
hjemland.  (Es.  11:12,  61:4;  Jer.  3:18, 
12:14-15,  30:3).  De  forudsagde,  at  lan- 
det fra  en  altovervældende  goldhed 
ville  blive  til  et  skønhedens,  overflo- 
dens og  frugtbarhedens  land.  (Es. 
35:1,41:19-20,55:13). 
Der  findes  en  profeti  i  Det  gamle  Te- 
stamente, der  siger,  at  et  nyt  tempel 
vil  blive  bygget  i  Jerusalem  i  overens- 
stemmelse med  de  anvisninger,  der 
gives  i  Ezekiels  Bog.  (Ez.  40-43).  De 
moderne  jøder  kommer  også  til  at  ta- 
ge Levis  sønner  (som  fra  gammel  tid 
betegnes  som:  „Cohens")  fra  deres 
midte  og  få  dem  til  at  bringe  et  „ret- 
færdighedens offer",  som  i  gammel 
tid,  der  vil  være  acceptabelt  for  Gud. 
(Ez.  43:18-27,  44:9-27;  Mal.  3:3). 

Skrifterne  giver  os  også  en  advarsel, 
om  at  dette  arbejde  er  så  vigtigt,  at  den 
jøde  eller  ikke-jøde,  som  strider  mod 
Zion  og  som  prøver  at  lægge  sig  i 
vejen  for  Guds  planer,  skal  omkom- 
me. (2.  Neph.  10:16).  Det  er  Guds 
hensigt,  at  retfærdige  jøder,  retfær- 
dige arabere,  og  retfærdige  ikke-jø- 
der  og  alle  andre,  som  vil  lytte  efter 
hans  røst,  skal  samarbejde  for  at  opnå 

fred  og  overflod  overalt,  før  tusind- 
årsriget skal  tage  sin  begyndelse. 
Men  før  tusindårsriget  venter  der  jø- 
derne en  forfærdelig  oplevelse,  som 
profeterne  kalder  Harmagedon.  Det 
vil  være  en  tid,  hvor  der  er  megen  li- 
delse, som  Esajas  kalder  hans  vredes 
bæger  og  den  berusende  kalk.  (Es. 
51:17).  En  stor  sammensværgelse  af 
ikke-jødiske  nationer  vil  forsøge  at 
overvinde  jøderne.  Et  helt  kapitel  af 
Ezekiels  Bog  er  viet  til  denne  belej- 
ring af  jøderne  (Ez.  38),  og  andetsteds 
får  vi  at  vide,  at  den  vil  vare  i  tre  og  et 
halvt  år.  Ingen  jødisk  leder  vil  vide, 
hvad  han  skal  gøre  for  at  redde  folket 
fra  dets  lidelser,  men  Herren  vil  op- 
rejse to  store  profeter,  som  vil  bruge 
præstedømmets  magt  til  at  standse 
ikke-jøderne.  Ikke  desto  mindre  vil 
ikke-jøderne  til  sidst  kæmpe  sig  frem 
og  dræbe  de  to  profeter.  (Joh.  Åb.  1 1 : 
2-7).  Halvdelen  af  Jerusalem  vil  blive 
indtaget.  De  to  profeters  legemer  vil 
henligge  i  gaderne  i  tre  og  en  halv 
dag,  og  så  vil  de  blive  optaget  til  Him- 
melen, hvor  de  vil  møde  Messias  i  det 
øjeblik,  han  kommer  til  syne  for  at 
hjælpe  sit  folk. 

Ifølge  skrifterne  vil  Frelseren  komme 
til  syne  på  Oliebjerget,  og  dette  bjerg, 
som  ligger  øst  for  Jerusalem,  vil  blive 
kløvet  i  to  dele,  idet  der  på  denne 
måde  dannes  en  passage,  hvorigen- 
nem de  overlevende  i  Jerusalem  kan 
komme  i  sikkerhed.  (Zak.  14:2-5;  Joh. 
Åb.  14:1).  På  samme  tid  vil  de  ikke-jø- 
diske hære  blive  tilintetgjort  ved  Guds 
kraft.  Kun  en  sjettedel  vil  være  tilba- 
ge. (Ez.  39:1-8). 

Så  vil  jøderne  samle  sig  om  deres 
Messias  med  en  dyb  kærlighed  til  ham 
i  deres  hjerter,  men  de  vil  undre  sig 
over  sårene  i  hans  hænder.  Langsomt 
vil  det  gå  op  for  dem,  at  dette  er  ingen 
anden  end  Jesus  af  Nazaret  selv,  og 
folket  vil  sørge  dybt  fordi  deres  for- 
fædre ikke  regnede  ham  for  noget,  da 
han  var  her  på  jorden,  og  korsfæste- 
de ham. 

Fra  dette  øjeblik  vil  jøderne  og  de 
kristne  tilbede  den  samme  Messias. 
Og  hedenske  nationer  vil  sige  til  jø- 
derne: „Vi  vil  gå  med  eder;  thi  vi  har 
hørt,  at  Gud  er  med  eder."  (Zak. 
8:22-23). 


Jo,  Det  gamle  Testamente  er  en  spæn- 
dende bog.  Vi  har  kun  omtalt  nogle 
få  af  dets  skatte;  det  behandler  andre 
dybsindige  emner  om  moderne  tider, 
emner,  som  man  i  den  senere  tid  har 
forsket  meget  i,  og  som  er  lige  så  in- 
teressante. 

Et  af  emnerne  er  beskrivelsen  af  en 
særlig  form  for  civilisation,  hvor  det 
vil  blive  muligt  at  undgå  forbrydelser, 
slaveri,  fængsler,  krig,  fattigdom,  uret- 
færdighed, umådeholdenhed  og  umo- 
ralskhed. En  sådan  civilisations  love 
og  principper  blev  åbenbaret  af  Gud 
og  blev  faktisk  efterlevet  fra  tid  til  an- 
den på  Det  gamle  Testamentes  tid. 
Gud  åbenbarede  også  et  mønster  for 
den  ideelle  præstedømme-ledelse, 
hvorigennem  det  kan  lade  sig  gøre  at 
regere  store  befolkningsgrupper  på 
en  effektiv  og  økonomisk  måde,  uden 
at  det  går  ud  over  den  lokale  selvbe- 
stemmelsesret og  det  private  initiativ. 
Der  findes  næppe  noget  socialt  pro- 
blem i  dag,  som  ikke  er  behandlet  i  Det 
gamle  Testamente.  Det  er  derfor,  man 
kalder  det  en  moderne  bog  for  det 
moderne  menneske.  Den  taler  direkte 
til  os  her  og  nu.  q 


ET  REDSKAB  I 
GUDS  HÆNDER 


Præsident  REX  D.  PINEGAR 
Fra  De  Halvfjerds'  første  Råd 


Som  jeg  står  her  og  skal  til  at  tale  til 
jer,  kommer  jeg  til  at  tænke  på  et 
skriftsted,  som  en  af  missionærerne  i 
North  Carolina-Virginia  Missionen 
engang  citerede  i  et  brev  til  mig.  Det 
svarer  ganske  til  følelserne  i  mit  hjer- 
te, og  er  taget  fra  det  29.  kapitel  af 
Alma,  vers  9  og  10.  Der  står: 
„Jeg  kender  det,  som  Herren  har  be- 
falet mig,  og  jeg  glæder  mig  over  det. 
Jeg  glæder  mig  ikke  over  mig  selv, 
men  jeg  glæder  mig  over  det,  som 
Herren  har  befalet  mig;  ja,  min  glæde 
er,  at  jeg  måske  kan  blive  et  redskab 
i  Guds  hånd  til  at  bringe  nogle  sjæle 
til  omvendelse,  ja,  det  er  min  glæde. 
„Og  når  jeg  ser  mange  af  mine  brødre 
oprigtigt  angerfulde  komme  til  Herren, 
deres  Gud,  da  fyldes  min  sjæl  med 
glæde;  da  erindrer  jeg,  hvad  Herren 
har  gjort  for  mig,  ja,  at  han  har  hørt 
min  bøn;  ja,  da  erindrer  jeg  hans  barm- 
hjertigheds arm,  som  han  udstrakte 
imod  mig." 

At  vi  altid  må  huske  Guds  barmhjertig- 
heds arm  skal  være  min  bøn  i  Jesu 
Kristi  navn.  Amen.  O 

Joseph  Fielding  Smith 

En  forsker  i  evangeliet 


Af  LEON  R.  HARTSHORN 


„Den  tid  vil  aldrig  komme,  hvor  Her- 
ren ikke  kan  finde  nogle,  han  kan 
stole  på;  som  han  har  tillid  til,  og  som 
vil  være  kvalificeret  til  at  repræsen- 
tere ham  blandt  folket.  Dette  er  mit 
vidnesbyrd,  og  jeg  glæder  mig  over 
denne  sandhed." 

Den  samme  mand,  som  udtalte  dette 
for  nogle  år  siden,  skulle  selv  blive 
det  menneske,  som  Gud  gav  myndig- 
hed til  at  repræsentere  Gud  blandt 
folket. 

Aldrig  havde  nogen  af  kirkens  præsi- 
denter forberedt  sig  så  grundigt  gen- 
nem opofrende  tjeneste  i  så  mange  år 
som  den  afholdte  profet,  Joseph  Fiel- 
ding Smith.  Han  var  opkaldt  efter  sin 
far,  som  var  kirkens  præsident  fra 
1901  til  1918,  og  var  barnebarn  af 
Hyrum  Smith,  profeten  Josephs  tro- 
faste og  loyale  bror. 
Denne,  vor  forrige  leders  udstrakte 
erfaringer  indenfor  utallige  felter,  var 
næsten  mere  omfattende,  end  man 
kan  fatte.  Han  blev  kaldet  til  at  udfyl- 
de en  plads  i  De  tolvs  Råd  i  1910,  da 
han  var  toogtredive  år  gammel,  og  i 
over  tres  år  tjente  han  trofast  som  vor 
Herre  Jesu  Kristi  apostel.  Han  havde 
det  tyngende  ansvar  at  være  præsi- 
dent for  De  tolvs  Råd  i  nitten  år,  og 
var  i  fem  år  rådgiver  i  Det  første  Præ- 
sidentskab. 

Men  han  har  udmærket  sig  ved  mere 
end  som  en  trofast  generalautoritet  i 
mange  år,  hans  arbejde  og  tjenesteiver 
på  andre  områder  er  næsten  uden  si- 
destykke i  kirken.  Han  tjente  som  kir- 
kehistoriker  i    niogfyrre    år   og    blev 

igennem  mange  år  højt  værdsat  af  hele 
kirken  for  sin  usædvanlig  store  viden 
om  kirkens  historie  og  lære.  I  1910 
skrev  han  sin  første  bog,  som  blev 
udgivet  under  titlen:  Asael  Smith  fra 
Topsfield.  I  1970  udkom  den  sidste 
bog:  Seek  Ye  Earnestly,  fra  forlaget.  I 
mellemtiden  havde  han  nået  at  skrive 
i  alt  femogtyve  bøger,  af  hvilke  mange 
bliver  flittigt  benyttet  af  dem,  der  stu- 
derer evangeliet.  Her  skal  blot  næv- 
nes: Essentials  in  Church  History, 
1922;  Vejen  til  fuldkommenhed,  1931; 
The  Progress  of  Man,  1936;  Profeten 
Joseph  Smiths  Lærdomme,  1938;  Man, 
His  Origin  and  Destiny,  1954;  tre  bind 
under  fællestitlen:  Doctrines  of  Salva- 
tion,  1954 — 56;  og  fem  bind  med  titlen: 
Answers  to  Gospel  Questions, 
1957—66. 

Joseph  Fielding  Smith  kom  til  verden 
den  19.  juli  1878.  I  april  1898,  da  han 
kun  var  enogtyve  år  gammel,  giftede 
han  sig  med  sin  første  hustru,  Louie 
Emyla  Shurtliff.  Da  han  havde  været 
gift  et  år,  blev  han  ordineret  til  halv- 
fjerds af  sin  far  den  12.  maj  1899  og 
rejste  så  afsted  dagen  efter  for  at 
opfylde  en  mission.  Det  må  bestemt 
have  været  et  lige  så  stort  personligt 
offer  for  ham  dengang,  som  det  ville 
have  været  for  os  i  dag.  Men  han 
modtog  kaldet,  arbejdede  for  Notting- 
ham Conference  i  to  år  og  vendte  så 
tilbage  i  juni  1901. 

Da  præsident  Smith  kom  tilbage,  blev 
han  ansat  på  kirkehistorikerens  kon- 
tor, til  hvilket  han  skulle  komme  til  at 
vie  en  stor  del  af  sit  liv.  Et  endnu  stør- 


Ældste 

Joseph 

Fielding 

Smith 

som  apostel 


Far  og  søn,  to  af  Guds 
profeter 


Joseph  Fielding  Smith 
deltog  i  åbningshøjtidelig- 
hederne  til  utallige  uni- 
versitetskurser. 


re  ansvar  blev  lagt  på  hans  skuldre, 
da  han  i  1907  blev  udpeget  til  sekre- 
tær for  det  genealogiske  selskab. 
To  år  før,  han  var  blevet  medlem  af  De 
tolvs  Råd,  mistede  han  sin  første  hu- 
stru, Louie  Emyla.  Den  2.  november 
1908  gifter  han  sig  med  Ethel  Geor- 
gina Reynolds.  Hun  døde  den  26.  au- 
gust 1937.  Hans  første  hustru  fødte 
ham  to  døtre  i  løbet  af  de  næsten  ti 
år,  de  havde  sammen.  Hans  anden 
hustru  blev  mor  til  fem  sønner  og  fire 
døtre  og  var  hans  livsledsager  i  29  år. 
Præsident  Smith  giftede  sig  så  med 
Jessie  Evans,  tidligere  kontraalt  og 
solist  ved  Tabernakelkoret,  den  12. 
april  1938.  Hun  var  den  fødte  kunst- 
ner og  af  en  livfuld  og  munter  natur, 
og  hun  var  ved  præsidentens  side  i 
treogtredive  år.  Hun  var  ham  altid  til 


opmuntring  og  sørgede  for  ham  på  en- 
hver mulig  måde  med  en  kærlighed  og 
opofrelse,  der  var  virkelig  smuk  at  væ- 
re vidne  til.  Hun  levede  la$nge  nok  til  at 
opleve,  at  han  blev  præsident  for  kir- 
ken, og  hun  rejste  meget  sammen  med 
ham,  når  han  skulle  tage  et  sted  hen 
i  kirkens  ærinde,  idet  hun  underka- 
stede sig  det  samme  stramme  tidsske- 
ma, som  han  gjorde.  Og  hun  var  da 
også  lige  så  afholdt,  som  han  var, 
blandt  de  mange  landes  hellige.  Da 
hun  bukkede  under  for  en  hjertelidel- 
se den  3.  august  1971,  var  der  millio- 
ner af  hellige,  der  følte  med  præsident 
Smith  i  hans  sorg  og  ensomhed.  Og 
da  han  så  den  medfølelse  og  omsorg 
præsident  Harold  B.  Lee  viste  ham 
omkring  den  tid,  så  forsikrede  præsi- 
dent Smith  sin  rådgiver  om,  at  Gud  vil- 


le give  ham  styrke  til  at  fortsætte  sit 
arbejde.  „Jeg  har  jo  prøvet  at  miste 
min  livsledsager  før,  ved  du,"  sagde 
han  stille. 

På  grund  af  sin  kompromisløse  hold- 
ning, når  det  gjalt  Herrens  love  og 
principper,  var  der  nogle,  der  troede, 
at  han  var  en  meget  streng  og  alvorlig 
mand.  Intet  var  ham  fjernere.  De,  der 
stod  ham  nær,  ved,  at  han  altid  tog 
et  stort  hensyn  til  andre  mennesker, 
at  han  havde  megen  medfølelse,  at 
han  besad  stor  kærlighed  til  andre  og 
hurtigt  tilgav,  hvis  man  havde  gjort 
noget  galt. 

Der  findes  flere  end  én  af  hans  ven- 
ner, der  har  udtrykt  noget  i  den  ret- 
ning: „Hvis  jeg  skulle  dømmes  af  et 
af  mine  medmennesker,  så  lad  det  bli- 
ve af  Joseph  Fielding  Smith." 

I  1956  offentliggjorde  De  tolvs  Råd  en 
rosende  omtale  af  ham.  Der  stod 
blandt  andet: 

„.  .  .  kun  ville  jeg  ønske,  at  hele  kir- 
ken kunne  føle,  hvor  blidt  hans  gemyt 
er,  og  hans  store  medfølelse  og  be- 
kymring for  dem,  der  er  i  vanskelig- 
heder. Han  elsker  alle  de  hellige  og 
beder  altid  for  synderne. 
„Han  er  ualmindelig  skarpsindig,  og 
synes  kun  at  have  to  måder  at  nå  til  en 
endelig  beslutning  på.  Hvad  er  Det 
første  Præsidentskabs  ønsker?  Hvad 
er  det  bedste  for  Guds  rige?" 


En  af  præsidentens  sønner  giver  os 
en  klar  indsigt  i  faderens  natur,  og 
hvorfra  han  hentede  sin  indre  styrke: 
„Som  børn  hørte  vi  ofte  far  sige:  ,Hvis 
bare  menneskene  her  på  jorden  for- 
stod de  prøvelser,  som  Herren  gen- 
nemgik her  på  jorden,  hvor  megen 
synd  han  bar  for  vor  skyld.'  Og  når 
han  sagde  dette,  stod  tårerne  ham  i 
øjnene. 

„For  et  par  år  siden  sad  jeg  alene  sam- 
men med  min  far  i  hans  arbejdsværel- 
se. Jeg  lagde  mærke  til,  at  han  i  tan- 
kerne havde  været  langt  borte,  så  jeg 
syntes  ikke,  jeg  ville  bryde  tavsheden. 
Men  til  sidst  sagde  han:  ,Min  søn,  jeg 
ville  ønske,  at  du  kunne  have  været 
med  mig  i  templet  sidste  torsdag,  da 
jeg  var  til  møde  med  brødrene.  For 
du  skulle  have  hørt  dem  bære  vidnes- 


byrd om  deres  kærlighed  til  deres 
Herre  og  Frelser,  Jesus  Kristus!'  Så 
sænkede  han  hovedet,  og  tårerne 
strømmede  ned  ad  hans  kinder,  ned 
på  skjorten.  Der  gik  mange  sekunder, 
uden  at  han  så  meget  som  løftede  ho- 
vedet, men  han  rokkede  bare  hovedet 
frem  og  tilbage,  så  sagde  han:  ,Hvor 
jeg  dog  elsker  vor  Herre  og  Frelser, 
Jesus  Kristus!' " 

Hans  hengivenhed  for  Herren  tog  sin 
begyndelse,  allerede  da  han  var  helt 
ung.  Præsident  Smith  sagde  selv: 
„Lige  fra  barnsben  lærte  jeg  at  elske 


Præsident  Smith  var  en 
mand  med  mange 
forskellige  interessefelter 


Joseph  Fielding  Smith 
som  barn  sammen  med 
sine  to  brødre  (fra  venstre 
til  højre)  Georges  Carlos 
og  David  A. 


Præsident  Smith  på  for- 
skellige tidspunkter  i  sit 
liv. 


Højdepunkter  i 

Joseph  Fielding  Smiths  liv  (1876—1972) 

19.  juli 

Alder 

1876 

— 

Født  i  Salt  Lake  City  som  søn  af  kirkens  sjette 
præsident. 

1896 

20 

Hans  patriarkalske  velsignelse  lyder:  „Det  skal 
være  din  pligt  at  sidde  i  råd  sammen  med  dine 
brødre  og  præsidere  over  folket." 

1897 

21 

Ordineret  til  ældste. 

1898 

22 

Gifter  sig  med  Louie  Emyla  Shurtliff,  som  dør  i 
1908  efterladende  ham  2  døtre. 

1899—1901 

22—24 

På  mission  i  England. 

1901 

25 

Bliver  ansat  på  kirkehistorikerens  kontor. 

1908 

32 

Gifter  sig  med  Ethel  Georgina  Reynolds;  hun 
skænker  ham  5  sønner  og  4  døtre.  Hun  dør  i  1937. 

1910 

33 

Ordineres  til  apostel  af  sin  far. 

1921 

44 

Bliver  kirkehistoriker. 

1934 

57 

Bliver  præsident  for  det  genealogiske  selskab. 

1938 

61 

Gifter  sig  med  Jessie  Evans,  hun  dør  i  1 971 . 

1939 

63 

Rejser  rundt  i  Europa,  befinder  sig  i  Tyskland, 
da  den  anden  verdenskrig  udbryder,  leder 
evakueringen  af  alle  missionærer  fra  Europa. 

1945 

68 

Bliver  præsident  for  Salt  Lake  Templet. 

1951 

74 

Bliver  præsident  for  De  tolvs  Råd. 

1965 

89 

Bliver  rådgiver  til  David  O.  McKay  i  Det  første 
Præsidentskab. 

1970 

93 

Bliver  opretholdt  som  kirkens  præsident. 

1971 

95 

Fejrer  sin  95-års  fødselsdag,  mens  han 
præsiderer  over  kirkens  første  egns-general- 
konference i  Manchester,  England. 

2  juli 

1972 

95 

Dør. 

profeten  Joseph  Smith  og  at  elske  min 
Forløser.  Jeg  har  aldrig  kendt  min  bed- 
stemor Smith,  og  det  har  jeg  altid  væ- 
ret ked  af,  for  hun  var  en  af  de  ædle- 
ste kvinder,  der  nogensinde  har  levet; 
men  jeg  kendte  hendes  søster,  min 
(gran)tante,  Mary  Thompson,  og  som 
dreng  plejede  jeg  at  besøge  hende  i 
hendes  hjem.  Jeg  fik  gerne  lov  til  at 
sidde  på  hendes  skød,  og  så  fortalte 
hun  om  profeten  Joseph  Smith.  Jeg  er 
meget  taknemmelig  for  disse  oplevel- 
ser." 

Som  ung  bestemte  han  sig  tidligt  til  at 
læse  skrifterne.  Ifølge  sin  søster  Edith 
havde  han  læst  Mormons  Bog  to  gan- 
ge, inden  han  var  ti  år. 
„Da  jeg  var  en  lille  dreng,  for  lille  til  at 


Ældste  Joseph  Fielding 
Smith  sammen  med  sine 
sønner  i  1940. 

bære  Det  aronske  Præstedømme,  gav 
min  far  mig  en  Mormons  Bog  i  hæn- 
derne og  bad  mig  læse  den.  Jeg  mod- 
tog disse  nephitiske  optegnelser  med 
taknemmelighed  og  gik  hurtigt  til  op- 
gaven, der  var  blevet  tildelt  mig.  Der 
findes  bestemte  stykker  i  Mormons 
Bog,  som  gjorde  uudsletteligt  indtryk 
på  mig,  og  som  jeg  stadig  husker  den 
dag  i  dag." 


Men  hans  alvor  og  flid  til  trods,  fandtes 
der  alligevel  også  en  helt  anden  side 
i  præsidentens  personlighed.  Han 
havde  udpræget  sans  for  humor  og 
deltog  ofte  og  gerne  i  spontan  mun- 
terhed. 

Veg  en  bestemt  lejlighed,  da  præsi- 
dent Smith  vendte  tilbage  fra  en  kon- 
ference i  Californien,  havde  han  sin 
madkasse  fuld  af  friske  oliven,  som 

Præsident  Smith  sammen 
med  sin  søn  Lewis,  som 
blev  dræbt  i  2.  verden- 
skrig. 

Præsident  Smith  sammen 
med  sine  rådgivere: 
præsident  Tanner  og 
præsident  Lee. 


han  havde  plukket.  Han  var  meget  be- 
gejstret for  sit  fund  og  som  altid  mere 
end  villig  til  at  dele  og  spurgte  en  af 
brødrene,  om  han  nogensinde  havde 
smagt  oliven  direkte  fra  træet.  Det 
havde  hans  intetanende  offer  ikke,  så 
han  tog  en  stor  bid  af  en  oliven.  Det 
viste  sig,  at  den  var  temmelig  bitter, 
og  da  mandens  ansigt  fortrak  sig, 
spurgte  præsident  Smith  uskyldigt: 
„Hvad  er  der  i  vejen?  Det  kan  være,  at 
du  fik  en,  der  var  dårlig,  her  tag  hel- 
lere en  til." 

Men  måske  kommer  den  bedste  be- 
skrivelse af  ham  fra  hans  livsledsager. 
I  1932  sagde  hans  hustru  Ethel: 
„I  spørger  mig,  hvordan  han  er.  Jeg 
har  ofte  tænkt  på,  at  når  han  ikke  er 
mere,  så  vil  folk  sige  om  ham:  ,Han 

var  en  god  mand,  oprigtig,  rettroende 
osv.'  De  vil  tale  om  ham  som  offent- 
ligheden kender  ham;  men  den  mand, 
de  har  i  tankerne  er  meget  forskellig 
fra  den  mand,  som  jeg  kender.  Det 
menneske,  jeg  kender,  er  en  venlig  og 
kærlig  ægtemand  og  far,  hvis  største 
ønske  her  i  livet  er,  at  hans  familie 
skal  have  det  godt,  idet  han  fuldstæn- 
digt glemmer  sig  selv  i  sine  anstrengel- 
ser for,  at  vi  skal  have  det  godt.  Han 
er  den,  der  vugger  et  grædende  barn  i 
søvn,  det  er  ham,  der  fortæller  god- 
nathistorier til  de  små,  ham,  som  aldrig 
er  for  træt  til  at  blive  sent  oppe  eller  at 
stå  særlig  tidligt  op  for  at  hjælpe  de 
ældre  med  at  løse  de  problemer,  som 
de  måtte  have  i  skolen.  Når  der  er 
nogen,  der  er  syge,  så  er  det  den 
mand,  som  jeg  kender,  der  våger  over 
den  syge  og  opvarter  på  enhver  måde. 
Det  er  altid  deres  far,  de  behøver,  de 
føler,  at  hans  nærværelse  er  det  bed- 
ste universalmiddel  mod  alle  onder. 
Det  er  hans  hænder,  der  forbinder 
sårene,  hans  arme,  der  trøster  den 
modløse,  hans  stemme,  der  blidt  pro- 
testerer, når  de  gør  noget  galt,  indtil 
de  bliver  lykkelige,  ved  at  gøre  det, 
der  gør  ham  lykkelig. 
„Den  mand,  jeg  kender,  har  et  blidt 
gemyt,  og  hvis  han  føler,  at  han  har 
behandlet  nogen  uretfærdigt,  så  er  af- 
standen aldring  for  stor  til,  at  han 
tager  afsted,  så  han  med  kærlige  ord 
og  en  venlig  gerning,  kan  gøre  det 
godt  igen.  Han  er  altid  glad  for  at  se 
unge  mennesker  i  sit  hjem  og  er  gla- 
dest, når  han  kan  drøfte  et  eller  andet 
med  dem  —  sport,  for  eksempel  eller 
hvad  som  helst,  der  nu  interesserer 
de  unge  mest. 

Han  sætter  pris  på  en  god  historie,  og 
er  altid  hurtig  til  at  se  det  morsomme  i 
en  eller  anden  situation,  enten  det  er 
andre  eller  ham  selv,  der  er  den  uhel- 
dige. Han  er  også  altid  ivrig  efter  at 
deltage  i  en  hvilken  som  helst  sund 
aktivitet. 

„Den  mand,  jeg  kender,  er  uselvisk, 
beklager  sig  aldrig,  han  er  hensyns- 
fuld, venlig,  medfølende  og  gør  hvad 
som  helst,  der  står  i  hans  magt,  for  at 
gøre  livet  fuldt  af  glæde  for  sine  kære. 
Ja,  sådan  er  den  mand,  jeg  kender." 


Disse  skildringer  giver  os  altså  en  ide 
om,  hvordan  præsident  Smiths  natur 
var.  Men  måske  er  det  alligevel  for  sin 
indsats  som  forsker  i  evangeliet,  han 
vil  blive  husket  længst.  Ved  en  gene- 
ralkonference sagde  han  engang: 
„Hele  mit  liv  har  jeg  studeret  og  tænkt 
meget  over  evangeliets  principper  og 
søgt  at  efterleve  Herren  love.  Og 
derfor  er  der  i  mit  hjerte  opstået  en 
stor  kærlighet  til  ham  og  til  hans  værk, 


og  til  alle  som  forsøger  at  fremme 
hans  hensigter  her  på  jorden." 
Vi  bør  alle  studere  evangeliet  mere, 
og  læse  skrifterne,  og  gode  bøger  om 
kirken.  Præsident  Smith  satte  os  et 
eksempel,  og  han  fortalte  os,  hvad  der 
vil  ske,  hvis  vi  studerer  og  tænker 
over  Herrens  værk:  „Derfor  er  der  i 
mit  hjerte  opstået  en  stor  kærlighed 
til  ham  og  til  hans  værk  . .  ." 

O 


TRE  LØFTER 


Ældste  L.  TOM  PERRY 
Assistent  til  De  tolvs  Råd 


Jeg  vil  gerne  have  lov  til  her  at  aflæg- 
ge tre  løfter:  Først  vil  jeg  aflægge  et 
for  min  kære  hustru,  som  jeg  elsker, 
støtter  og  hjælper  på  enhver  måde. 
Hvis  hun  stadig  vil  støtte  mig,  sådan 
som  hun  har  gjort  de  sidste  femogtyve 
år,  så  ved  jeg,  at  intet  vil  kunne  mislyk- 
kes for  mig. 

For  det  andet,  et  løfte  til  mine  tre  dej- 
lige børn,  Barbara,  Lee  og  Gay.  Jeg 
vil  prøve  på  at  leve  sådan,  at  jeg  er 
værdig  til  at  modtage  inspiration  fra 
Herren  angående  min  stilling  som  præ- 
stedømmeleder i  hjemmet. 
Og  endelig,  et  løfte  til  præsident  Lee, 
hans  storslåede  rådgivere  og  De  tolvs 
Råd.  Jeg  opretholder  og  støtter  jer. 
Lad  mig  hjælpe  jer  med  at  bære  den 
tunge  byrde,  som  er  jeres. 
Dette  er  Jesu  Kristi  Kirke,  som  den 
blev  oprettet  i  de  sidste  dage.  Jeg  er 
taknemmelig  for  det  vidnesbyrd  og  for 
den  styrke,  som  det  giver  mig.  Jeg  si- 
ger dette  ydmygt  og  i  Jesu  Kristi  navn. 
Amen. 

AT  TJENE  VOR  HERRE  OG 
MESTER 


Ældste  O.  LESLIE  STONE 
Assistent  til  De  tolvs  Råd 


Mine  kære  brødre  og  søstre:  Jeg  ved 
ikke,  hvorfor  jeg  er  så  nervøs,  for  jeg 
er  jo  blandt  venner,  jeg  ved,  at  der 
ikke  er  nogen,  der  elsker  mig  mere 
end  disse  søskende,  der  sidder  her 
foran  jer.  Og  jeg  elsker  dem.  De  har 
næsten  alle  sammen  besøgt  mig  i 
vort  hjem  og  efterladt  os  deres  vel- 
signelser. 

Da  præsident  Lee  kaldte  mig  til  stavs- 
præsident  for  omkring  seksten  år  si- 
den, så  husker  jeg,  at  han  på  vejen 
hjem  sagde:  „Præsident  Stone,  jeg 
ønsker,  at  du  allerede  nu  begynder  at 
forberede  dig  på  den  dag,  hvor  du  bli- 
ver afløst."  Og  jeg  forsikrede  ham,  at 
jeg  var  parat  til  at  blive  afløst  den  dag, 
brødrene  ønskede,  at  jeg  skulle  aflø- 
ses. Men  denne  gang  da  han  kaldte 
mig,  sagde  han  ikke  et  ord  om  at 
blive  afløst.  Senere  fortalte  han  mig, 
at  det  var  en  livsvarig  kaldelse. 
Jeg  føler  mig  ydmyg  og  taknemmelig 
og  forsikrer  jer  og  mine  brødre,  at  jeg 
er  villig  til  at  tjene,  at  ofre  tid,  penge 
og  energi  på  at  opbygge  riget. 
Frelseren  udtalte  engang,  idet  han  var 
klar  over,  hvor  mange  fristelser  vi  ville 

komme  ud  for  her  i   livet:    søg 

først  Guds  rige  og  hans  retfærdighed, 
så  skal  alt  det  andet  gives  jer  i  tilgift." 
(Matt.  6:33).  Vi  har  prøvet  at  efterleve 


den  regel  i  min  familie.  Mine  sønner, 
som  begge  har  været  missionspræ- 
sidenter,  plejede  at  citere  dette  skrift- 
sted, når  vi  talte  om  deres  fremtid. 
Jeg  ville  gerne,  at  I  alle  husker  pro- 
grammet for  vordende  ældster,  og  jeg 
skal  sige  jer  hvorfor.  Jeg  var  endnu 
ikke  ældste,  da  jeg  mødte  min  hustru 
i  Blackfoot,  Idaho;  og  efter  at  jeg 
havde  gjort  kur  i  et  stykke  tid  og 
havde  fundet  ud  af,  at  hun  var  min 
drømmepige  (hvilket  jeg  da  også  for- 
talte hende),  så  sagde  hun  meget  be- 
stemt til  mig,  at  jeg  måtte  tage  mig 
sammen,  hun  ville  nemlig  kun  giftes 
i  templet. 

Da  jeg  så  et  stykke  tid  havde  taget  mig 
sammen,  blev  jeg  ordineret  til  ældste 
og  sikrede  mig  en  tempelanbefaling. 
Vi  blev  beseglede  for  tid  og  evighed 
i  Salt  Lake  Templet  den  23.  april  1924. 
Jeg  er  dybt  taknemmelig  for  min  evige 
partner  og  for  min  familie,  deriblandt 
mine  14  børnebørn.  Det  var  min  kones 
fødselsdag  i  går,  da  jeg  blev  opret- 
holdt som  generalautoritet. 
Jeg  vil  gerne  bære  vidnesbyrd  for  jer 
om,  at  vi  har  været  mest  lykkelige  i 
vort  liv,  når  vi  har  efterlevet  evange- 
liet og  tjent  vor  Herre  og  Mester.  Jeg 
vil  gerne  fortælle  jer  en  lille  historie 
herom. 


For  omkring  femogtyve  år  siden  var 
jeg  ved  at  starte  en  virksomhed.  Jeg 
havde  meget  vanskeligt  ved  at  få  tal- 
lene over  på  kredit-siden,  i  stedet 
skyldte  jeg  altid  folk  penge,  hvilket 
jeg  trivedes  meget  dårligt  ved,  og  jeg 
lagde  mig  så  på  mine  knæ  for  vor  him- 
melske Fader  og  indgik  en  pagt  med 
ham,  at  hvis  han  ville  velsigne  mig 
med  inspiration  og  lede  mig,  sådan  at 
virksomheden  blev  en  succes,  så  ville 
jeg  tjene  ham  og  altid  være  gavmild 
med  tid  og  penge  for  at  opbygge  riget. 
Og  Herren  velsignede  os  i  rigt  mål,  og 
jeg  lover  nu  præsident  Lee,  præsident 
Tanner,  præsident  Romney  og  alle  dis- 
se brødre,  at  jeg  vil  gøre  mit  yderste 
for  at  opfylde  dette  kald.  Jeg  elsker 
Herren,  og  jeg  ønsker  at  tjene  ham. 
Den  dag,  hvor  jeg  blev  indsat  som 
stavspræsident,  citerede  præsident 
Lee  et  skriftsted.  Jeg  har  ikke  kunnet 
glemme  det  igen,  og  jeg  vil  gerne  have 
lov  til  at  læse  det  op  for  jer,  fordi,  jeg 
holder  så  meget  af  det: 
„Stol  på  Herren  af  hele  dit  hjerte,  men 
forlad  dig  ikke  på  din  forstand; 
„hav  ham  i  tanke  på  alle  dine  veje,  så 
jævner  han  dine  stier."  (Ordsp.  3:5-6). 
Jeg  beder  om,  at  jeg  altid  må  gøre  det- 
te i  Jesu  Kristi  navn.  Amen. 

Under  et  usædvanligt  langt  møde 
var  min  to-årige  datter  blevet  rastløs 
og  utålmodig.  Jeg  sagde  til  hende,  at 
hvis  hun  ikke  kunne  sidde  stille,  så 
ville  jeg  tage  hende  med  udenfor  og 
give  hende  en  ordentlig  endefuld.  Ti 
minutter  senere  hviskede  hun  til 
mig:  „Mor,  vil  du  ikke  nok  tage  mig 
med  udenfor  og  give  mig  en  ordent- 
lig endefuld." 

Bonnie  Schwab,  Salt  Lake  City, 
Utah. 


En  søndagsskolelærer  gav  sin  klas- 
se en  lektie  om  synd,  bøn,  omven- 
delse og  tilgivelse.  Da  hun  var  fær- 
dig med  det,  hun  havde  at  sige  om 
emnet,  spurgte  hun  en  lille  pige: 
Hvad  er  det,  vi  skal  gøre,  før  vi  be- 
der Herren  om  at  tilgive  os?"  „Syn- 
de," svarede  den  lille  pige. 


Ved  en  familieaften  stod  faderens 
nerver  efterhånden  lidt  på  højkant  af 
at  høre  på  sin  otte-årige  søns  violin- 
mishandling. Familiens  hund  hylede 
ynkeligt  med.  Til  sidst  kunne  han  ik- 
ke holde  torturen  ud  længere  og 
sagde  til  sønnen:  „Kan  du  ikke  spille 
en  melodi,  som  hunden  ikke  kender, 
min  dreng?" 


Under  et  særligt  langt  nadvermøde, 
rejste  en  fire-årig  sig  op  og  sagde 
med  en  stemme,  der  kunne  høres  af 
alle,  deriblandt  også  mødets  tredie, 
tilsyneladende  utrættelige  taler: 
„Mor  er  det  stadigvæk  søndag?" 
Fru  G.  S.  Brewer,  Ogden,  Utah. 


Forfatteren:  „Endelig  lykkedes  det 
mig  at  skrive  noget  til  „Stjernen",  og 
som  ethvert  blad  gerne  vil  ha'  fat  i." 
Hans  ven:  „Og  hvad  er  så  det?" 
Forfatteren:  „En  check  for  et  års- 
abonnement." 


En  ivrig  missionær  fra  Den  sydtyske 
Mission  var  meget  optaget  af  at  få 
evangeliet  ud  til  så  mange  som  mu- 
ligt, så  da  han  sendte  sin  film  ind  for 
at  få  den  fremkaldt,  skrev  han  det 
gængse  spørgsmål  udenpå:  „Ken- 
der De  noget  til  mormonkirken?"  Da 
de  færdige  billeder  kom  tilbage,  lå 
der  en  seddel  sammen  med  dem, 
hvorpå  der  stod:  „Angående  Deres 
spørgsmål  om  Jesu  Kristi  Kirke  af 
Sidste  Dages  Hellige,  så  foreslår  vi, 
at  De  henvender  Dem  til  deres 
hovedkvarter  i  Salt  Lake  City,  Utah." 
Debra  Gunther,  Provo,  Utah. 


Lille  Cindy  blev  meget  ked  af  det,  da 
vor  kat,  Francis,  fangede  en  fugl  og 
åd  den.  „Tante  Ruth,"  sagde  hun  til 
mig,  „når  en  kat  æder  en  fugl,  kan 
fuglen  så  komme  direkte  op  i  Himlen 
eller  må  den  vente,  indtil  katten 
dør?" 

Ruth  W.  Andrews 
Vally  Center,  California 


Pligter:  Noget  vi  ser  frem  til  med 
ubehag,  udfører  under  megen  tøven 
og  derefter  evig  og  altid  praler  af. 
Joe  Smyly 
Northridge,  California. 


En  søndagsskolelærer  bekendtgjor- 
de, at  han  den  følgende  søndag  ville 
give  en  særlig  lektie,  og  at  alle  i 
klassen  i  mellemtiden  skulle  læse 
det  syttende  kapitel  af  Markus 
Evangeliet.  Søndagen  efter  spurgte 
han  så  klassens  medlemmer,  hvem 
der  havde  læst  det,  som  han  havde 
bedt  dem  om.  Næsten  alle  rakte 
hænderne  op.  „Det  tænkte  jeg  nok," 
sagde  læreren.  „Lektien  i  dag  hand- 
ler om  ærlighed  og  ikke  om  Markus 
Evangeliet.  Der  er  kun  seksten  ka- 
pitler i  Markus  Evangeliet." 


215 


■ 


Kære  brødre  og  søstre  i  evangeliet. 


Jeg  har  i  den  seneste  tid  tænkt  på  vor  tilværelse 
her  i  dette  liv  i  forbindelse  med  skriftstedet  „men- 
neskene er  til  for  at  kunne  nyde  glæde". 
I  presseomtalen  af  et  religiøst  møde  blev  en  af  ta- 
lerne stærkt  kritiseret  for  gentagne  gange  at  få 
menigheden  til  at  le  højt.  Kernen  i  kritikken  var, 
at  humor  hører  dårer  til  og  ikke  hører  nogen  ste- 
der hjemme  ved  religiøse  møder.  „Det  hellige, 
der  ligger  i  at  tilbede,  bør  ikke  fornedres  gennem 
overfladiskhed,"  rasede  kritikeren. 
Er  det  da  syndigt  at  le  ved  kirkemøderne,  hvis  det 
gøres  uden  udvisning  af  alt  for  megen  livlighed 
og  pjankethed?  Kun  mennesket  af  alle  jordens 
skabninger  er  i  stand  til  at  le,  og  der  er  næppe 
nogen  tvivl  om,  at  det  var  den  alvise  Skabers 
mening,  at  mennesket  skulle  bruge  denne  evne, 
med  måde,  naturligvis. 

Rent  videnskabeligt  er.der  ingen,  der  har  kunnet 
fastslå,  hvad  det  er,  der  får  folk  til  at  le.  Ingen  har 
tilbundsgående  forklaret,  hvorfor  nogle  ting  er 
morsomme  og  andre  ikke;  hvorfor  en  bestemt  be- 
givenhed forekommer  et  menneske  meget  ko- 
misk, medens  en  anden  knap  nok  kan  se,  at  det 


er  morsomt.  Det,  som  vi  betegner  som  humoris- 
tisk sans,  er  faktisk  noget  meget  mærkeligt  noget. 
Der  er  aldrig  blevet  foretaget  en  rigtig  analyse 
af  humoren. 

Og  alligevel  er  latteren  så  gammel  som  menne- 
skeheden. Uheldigvis  er  de  ældste  beretninger 
om  humor,  som  endnu  er  tilgængelige,  noget 
skadefro  eller  spotske.  Man  har  en  fuldstændig 
vanvittig  karikatur  af  den  ægyptiske  konge, 
Ikhnaton,  som  en  reformator,  der  blev  lagt  meget 
for  had  af  sine  samtidige.  I  første  Mosebog  i  Bibe- 
len, dadles  Sarah,  Abrahams  kone,  for  at  le  hån- 
ligt og  når  man  tager  omstændighederne  i  be- 
tragtning, så  forstår  man  hende  faktisk  godt.  Den 
latter  der  forekommer  i  Jobs  bog  er  også  en  ska- 
defro latter,  og  i  salmerne  står  der  udtrykkeligt, 
at  Gud  vil  le  spotsk  af  sine  fjender.  Men  det  er 
dog  ikke  sandsynligt,  at  al  latteren  i  gammel  tid 
var  ondskabsfuld.  Børnene  må  da  også  have  leet 
under  deres  leg,  ganske  som  de  gør  nu. 
Mange  store  gamle  filosoffer  har  da  også  gjort 
sig  betragtninger  over  humoren.  Aristoteles  sag- 
de, at  det  komiske  bestod  af  „en  fejl  eller  noget 

grimt,  som  ikke  sårede  eller  på  anden  måde  var 
ødelæggende".  Immanuel  Kant,  en  af  de  største 
filosoffer,  der  nogensinde  har  levet  definerede 
humoren  som  „den  anspændte  forventnings  plud- 
selige forandring  til  intetheden".  Max  Eastman 
har  i  sin  bog,  „Enjoyment  of  Laugter"  defineret 
det  komiske  som  „at  række  efter  noget,  der  ikke 
er  der." 

Nu  afdøde  professor  William  McDougall  sagde, 
at  latteren  var  „en  modgift  mod  medlidenhed". 
Præsident  David  O.  McKay,  som  var  profet  og 
leder  for  mere  end  tre  millioner  mormoner,  brug- 
te engang  humoren  netop  som  „modgift  mod 
medlidenhed".  Engang  som  94-årig  måtte  han 
hjælpes  op  på  talerstolen  i  Tabernaklet  af  sine  to 
medhjælpere,  idet  han  tydeligt  var  meget  usikker 
på  benene.  Han  takkede  venligt  sine  hjælpere, 
tog  et  fast  grebii  talerstolens  kant,  vendte  sig 
mod  menigheden  og  sagde:  „De  havde  vist  aldrig 
troet,  at  jeg  ville  klare  den." 
Ved  en  anden  af  kirkens  generalkonferencer 
kaldte  Præsident  McKay  ældste  Mark  E.  Peter- 
sen, en  af  De  tolvs  Råd,  og  dengang  leder  og 
redaktør  for  The  Deseret  News,  kirkens  avis,  op 
til  talerstolen.  Ved  denne  konference,  som  nu 
havde  varet  tre  dage,  var  der  flere  end  30  forskel- 
lige generalautoriteter,  der  havde  talt  hver  i  5  til 
20  minutter.  Ældste  Mark  E.  Petersen,  som  var 
den  sidste  af  de  annoncerede  talere  gik  op  på 
talerstolen,  da  der  kun  var  fem  minutter  tilbage, 
før  mødet  skulle  slutte,  og  holdt  en  opildnende  og 
bevægende  tale,  der  varede  præcis  et  minut  og 
45  sekunder. 


Præsident  McKay  rejste  sig  derefter  og  sagde  til 
•de  forbavsede  tilhørere:  „Vor  udmærkede  redak- 
tør ville  blot  være  sikker  på  at  få  stoffet  indleveret 
før  det  er  sidste  frist  til  at  få  det  i  trykken!" 
Det  er  af  uendelig  stor  betydning,  at  vi  lever  i  en 
verden,  hvor  vi  trods  alt  kan  le  —  skønt  det  er  en 
verden  fuld  af  frustrationer,  smerte,  og  umådelig 
mange  ulykker  og  sorger.  Hvis  der  ikke  var  no- 
gen anden  grund  til  at  tro  på  Gud,  så  ville  det 
alligevel  være  en  altovervældende  grund,  at  men- 
nesket stadig  kan  le.  Selv  midt  i  skrigene  over 
verdens  ulykker  bryder  der  pludselig  en  udfor- 
drende latter  frem.  Mennesket  kan  stadig  le,  til 
trods  for  fremtidens  uvished  —  fuld  af  tillid  og 
uden  at  skamme  sig.  Mennesket  ved,  hvor  kort 
tid,  det  har  hernede,  vi  ved,  hvor  kort  vor  dag  er, 
og  hvor  lang  vor  nat  er.  Og  alligevel  kan  vi  le! 
Latter  er  et  udtryk  for  menneskets  tillid  til,  at  al- 
ting nok  alligevel  skal  gå,  en  bevisthed  om,  at 
det  til-sidst  vil  sejre.  Latteren  er  en  udfordring  for 
hver  levende  sjæl  til  at  overvinde  alt,  hvad  der 
endnu  er  tilbage  at  besejre;  den  er  visheden  om 
menneskets  belønning,  den  er  løftet  om  åndens 
overherredømme  og  om,  at  mødet,  der  kommer 
med  den  ny  dagslys  engang  for  altid  vil  få  mag- 
ten over  det  svindende  mørke. 
Hvorfor  skulle  vi  ikke  lade  lidt  af  dette  lys  få 
indpas  i  kirken? 


Med  kærlig  hilsen,  jeres  bror 
Grant  R.  Ipsen 
Missionspræsident 

Dåb 
Fredericia: 

6.  november  1971: 

Tina  Merethe  Andersen  døbt  af  broder 
Knud    B.    Andersen,    håndspålæggelse 
ved  samme 
17.  juni  1972: 

Annelise  Slivsgård  Schultz  døbt  af 
ældste  Anders  Bruce  Nielsen,  hånd- 
spålæggelse ved  ældste  Allan  Stig  Pe- 
tersen 

Ordinationer 
Odense: 

12.  november  1972: 

Jørgen    Mønsted   Bendix    ordineret    til 

præst  af  broder  Henry  Haupt 

Fredericia: 

4.  februar  1973: 

Torsten  Bo  Andersen  ordineret  til  præst 

af  broder  Knud  B.  Andersen 

Fødselsdage 

Stjernen  ønsker  hjertelig  tillykke  til  føl- 
gende søskende: 

Inger  Marie  Hansen,  København,  90  år 
den  2.  juni 


Erling     Sigersted     Ringmann     Jensen, 

Odense,  60  år  den  4.  juni 

Anna  Vohlert  Nielsen,  Århus,  85  år  den 

7.  juni 

Else  Christensen,   Nordre   Gren,   70  år 

den  8.  juni 

Johanne  Dusine  Kortsen,  Ålborg,  70  år 

den  12.  juni 

Hansine     Emilie     Margrethe     Hansen, 

Rønne,  75  år  den  14.  juni 

Eleonora  Carla  Marquesita  Gundersen, 

Ålborg,  65  år  den  14.  juni 

Dorthine  Christine  Nielsen,  Nakskov,  70 

år  den  18.  juni 

Sørine  Nielsen  Kielstrup,  Silkeborg,  75 

år  den  24.  juni 


Dødsfald 
Silkeborg: 

Den  3.  februar  1973  døde  broder  Her- 
mann Sørensen,  75  år  gammel 
København: 

Den  23.  februar  1973  døde  søster  Edith 
Margrethe  Jørgensen,  69  år  gammel 


Vielser 
København: 

Den  27.  januar  1973  viedes  søster  Inger 
Jensine  Jensen  og  broder  Theodor  Jo- 
hannes Hein  Jørgensen  af  missionspræ- 

sident  Grant  R.  Ipsen  i  kirken  på  Prior- 
vej. Stjernen  ønsker  hjertelig  tillykke. 

Velsignelser 
Centrum  Sjælland: 

26.  november  1972: 

Kirsten  og  Willy  Madsens  datter  Lydia 

Veje  Madsen  velsignet  af  broder  Benny 

Linden 

Ålborg: 

4.  februar  1973: 

Ingegerd   og   Johannes  Vestbøs   datter 

Marianne  Gunilla  Vestbo  velsignet  af  sin 

fader 

18.  februar  1973: 

Kirsten  og  Peter  Jacobsens  søn  Anders 

Engberg  Jacobsen  velsignet  af  broder 

Keld  Jensen 

Nordre  Gren: 

5.  november  1973: 

Evy  og  Claus  Zimmermann  Pedersens 
søn  Daniel  Zimmermann  Pedersen  vel- 
signet af  sin  fader 


O.  Leslie  Stone, 
assistent  til  De  tolvs  Råd 


James  E.  Faust, 
assistent  til  De  tolvs  Råd 


L.  Tom  Perry, 

assistent  til  De  tolvs  Råd 


I  januar  bragte  Den  danske  Stjerne  billeder  af  nye  generalautoriteter.  To  af  billederne  var  desværre 
ombyttet.  Det  drejer  sig  om  O.  Leslie  Stone  og  James  E.  Faust  og  vi  viser  her  den  rigtige  tekst  under 
det  rigtige  billede. 

Brug  de  evner,  du  har 


AF  ROBERT  K.  THOMAS 


Da  jeg  gik  i  High  School,  bestemte 
jeg  mig  til  at  blive  verdensmester  i 
sværvægtsboksning.  Det  var  under 
den  økonomiske  depression,  og  den 
eneste  måde,  hvorpå  jeg  tænkte,  at 
jeg  hurtigt  kunne  tjene  en  million 
dollars.  Jeg  var  høj  og  kraftigt  byg- 
get, og  de  amatørkampe,  jeg  havde 
deltaget  i  i  skolen,  havde  jeg  vun- 
det med  lethed.  Jeg  var  helt  for- 
blændet ved  tanken  om,  hvad  jeg 
kunne  blive  til  i  løbet  af  nogle  få  år, 
og  jeg  anstrengte  mig  for  at  blive  så 
dygtig  som  mulig.  Men  jeg  var  dog 
klar  over,  at  konkurrencen,  som  jeg 
havde  været  udsat  for,  ikke  havde 
været  særlig  hård,  og  at  jeg  nok  be- 
høvede nogle  professionelle  tips,  før 
jeg  var  parat  til  at  kæmpe  mod  de 
store  boksere. 

Da  en  lille  senet  mand  flyttede  ind 
ved  siden  af,  blev  jeg  klar  over,  at 
nu  var  min  chance  kommet.  Jeg  be- 
høvede kun  at  se  et  glimt  af  hans 
ansigt,  før  jeg  vidste,  at  han  ville 
kunne  hjælpe  mig.  Jeg  løb  ud  for  at 
hjælpe  ham  med  indflytningen,  og 
det  første,  jeg  spurgte  ham  om,  var, 
om  han  var  bokser.  Han  smilede 
skævt  og  sagde:  „Ja,  man  kan  vel 
ikke  undgå  at  se  det  knægt?  Jeg 
har  en  70-80  professionelle  kampe 
bag  mig." 

Jeg  sagde  så:  „Jeg  er  også  bokser!" 
Han  så  lidt  på  mig  og  sagde:  „Tja, 
du  er  jo  stor  nok  til  det."  Så  fort- 
satte jeg:  „Jeg  har  endnu  ikke  fået 
nogen  ordentlig  instruktion.  Kan  De 
mon  give  mig  et  par  tips?  Indtil  nu 
har  jeg  vundet  alle  mine  kampe." 
Han  tøvede  et  øjeblik,  så  sagde  han: 
„Det  er  i  orden;  kom  over  i  min  ga- 
rage en  af  dagene,  så  må  vi  se, 
hvad  vi  kan  gøre  ved  det." 
Jeg  ventede  ikke  til  en  af  dagene, 
men  gik  derover  samme  eftermid- 
dag. Han  smilede  lidt  over  min  iver, 
men  det  lykkedes  ham  da  at  finde  et 
par  boksehandsker  frem.  Han  vejede 


omkring  60  kg;  jeg  vejede  næsten 
85.  Jeg  tog  min  skjorte  af  og  sagde: 
„Ja,  jeg  hører  jo  ikke  til  Deres  vægt- 
klasse!" Det  svarede  han  ikke  på, 
men  da  han  snørede  sine  handsker, 
sagde  han:  „Hør  her  knægt,  jeg 
slås  altid  pr.  instinkt.  Jeg  når  ikke 
at  tænke,  før  jeg  har  slået.  Så  hvis 
du  lader  hænderne  falde  et  øjeblik, 
skal  jeg  nok  få  ram  på  dig;  Jeg  si- 
ger dig  med  det  samme,  at  du  må 
forstå,  at  hvis  jeg  slår  dig  lidt  hår- 
dere, end  du  synes  om,  så  er  det 
ikke  med  vilje."  -Jeg  svarede:  „Nå, 
det  går  nok  med  det.  Jeg  har  heller 
ikke  i  sinde  at  gå  så  hårdt  til  værks. 
Han  så  op  på  mig  og  sagde  så  uden 
at  smile:  „Det  behøver  du  ikke  at 
tænke  på." 

Resten  af  historien  er  lidt  sølle.  Jeg 
ramte  ham  ikke  —  ikke  een  eneste 
gang.  Pludselig,  efter  at  der  var  gået 
omkring  et  halvt  minut,  var  jeg 
åbentbar  ikke  hurtig  nok  til  at  få 
næverne  i  forsvarsstilling,  og  hans 
handske  ramte  mig  på  hagen.  Det 
føltes,  som  om  der  var  jern  i  hand- 
sken. Jeg  faldt  sammen  som  en  sæk 
kartofler.  Jeg  mistede  ikke  bevidst- 
heden helt,  men  jeg  var  meget  om- 
tåget. Da  jeg  kom  lidt  til  mig  selv 
og  så  op,  opdagede  jeg,  at  han  var 
ved  at  tage  handskerne  af.  Jeg  kom 
hurtigt  på  benene  og  sagde:  „Nej, 
kom  nu.  Jeg  har  opdaget,  at  der  er 
forskel  på  en  amatør  og  en  profes- 
sionel, men  De  vil  kunne  hjælpe 
mig."  Han  rystede  på  hovedet  og 
ville  ikke  bokse  mere.  Udsigten  til 
en  million  dollars  blegnede,  og  i 
panik  greb  jeg  fat  i  ham  og  spurgte: 
„Vil  De  ikke  hjælpe  mig?"  Han  vred 
sig  løs  af  mit  greb. 
I  det  samme  kom  en  lille,  vims  flue 
flyvende  ind  i  garagen.  Hurtigt  fan- 
gede han  den.  Så  sagde  han:  „Så, 
fang  du  den  næste  flue,  der  kom- 
mer herind."  Lidt  efter  kom  en  gam- 
mel, doven  flue  indenfor  min  række- 


vidde, og  jeg  forsøgte  et  par  gange 
at  fange  den.  „Det  er  det,  der  er  i 
vejen  med  dig,"  sagde  han.  „Dine 
reflekser  er  ikke  hurtige  nok.  Og  det 
vil  de  heller  aldrig  blive.  Der  er  ikke 
noget  at  gøre  ved  det,  min  dreng. 
Du  er  vældig  høj;  hvad  med  at  spille 
basket-ball  i  stedet?" 
Jeg  gik  hjem  uden  at  se,  hvor  jeg 
gik;  jeg  følte,  at  hele  min  verden  var 
ved  at  styrte  sammen.  Min  mor  var 
sengeliggende  på  grund  af  sygdom, 
som  hun  havde  været  en  stor  del  af 
sit  liv.  Dette  skulle  blive  den  sidste 
sommer,  hun  levede.  Jeg  havde  tem- 
melig megen  medlidenhed  med  mig 
selv.  Jeg  gik  ind  og  fortalte  hende, 
hvad  der  var  sket.  „Hvorfor  skulle 
jeg  netop  ha'  det  sådan?"  sagde 
jeg.  „Hvorfor  kan  jeg  nu  ikke  rea- 
gere hurtigere?"  Jeg  blev  ved  et 
stykke  tid  i  den  dur,  og  min  mor  må 
vel  være  blevet  træt  af  at  høre  på 
mig.  Hun  lå  og  havde  smerter  og  til 
sidst  sagde  hun  bestemt:  „Hør  nu 
her,  Bobby,  de  evner,  du  har,  er  go- 
de nok!" 

Jeg  tror,  at  det,  min  mor  sagde  til 
mig  i  det  øjeblik,  var  noget  af  det 
mest  nyttige,  hun  nogensinde  havde 
sagt  til  mig.  „De  evner,  som  du  har, 
er  gode  nok."  Hvis  I  føler  jer  svage 
eller  hvis  I  føler,  at  I  ikke  slår  til,  så 
vil  jeg  sige  til  jer,  at  de  evner,  som 
/  har,  er  gode  nok,  bare  I,  for  at  sige 
det  med  Henry  James'  ord:  „er  af 
den  slags  mennesker,  der  ikke  lader 
det,  der  er  faldet  i  jeres  lod,  gå  til 
spilde."  I  har  ingen  grund  til  at  væ- 
re så  uvidende,  som  I  måske  føler, 
at  I  er  i  dag,  eller  så  dårligt  forbe- 
redt eller  kejtede.  Det  er  muligt  at 
udvikle  sig  gennem  de  evner,  man 
har,  og  bevæge  sig  fremad  ved 
hjælp  af  dem. 

Udsæt  ikke  den  dag,  hvor  I  vil  gå  i 
gang  med  at  studere,  hvor  I  vil  læse 
alle  de  værdifulde  bøger  i  stedet  for 
at  se  ligegyldige  programmer  i  fjern- 
synet, på  grund  af  håbløshed  og  selv- 
opgivelse. I  lever  det  liv,  som  I  agter 
at  leve.  Som  bror  Richard  L  Evans 
plejede  at  sige:  „Det,  der  skal  ske, 
tager  sin  begyndelse  med  dagen  i 
dag."  O 

